taskname
stringclasses 1
value | url
stringclasses 1
value | instruction
stringclasses 1
value | input
stringlengths 51
61.5k
| output
stringclasses 1
value |
|---|---|---|---|---|
用于预训练的单语数据集 | 公开数据集 | ༡རང་ཉིད་རང་གིས་ངོ་ཤེས་པར་གྱིས་ཤིགཁྱོད་བརྩེ་དུང་གི་རྒྱལ་སྲས་མིན་ལ།སྲིད་ཀྱི་དེད་དཔོན་ཡང་མིན།ཁྱོད་ལ་མི་རིགས་ཀྱི་བདེ་སྡུག་དང་རྒྱལ་ཁབ་དར་རྒྱས།རིག་གནས་གསར་རྙིང་གི་དགེ་སྐྱོན།ཆོས་སྲིད་ཟུང་འབྲེལ་ལ་འགལ་འདུ་ཡོད་མེད་སོགས་གླེང་བའི་འགན་འཁྲི་ལྕི་མོ་དེ་གནས་སྐབས་མེད།ཁྱོད་སློབ་མ་ཞིག་ཡིན།ཁྱོད་སློབ་གཉེར་བ་ཞིགསྐབས་བབས་སྦྱང་བྱར་བརྩོན་ཅིགརིགས་མཐུན་ཁྱུ་ལས་རྒྱལ་བར་གྱིས་ཤིགརིགས་པའི་གླིང་གར་ཅི་ཞིག་གི་དོན་དུ་འོང་།ཕ་མ་གཉེན་བཤེས་ཀྱིས་རེ་བ་ཅི་ཞིག་བཅོལ།ཁྱོད་སློབ་མཐར་ཕྱིན་ན།ཁྱོད་རིགས་སྨྲ་བ་དང་བསམ་བློ་བར་གྱུར་ན།མི་རིགས་བདེ་སྡུག་གི་འགན་འཁྲི་སོགས་གླེང་དགོས་ལ་འཁུར་ཡང་དགོས།བྱ་བ་གང་ལའང་གོ་རིམ་ཞིག་ཡོད། | ||
用于预训练的单语数据集 | 公开数据集 | དྲག་རླུང་གིས་གཙེས་པའི་མཐོ་སྒང་གི་ལུག་ཁྱུ།ནམ་ནམ་ཞར་ཞར་ལ་ཅི་ཞིག་གི་ཁ་ཟས་བྱེད་དགོས་པ་སྔོན་ལས་ཀྱི་ཁྲིམས་ཆད་ཡིན་ནམ།དཔའ་བོ་ཚོ་འབྲོང་བཞིན་གཤར།མཁས་པ་དག་མཆོད་མེ་ལྟར་གཟིམས།བསམ་བློ་བ་དག་མུན་ཁུངས་སུ་ཉར།ཉམ་ང་བའི་མཚེར་ཤུལ་ཞིག་ན།བྱིས་པ་བསམ་མེད་ཚོའི་རྩེད་ཆས་སུ་གྱུར་བའི་གཡང་དཀར་ལུག་ཆུང་ཁོ་ན།ཚག་སྒྲའི་ཀློང་གི།དུད་ཞགས་ཁྲོད་ཀྱི། | ||
用于预训练的单语数据集 | 公开数据集 | མ་ཧཱ་གན་དྷིའི་ལོ་རྒྱུས་མཚོན་པའི་གློག་བརྙན་ཞིག་ལ་བལྟས་རྗེས་མིག་ཆུ་དང་ལྷན་ཅིག་བྲིས།མི་ཚོགས་རྒྱ་མཚོའི་རླབས་འཕྲེང་ལྟར་འཕྱུར་བའི་ཡོ་ལངས་ཁྲོད།དགའ་དད་ཀྱི་ཐལ་མོ་སྙིང་གར་སྦྱོར་ཞིང་།བསྟོད་བསྔགས་ཀྱི་འབྲུག་སྟོང་ལྡིར་བཞིན།རེའི་བའི་མིག་ཞགས་ཁྲི་འབུམ་ཁྱོད་ལ་ཤོར་ཚེ།མ་བཅོས་ལྷག་བསམ་གྱི་རང་མདངས་མཚོན་པའི་ནབ་བཟའ་དཀྲིས་པའི་ངེས་དོན་བྱང་ཆུབ་སེམས་དཔའ་ཁྱོད།སྙིང་སྟོབས་དང་སྤོབས་པའི་ཀློང་ནས།རྒྱལ་ཁ་དང་གཟི་བརྗིད་ཀྱི་ངོགས་ནས།གནའ་བོའི་ཤེས་རིག་གི་རྒྱལ་ཁབ་སྟེ་ལྷོ་ཕྱོགས་འཕགས་ཡུལ་བའི་བདེ་སྡུག་ལྕི་མོ་ཕྲག་ཏུ་བསྣམས་ནས་དལ་བུར་ཕེབས་བྱུང་མོད།གཤེད་མ་གང་ཞིག་གི་མཛུག་རྩེ་ཕྲག་དོག་རླུང་ཤུགས་ཀྱིས་དྲག་ཏུ་བསྒུལ་བས། | ||
用于预训练的单语数据集 | 公开数据集 | གངས་ལྗོངས་ཤེས་རིག་ནོར་བུའི་སློབ་གླིང་གི་སྐབས་བཅུ་གསུམ་པའི་ཐ་སྙད་གསར་བའི་འགྲན་སྡུར་ཆེན་མོའི་ཚོར་བ་དང་རེ་སྨོན།དགོང་ཚོགས་འདིར།སྤོབས་པ་དང་རེ་བས་ཕྱུག་པའི་རིགས་པའི་དཔུང་ཚོགས་ཤིག་ཤུགས་ཀྱིས་འཕྱོ་བཞིན་ཡོད།དགོང་ཚོགས་འདིར།བློ་རིག་དང་ལང་ཚོའི་མཛེས་པ་ངོམ་པའི་བོད་ཕྲུག་སྟོང་ཕྲག་གིས་གངས་ལྗོངས་གསར་བའི་གཞིས་ཀ་ཞིག་སྐྲུན་བཞིན་ཡོད།དགོང་ཚོགས་འདིར།རྒྱ་བོད་དབྱིན་གསུམ་གྱི་སྐད་ལ་ཐག་ཐོག་མེད་པའི་སློབ་མ་མང་བོའི་ལྗགས་རྩལ་ལ་གློག་ཞགས་འཁྱུག་གིན་ཡོད།འདི་ཅི་ཞིག་གི་དགོང་ཚོགས་ཡིན་ནམ།འདི་ཅི་ཞིག་གི་འགྲན་རྩོད་ཡིན་ནམ།རེད།མི་རིགས་ཤིག་གི་བླ་སྲོག་འཚོལ་བའི་དགོང་ཚོགས་འདི་ནི།རྨ་འགྲམ་ནས་ཆས་ཏེ་གླིང་ཆེན་བདུན་ལ་འཁོར་མྱོང་བའི་བོད་ཀྱི་སློབ་གླིང་ | ||
用于预训练的单语数据集 | 公开数据集 | རིག་གནས་ལ་མི་དགའ་ཤིང་རིག་གནས་པར་དམོད་པའི་མི་ཚོགས་ལ་ལབ་པ།།༡མི་རབས་གསུམ་ལ་དཔེ་ཆ་མ་བཏོན་ན།ཁྱིམ་དེ་ཕག་ཚང་ཞིག་གི་དོ་ཟླའང་མིན།འདི་ནི་རྒྱ་ནག་མི་རིགས་ཀྱི་གཏམ་དཔེ་ཞིག་རེད།འོ་ན།ང་ཚོའི་ཁྱིམ་ཚང་དག་ཅི་ཞིག་གི་དོ་ཟླ་རེད།མི་རབས་གསུམ་ཕར་ཞོགམི་རབས་བཅུ་གསུམ་ལའང་ཁྱིམ་མི་ཚང་མས་དཔེ་ཆ་མ་བཏོན་པའང་ཉུང་ཉུང་མ་རེད།༢རིག་གནས་མེད་པའི་རྒྱལ་ཁབ་དང་མི་རིགས།ཁྱིམ་ཚང་དང་མི་སྒེར་བཅས་སུ་ཡིན་ཡང་།ཁོ་ནམ་ཡང་ཅི་ཞིག་གི་བྲན་གཡོག་ཡིན།གང་ཞིག་ནས་རྗེས་སུ་ལུས་འགྲོ།དེ་བས།ང་ཚོས་བྲན་གཡོག་བྱེད་མི་ | ||
用于预训练的单语数据集 | 公开数据集 | ཧ་ཅང་ལྷིང་འཇགས་ཀྱི་གནས་ན།འུར་ཟིང་དང་ཕུང་དཀྲུགས་བཟོ་མཁན་ཚོ་ནགས་སྤྲེལ་ཡིན་སྐད།སྤྲེའུའི་ཚོགས།ནམ་རྒྱུན་ནགས་མཐར་ཐོན་ཏེ་ལོ་ཏོག་བརྐུ་དུས་ཞིང་བའི་ཀི་སྒྲ་འཕུར་འོང་ལ།མཚམས་རེར།སྡེ་མཐའི་ཁྱི་ཚོགས་དང་ཅི་ཞིག་རྩོད་མདོག་གིས་བྱིས་པ་མང་བོར་ཆེས་མི་འོས་པའི་དངངས་སྐྲག་སློང་བར་བྱེད།ས་ཆེན་གྱི་སྒལ་གཞུང་རལ་དུས།ནགས་མའི་གཡུ་ལོ་འཐོར་དུས།མཁའ་དབུགས་གསར་བ་ཞིག་གིས་དེད་ཅིང་དྲུད་དེ།སྤྲེའུ་རྣམས་ཁྱུ་དང་ཁྱུ་དང་བྱས་ནས་མཐོ་ཞིང་གཟར་བའི་རི་ལས་བབས་བྱུང་།ཁོ་ཚོས་སྡུག་ཡུས་ཤིག་གི་གྲིབ་གཟུགས་ལ་སོ་སྒྲ་འཆའ་བཞིན་སྐད་ཅོར་བརྒྱབ་པས།བཞུད་ཟིན་པའི་མེས་པོ་ཁྲི་སྟོང་གི་བླ་རྐང་ཡང་འདར་གྱིན་འདུག | ||
用于预训练的单语数据集 | 公开数据集 | ཀུན་གཟིགས་བཅུ་བ་ཆེན་མོ་སྐུ་ཞི་བར་གཤེཊ་ཚུལ་བསྟན་ཏེ་བགྲང་བྱ་ཉེར་དྲུག་འཁོར་བའི་རྗེས་དྲན།རབ་རྒྱལ་ས་སྟག་ལོའི་མཆུ་ཟླའི་རྒྱལ་བ་དང་བོར།མདོ་སྨད་རྟའི་ཆོལ་ཁའི་ལྷོ་རྒྱུད་དུ་གཏོགས་པའི་བིས་མདོ་གཡང་གི་རི་རྩེར།དྲི་མས་མ་གོས་པའི་དཀར་གསལ་དུང་ཟླ་ཞིག་ཤར་སོང་།རྒྱལ་སྲས་བྱང་ཆུབ་སེམས་དཔའི་སྐུ་ཡོན་དང་།དཀར་ཕྱོགས་ལྷ་ཚོགས་དགྱེས་པའི་རྟེན་འབྲེལ་གཉིས་ལྷན་དུ་འཛོམས་པས།དགུན་གྱི་གཡུ་འབྲུག་ཚང་ནས་ལྡིར་ཞིང་།དབང་གཞུའི་གུར་གྱིས་བླ་རེ་འཐེན་ཚེ།སྤུ་སྡུག་འདབ་ཆགས་ཚོགས་ཀྱང་གར་ལ་ཆས་ཤིང་མགྲིན་གླུ་འཁྲོལ་མོད།ཁོར་ཡུག་གི་མི་ཚོགས་དལ་ཅག་གེར།རྒྱུན་ལྡན་ཟླ་བའི་སྤྱི་འགྲོས་ཤིག་ལས་ཅི་ཡང་མ་མཐོང་།སྐབས་ལ་རེར།མིའི་རྣམ་དཔྱོད་དང་བློ་ | ||
用于预训练的单语数据集 | 公开数据集 | རྒྱལ་སྤྱིའི་དགེ་རྒན་དུས་ཆེན་ལ་ཕུལ།དུས་དེ་རིང་།ལེགས་ཚོགས་ཀྱི་རྩ་བར་གྲུབ་པའི་བཤེས་གཉེན་རྣམ་པའི་སྐུ་དྲིན་དྲན་འོས་པའི་ཉི་མ་རེད།དུས་དེ་རིང་།མ་རིག་མུན་པ་སེལ་བའི་སློབ་དཔོན་ཚོའི་ཆེ་བ་བརྗོད་དགོས་པའི་ཉི་མ་རེད།དུས་དེ་རིང་།རྣམ་ཤེས་ཀྱི་བཟོ་བསྐྲུན་པར་གྱུར་བའི་དགེ་རྒན་དག་གི་གཟི་བརྗིད་ངོམ་ཆོག་ཆོག་གི་ཉི་མ་རེད།དུས་དེ་རིང་།གངས་ལྗོངས་ཀྱི་སློབ་གསོ་བ་མང་བོ་དགྱེས་འཛོམས་བྱུང་བའི་ཉི་མ་རེད། | ||
用于预训练的单语数据集 | 公开数据集 | ཟླ་འདིའི་ཚེས༡༠ཉིན་གྱི་སྔ་དྲོ།མཚོ་སྔོན་དགེ་འོས་སློབ་ཆེན་མི་རིགས་དགེ་འོས་སློབ་གླིང་གི་གླིང་གཙོ་གཞོན་པའམ་དགེ་རྒན་ཆེན་མོ་ལྕགས་ཐར་རྒྱལ་གྱིས་མང་རྫོང་མི་རིགས་སློབ་འབྲིང་གི་ཚོགས་ཁང་ཆེན་མོ་རུ་༼དགེ་རྒན་ཞིག་ཡིན་ན་ཇི་འདྲ་བ་ཞིག་ཡིན་དགོས་༽ཞེས་པའི་འཆད་ཁྲིད་གནང་བ་རེད།དེར་མཚོ་ལྷོ་ཁུལ་མི་རིགས་མཐོ་འབྲིང་གསུམ་པ་དང་མང་རྫོང་མི་རིགས་སློབ་འབྲིང་།མང་རྫོང་མི་རིགས་སློབ་འབྲིང་གཉིས་པ།མང་རྫོང་མཁར་གྲོང་སློབ་ཆུང་གཉིས་པ་སོགས་མང་རྫོང་ས་ཁུལ་གྱི་སློབ་གྲྭ་ཆུང་འབྲིང་གི་སྐད་གཉིས་དགེ་རྒན་སུམ་བརྒྱ་ལྷག་ཞུགས་ནས་ཁོང་གིས་འཆད་ཁྲིད་ལ་ཉན་ཡོད། | ||
用于预训练的单语数据集 | 公开数据集 | དགེ་རྒན་ཁོང་གིས་དུས་ཚོད་གསུམ་ལྷག་གི་འཆད་ཁྲིད་ཧྲིལ་བོར་རང་དཔེ་གཞན་སྟོན་གྱི་སྒོ་ནས་ཁྲིད་སྟེགས་ཀྱི་མདུན་དུ་ལངས་བསྡད་པ་སྟེ། | ||
用于预训练的单语数据集 | 公开数据集 | ཁོང་གི་མི་ཚེའི་དམ་བཅའ་གསུམ་ལས་དུས་ཚོད་ཅི་འདྲ་རིང་བོ་ཞིག་ལ་འཆད་ཁྲིད་བྱེད་དགོས་ཀྱང་ལངས་ནས་འདུག་པ་དང་གཅིགའཆད་ཁྲིད་ཀྱི་སྐབས་སུ་རང་གིས་ཤེས་པའི་ཤེས་བྱ་ནན་ཏན་གྱིས་འཁྲིད་པ་དང་མི་ཤེས་པའི་དོན་ལ་འོལ་ཚོད་ཀྱིས་མི་འགྲེལ་བ་དང་གཉིས།འཆད་ཁྲིད་ཀྱི་སྐབས་སུ་སློབ་མའི་སྔུན་ནས་ཇ་འཐུང་བ་སོགས་མི་བྱེད་པ་དང་གསུམ་བཅས་སོ།། | ||
用于预训练的单语数据集 | 公开数据集 | དགེ་རྒན་གྱི་ལས་ཀ་ནི་འགན་འཁྲི་ལྕི་ཞིང་དོན་སྙིང་ཆེ་བ་དང་།གཟི་བརྗིད་ལྡན་ལ་མཐར་ཐུག་དགེ་བའི་འགྲོ་བ་མིའི་རིགས་ཀྱིས་བསྒྲུབས་དང་སྒྲུབ་བཞིན་པའི་ལས་རིགས་ཀུན་གྱི་གྲས་ལས་ཆེས་རླབས་ཆེ་བ་རུ་བདོག་པས།དགེ་རྒན་དང་།སྨན་པ་ཞེས་པ་ནི་བྱ་བའི་ཕན་འབྲས་ཀྱི་ཆ་ནས་བཏགས་པའི་མིང་ཞིག་ཡིན་ཡང་།སློབ་གསོ་སྤེལ་ལུགས་དང་།སློབ་མ་སྐྱོང་སྟངས་ཀྱི་ཐད་དུ་གནའ་དེང་གཉིས་ལ་ཁྱད་པར་ཆེ་ཞིང་།ལྷག་པར་དེང་གི་དུས་འདིར་སློབ་གྲྭ་ཆེ་འབྲིང་ཆུང་བ་གང་དུའང་བོད་ཀྱི་སྲོལ་རྒྱུན་ལྟར་དགེ་རྒན་གྱིས་སློབ་མར་བརྟག་པ་དང་།སློབ་མས་དགེ་རྒན་གདམ་པའི་འགྲོ་རིམ་གང་ཡང་མེད་པར།གཞུང་གིས་བཀོད་སྒྲིག་ལྟར་དགེ་རྒན་བཟང་ངན་ཅི་རིགས་སློབ་ཁྲིད་ཀྱི་ལས་ལ་འཇུག་ཅིང་།སློབ་མ་རབས་དང་རིམ་པ་མང་པོ་བསྐྱངས་ཤིང་སྐྱོང་བ་ལ་རྗེས་འབྲས་ལེགས་ཉེས་ཆ་མི་འཚལ་བ་ཅི་རིགས་སྣང་བའི་དབང་གིས།སྐབས་མང་པོར་སློབ་མས་དགེ་རྒན་ལ་འཁང་ར་བྱེད་པ་དང་།ཁྱིམ་བདག་གིས་དགེ་རྒན་ལ་གཤེ་གཤེ་གཏོང་བ།སྤྱི་ཚོགས་སུ་དགེ་རྒན་ལ་གདེང་འཇོག་དམན་པ།དགེ་རྒན་གྱིས་ཀྱང་སློབ་མ་མིག་ལ་མི་རན་པའི་སྣང་ཚུལ་སྟོན་གྱིན་ཡོད་པས།དགེ་རྒན་གྱི་ལས་ལ་ཞུགས་པའི་མི་ཞིག་ཡིན་ན་ཇི་འདྲ་བ་ཞིག་བྱ་དགོས་པའི་སྐོར་ལ།འདིར་གུས་པ་བདག་གི་ལྟ་ཚུལ་རགས་ཙམ་ཞུ་བར་བྱའོ།། | ||
用于预训练的单语数据集 | 公开数据集 | རང་གི་ཁ་དང་རྒྱབ་ཀྱི་འཚོ་བའི་ཆེད་དུ་ལས་ཀ་བྱེད་པ་ནི།མི་དང་བཅས་པའི་སྲོག་ཆགས་ཐུན་མོང་གི་སྤྱི་ཆོས་སུ་གྲུབ་ཅིང་།སྲོག་ཆགས་ཀྱི་རིགས་ཀུན་ལས་རང་གི་རིགས་མཐུན་སྤྱི་ཡི་ད་ལྟ་དང་མ་འོངས་པའི་འདུན་མ་བསྲུང་ཞིང་།ཡབ་མེས་རྣམས་ནས་བརྒྱུད་པའི་མྱོང་བ་རྣམས་ཕྱི་རབས་པ་དག་ལ་བརྒྱུད་ཅིང་སྤེལ་བ་དང་།རང་གི་རིགས་དེ་ཡི་ཐུན་མོང་གི་འཚོ་བའི་གོམས་སྲོལ་དང་རིག་གནས་ཀྱི་དགོས་མཁོའི་དབང་གིས།རིག་གནས་ཀྱི་ཤེས་བྱ་སྣ་ཚོགས་རང་གི་རིགས་དེ་ལ་སློབ་ཁྲིད་བྱེད་པ་ནི།མི་ཁོ་ན་མ་གཏོགས་པར་སྲོག་ཆགས་གཞན་གྱི་རིགས་གང་ལའང་མེད་ཕྱིར།མི་རིགས་སྣ་མང་འདུས་སྡོད་བྱེད་པའི་རང་རེའི་རྒྱལ་ཁབ་འདིར་མི་རིགས་རང་མཚན་པའི་ཁེ་དབང་སྲུང་བའི་སླད་དུ་མི་རིགས་སློབ་གསོ་ཞེས་པའི་སློབ་གསོ་ཡན་གར་པ་ཞིག་ལག་ཏུ་བསྟར་བ་ནི།མི་རིགས་ཐ་དད་པ་དག་གི་སྐད་ཡིག་རིག་གནས་ཀྱི་ཁྱད་ཆོས་དང་རིན་ཐང་ལ་དམིགས་ཏེ།མི་རིགས་དག་གི་ཐུན་མོང་མ་ཡིན་པའི་རིག་གནས་བདག་སྐྱོང་དང་དར་འཕེལ་བྱ་བའི་སླད་དུ་སྤེལ་བཞིན་པའི་སློབ་གསོ་ཐབས་ལམ་ཁྱད་པར་བ་ཞིག་ཡིན་ཞིང་།ལྷག་པར་ཡི་གེ་ཡོད་པའི་མི་རིགས་ཤིག་ཡིན་ན།ཇི་སྲིད་ཆུ་ཡི་ཐིགས་པ་ཞིག་རྒྱ་མཚོའི་ནང་དུ་བླུག་ན་རྒྱ་མཚོ་མ་འཛད་པ་དེ་སྲིད་དུ་ཆུ་ཐིགས་དེ་ལ་བསྐམ་པའི་དུས་མི་འབྱུང་བ་བཞིན།མི་རིགས་ཤིག་གི་སྐད་ཆ་དང་རིག་གནས་མ་ཉམས་པ་དེ་སྲིད་དུ་མི་རིགས་དེ་ལ་རང་གི་ཕ་སྐད་ཀྱི་ལམ་ནས་སློབ་ཁྲིད་བྱེད་པའང་ཡུན་རིང་ལ་ཡོད་སྲིད་པས།མི་རིགས་དེའི་སྐད་ཡིག་ལ་བརྟེན་ནས་མི་རིགས་རིག་གནས་རྒྱུན་འཛིན་དང་།བཀོལ་སྤྱོད་བྱ་བ་ལ་མཁོ་བའི་སྤྱོད་ཡོན་གཉིས་ལྡན་གྱི་མི་སྣ་མང་པོ་སྐྱེད་བསྲིངས་ཏེ།རྒྱལ་ཁབ་འདི་ཆབ་སྲིད་ཀྱི་ཆ་ནས་བདག་དབང་གཅིག་ཏུ་གྱུར་པ་དང་།རིག་གནས་ཀྱི་ཐད་དུ་མེ་ཏོག་སྣ་མང་བཀྲ་བའི་དགའ་ཚལ་ཡིད་དུ་འོང་བ་ཞིག་ཏུ་བསྐྲུན་དགོས་སྟབས།དགེ་རྒན་གྱི་ལས་ཀ་ནི་ནམ་ཡང་མི་རིགས་ཀྱི་འདུན་མ་དང་མཉམ་དུ་གནས་ཤིང་།དགེ་རྒན་ནི་མི་རིགས་ཤིག་གི་མི་རབས་ཕྱི་མ་གསོ་སྐྱོང་གནང་མཁན་གྱི་བྱེད་པོ་དང་།རྒྱལ་ཁབ་ཀྱི་འཕེལ་རྒྱས་ལ་མཁོ་བའི་མི་སྣ་འཇོན་ཐང་ཅན་སྐྱེད་སྲིང་བྱེད་མཁན་ཡིན་ཞིང་།མི་རིགས་ཤིག་གི་འཕེལ་རྒྱས་དང་དང་།རིག་གནས་སློབ་གསོའི་དགོས་མཁོའི་དབང་གིས།ང་དང་ཁྱོད་ལྟ་བུ་ལ་དགེ་རྒན་ཞེས་པའི་མིང་གིས་བོས་ཏེ།མི་དམངས་ཀྱི་རྔུལ་ཁྲག་ལས་བསྡུས་པའི་ཕོགས་དངུལ་ལ་བརྟེན་ནས།མི་སྒེར་དང་ཁྱིམ་ཚང་ཧྲིལ་པོའི་འཚོ་བ་སྐྱེད་པར་བྱེད་པ་འདི་ལགས་ན།རང་རེ་རྣམས་ཀྱིས་ཀྱང་ནམ་ཡང་རྒྱལ་ཁབ་དང་མི་རིགས་ཀྱི་འདུན་མ་ལ་དམིགས་ཏེ།དྲིན་ཚོར་ཞིང་དྲིན་དྲན་པ་དང་།དྲིན་ལན་གཟོ་ཐབས་ལ་འབད་བཞིན།ད་ལྟའི་མིག་མདུན་གྱི་སློབ་མ་འདི་དག་སྐྱེད་སྲིང་ལེགས་པོ་ཞིག་བྱ་ཐུབ་ན།རང་ལ་ལས་སྐལ་འདི་གནང་བའི་རྒྱལ་ཁབ་དང་མི་རིགས་ཀྱི་འདུན་མའང་འགྲུབ་ཅིང་།རང་དང་རིགས་མཐུན་གྱི་མི་རབས་རྗེས་མ་དག་ལའང་ད་དུང་ལས་ཀ་འདི་དང་འདི་འདྲ་བ་བསྒྲུབ་པའི་བསྐལ་པ་ལྡན་ཞིང་།མི་རིགས་འདི་ལའང་ནམ་ཡང་གཞན་དྲིང་མི་འཇོག་པའི་རིག་གནས་དང་།གཞན་ལ་མི་རེ་བའི་སྐད་ཆ།གཞན་དང་མི་མཚུངས་པའི་གོམས་སྲོལ།གཞན་གྱིས་བསྒྲུབ་མི་ཐུབ་པའི་ལས་ཀ་སྣ་ཚོགས་ཡོད་པ་གསལ་བོར་རྟོགས་བཞིན།མི་རེ་རེ་བ་ནི་མི་རིགས་ཤིག་གི་ཆ་ཤས་གལ་ཆེན་རེ་ཡིན་ཞིང་།མི་རིགས་ཞེས་པ་ནི་རང་གི་རིགས་མཐུན་གྱི་བྱེ་བྲག་མང་པོའི་རྗེས་སུ་འགྲོ་བའི་སྤྱི་མཚན་གྱི་སྤྱི་ཞིག་ཡིན་པས།ང་དང་ཁྱོད་དང་ཁོ་ལ་མི་བརྟེན་པའི་ཚུགས་ཐུབ་ཀྱི་མི་རིགས་རང་དབང་བ་ཞིག་གཞི་མ་གྲུབ་ཅིང་།མི་སུ་དང་གང་གིས་ཀྱང་མི་རིགས་རེ་རེ་དང་མི་རིགས་དུ་མ་འདུས་པའི་རྒྱལ་ཁབ་ཅིག་ལ་ཞབས་ཏོག་ལེགས་པོ་བསྒྲུབ་མི་ཐུབ་ན་ཡང་ཞབས་འདྲེན་གྱི་ལས་ཀ་ཅིས་ཀྱང་བྱ་མི་འོས་པར།དགེ་རྒན་གྱི་མིང་གིས་འབོད་པའི་མི་དག་ནི་མི་རིགས་དེ་ཡི་གྲས་ཀྱི་རིག་གནས་པ་དང་།མི་རབས་ཕྱི་མ་སྐྱོང་བའི་མ་མ།མ་འོངས་འདུན་མ་གསོ་བའི་ལམ་མཁན་ཡིན་པས།རང་ཉིད་ཀྱིས་ཉེས་བྱས་ཙམ་ནི་མི་རིགས་ཤིག་གི་ཉེས་པ་དང་།རྒྱལ་ཁབ་ཅིག་གི་ཞབས་འདྲེན་དུ་འགྱུར་ངེས་ཤིང་།ལྷག་པར་ད་ལྟར་བཞིན་ལོ་རེར་སློབ་མ༨༠ཙམ་འཕྲོ་བརླག་ཏུ་བཏང་ན།བགྲང་བྱ་སུམ་ཅུའི་ཡུན་ལ་མི་སྣ༢༤༠༠ལྷག་བྱས་ཉེས་སུ་འགྱུར་ཞིང་།དེ་ལྟའི་ཉེས་པ་ནི་ཚེ་འདི་ཙམ་མ་ཟད་པར་གལ་ཏེ་སྐྱེ་བ་ཕྱི་མ་ཟེར་བ་ཞིག་ཡོད་ན།དེ་དུས་སུའང་འདག་ཐུབ་དཀའ་བ་ཡང་ཡང་བསམ་ཞིང་།བདག་གི་བྱས་ཉེས་འདི་ཡི་དབང་གིས་རང་དང་དངོས་བརྒྱུད་གང་རུང་གི་སློབ་མ་དག་ཀྱང་དེ་བཞིན་ཡིན་ཞིང་།དེས་ན་མི་རིགས་འདི་ལ་བསྐྱེད་པའི་ཉེས་པ་ནི་མི་གཅིག་གི་ཉེས་པ་ཙམ་མ་ཡིན་པར།མི་རིགས་ཤིག་གི་འདུན་མ་ལ་གནོད་པའི་ཉེས་པ་ཆེན་པོ་ཞིག་ཏུ་བསམ་ནས།ང་ནི་མི་རིགས་ཤིག་གི་འཐུས་ཚབ་ཡིན་ལ།ང་ལ་མི་རིགས་ཤིག་གོང་དུ་འདེགས་པའི་འགན་འཁྲི་ཡོད་པར་རྟོགས་པར་ཏེ།ནམ་ཡང་སློབ་མ་ལ་ཕན་ཞིང་སྤྱི་ཚོགས་ལ་དགེ་བ།ཚེ་འདི་ལ་ལེགས་ཤིང་ཕྱི་མ་ལ་བཟང་བའི་ལས་ཀ་འདི་ལ་འབད་པ་ལྷོད་བྱའོ།། | ||
用于预训练的单语数据集 | 公开数据集 | མི་ནི་ནམ་ཡང་བརྩེ་བས་བསྐྱང་དགོས་པའི་བདག་ཉིད་ཅན་ཞིག་ཡིན་ཞིང་།སློབ་མ་རྣམས་ནི་ན་སོ་མ་སྨིན་ཞིང་སྤྱི་ཚོགས་ཀྱི་འཚོ་བ་ལ་ཆ་རྒྱུས་གསལ་པོ་མེད་པ།དཀར་ནག་གི་དབྱེ་བ་འབྱེད་པའི་ནུས་པ་ཞན་ཞིང་།རིག་པའི་གནས་ལ་རིམ་གྱིས་འཇུག་ཅིང་མི་གཞི་ད་དུང་གཏན་པོ་མ་ཆགས་པར་འཚར་ལོངས་འབྱུང་བཞིན་པའི་མེ་ཏོག་ཞིག་དང་གཉིས་སུ་མ་མཆིས་པས་དེ་བས་ཀྱང་བརྩེ་བས་སྐྱོང་བ་ཤིན་ཏུ་གལ་ཆེ་བས།སློབ་མ་རྣམས་ལ་བརྩེ་བ་ཇི་འདྲ་བ་ཞིག་བཅང་དགོས་པ་གནད་དུ་དྲིལ་ན།སློབ་མའི་མི་གཞི་ལེགས་ལམ་ལ་བཀྲི་བ་དང་།སློབ་མའི་ལུས་སེམས་རིག་གནས་ཀྱིས་སྐྱོང་བ་གཉིས་སུ་འདུས་ཤིང་།དེ་ལས་དང་པོ་ལ་སློབ་མའི་ལུས་སེམས་བདེ་ཞིང་ཐང་བར་སྐྱོང་བ་དང་།སློབ་མའི་མི་གཞི་ལེགས་ལམ་ལ་བཀྲི་བ་གཉིས་ལས།དེ་ལས་དང་པོ་ལ།མི་ནི་སྐྱེས་མ་ཐག་པ་ནས་ཕ་མའི་བྱམས་བརྩེའི་འོག་ཏུ་འཚར་ལོངས་བྱུང་ཞིང་།ཕ་མའི་བྱམས་བརྩེ་ནི་ཉི་མའི་འོད་ཟེར་དང་གཉིས་སུ་མ་མཆིས་པར།ཁྱེའུའི་གཟུགས་གཞི་དང་སེམས་ཁམས་ལྷན་ཅིག་ཏུ་བདེ་ཐང་ངང་འཚར་ལོངས་འབྱུང་བ་ལ་མཐུན་རྐྱེན་ལེགས་པོ་བསྐྲུན་ཏེ།འགྲོ་དུས་ཕ་མའི་མིག་གིས་འཚོ་བ་དང་།ཟ་དུས་ཕ་མས་གང་དགོས་སྦྱིན་པ།ཐ་ན་གཉིད་དུས་ཕ་མས་ཉལ་གོས་བཀབ་སྟེ།བྱམས་བརྩེའི་དྲོད་ཁོལ་གྱི་དབལ་མ་ཡལ་ཞིང་།བཟའ་བཏུང་མངར་མོའི་བཅུད་མ་ཉམས་པར་ལོ་ན་དྲུག་བདུན་ལ་སོན་དུས་སུ།གློ་བུར་དུ་ཕ་མའི་བྱམས་བརྩེའི་རྩིབ་འོག་ནས་སློབ་གྲྭའི་གཞིས་ཁྱིམ་ཆེན་པོ་འདིར་སླེབས་པ་ཡིན་སྟབས།དུས་དེ་ནས་བཟུང་དགེ་རྒན་ནི་ཕ་མའི་སྐུ་ཚབ་ཏུ་གྱུར་ཏེ།སློབ་མ་རྣམས་ལ་འགྲོ་ལུགས་སྟོན་པའི་མ་མ་དང་།ཤེས་རིག་སྟོབ་པའི་སྦྱིན་བདགལུས་སེམས་སྐྱོང་བའི་སྨན་པ་གཅིག་པུར་གྱུར་ཏེ།སློབ་མ་རྣམས་ཀྱིས་དགེ་རྒན་ནི་སློབ་གྲྭའི་ནང་གི་གཉེན་ཉེ་ཁྱད་པར་བ་ཞིག་བཟུང་སྟེ།ཅི་བཤད་དགེ་རྒན་གྱི་ངག་ལ་ཉན།གར་འགྲོ་ན་དགེ་རྒན་གྱི་འགྲོས་ལ་ལྟ།ཐ་ན་སློབ་གྲྭ་དེར་ཅི་བྱེད་ཐམས་ཅད་དགེ་རྒན་དཔེ་རུ་བཟུང་སྟེ།སྐྱིད་ན་ལུས་སེམས་བཅོལ་སའི་གཞི་དང་།སྡུག་ན་དཀའ་ངལ་སེལ་བའི་མགོན་ནི་དགེ་རྒན་ལས་གཞན་དུ་མི་དམིགས་ཕྱིར།སྐབས་དེར་དགེ་རྒན་གྱིས་ཀྱང་བྱིས་པ་དག་གི་རྩེད་གྲོགས་འགྲོ་གྲོགས་གང་ལ་བྱེད་པ་དང་།ཟ་རོགས་འདུག་གྲོགས་སུ་ལ་བསྟེན་པ།བཤད་པའི་སྐད་ཀྱི་གདངས་དང་།རྩེད་དུས་གདོང་གི་འཛུམ་སོགས་ལ་བརྟག་ཅིང་།བྱིས་པ་གར་འགྲོ་ལུ་གུ་འཚོ་འཚོ་དང་།བཟའ་བཏུང་སྤྱོད་ལུགས་ཕ་མས་སྐྱོང་སྐྱོང་ལྟར་གནངས་ཏེ།སློབ་མ་དག་ལ་ཁྱིམ་དང་བྲལ་པའི་སྡུག་མི་འོང་ལ།ཕ་མ་མེད་པའི་ཞད་མ་ལྷུང་ཞིང་།བྱིས་པ་གཞན་གྱི་སྡུག་ཡས་མེད་པ་ཞིག་བྱས་ཏེ།བྱིས་པ་དག་གི་ལུས་སེམས་བདེ་ཞིང་ལྟོགས་སྐོམ་མེད་པར་གཅེས་སྐྱོང་ལེགས་པོ་གནང་དགོས་པའོ།།གཉིས་པ་སློབ་མའི་མི་གཞི་ལེགས་པོ་ཆགས་པ་ནི།གཙོ་བོ་སློབ་མ་དག་གི་རྒྱུད་ལ་ཡོན་ཏན་ལེགས་པོ་ཞིག་འབྱོར་རྒྱུ་དེ་ཡིན་ཞིང་།དེ་ནི་གཙོ་ཆེར་དགེ་རྒན་དག་གི་རིག་གནས་ཆུ་ཚད་དང་།དགེ་རྒན་གྱིས་སློབ་མ་ལ་འཆིང་བའི་བརྩེ་བ་ལ་རག་པས།དགེ་རྒན་ལ་སློབ་མ་སྐྱོང་བྱེད་ཀྱི་ཡོན་ཏན་ཙམ་ཡོད་པས་མི་ཆོག་པར།ཡོན་ཏན་དེ་སློབ་མ་རྣམས་ལ་ངེས་པར་བུམ་པ་གང་བྱོའི་ཚུལ་དུ་སྦྱིན་པའི་སེམས་པ་ལྡན་པ་ལ་བལྟོས་པས།རང་ལ་ཡོན་ཏན་མེད་ན་ལག་པ་སྟོང་སྟོང་དུ་གནས་པ་ཇི་བཞིན་སློབ་མའི་མི་ཚེ་ལ་ཕན་པ་ཡེ་མི་འབྱུང་ཞིང་།ཡོན་ཏན་ཡོད་ཀྱང་དུས་སུ་མ་སྦྱིན་ན་འདི་འདྲའི་དུས་ནི་ཕྱི་རུ་འབྱུང་བ་མ་ཡིན་པས།སློབ་མ་འདི་དག་རིག་གནས་སྦྱང་བའི་སླད་དུ་གནས་འདིར་འདུས་ཤིང་།རང་ཅག་རྣམས་ལ་དགེ་རྒན་དུ་བཀུར་བ་འདི་ལགས་ན།སློབ་མ་མེད་ན་ང་ལ་དགེ་རྒན་ཞེས་པའི་མིང་མི་འབོད་ཅིང་།ད་ལྟར་དགེ་རྒན་ཞེས་པའི་མིང་གིས་བོས་པས་ཡོན་ཏན་སྟོབ་པའི་ནོར་བདག་ཏུ་འགྱུར་དགོས་སྙམ་ནས།རང་གིས་ཤེས་པ་ཕངས་མེད་དུ་སློབ་མར་སྦྱིན་ཞིང་།གནས་སྐབས་སུ་མི་ཤེས་པ་བརྩོན་པས་ཤེས་པར་བསླབས་ཏེ།འཕྲལ་དུ་སློབ་མའི་རྒྱུད་ལ་ཨེ་འབྱོར་གྱི་ཐབས་ལ་བརྩོན་ན།ད་གཟོད་དགེ་སེམས་དང་ལྡན་ཞིང་ཡོན་ཏན་གྱིས་རྒན་པའི་གོ་མིང་དེ་འཐོབ་་འོས་ཤིང་།དེ་ལྟར་བོས་པའི་མིང་དེ་ཡང་སློབ་མ་དག་གི་སེམས་ཀྱི་ཀློང་དུ་དད་པའི་ཤུགས་ཀྱིས་སྐུལ་བའི་ཆོ་ལོ་དོན་དང་མཐུན་པ་ཞིག་ཡིན་པས།སློབ་མ་དག་གིས་དགེ་མིང་འཛིན་པ་རང་ཉིད་ལ་གུས་མི་གུས་དང་།ཇི་ལྟར་གུས་པ་ནི་མཐར་བདས་ན་དགེ་རྒན་དུ་འབོད་པ་རང་གིས་རང་གི་ལུས་པོ་འདི་ལ་རིན་ཐང་ལོན་མ་ལོན་དང་།སློབ་མ་རྣམས་ཇི་ལྟར་སྐྱོང་བའི་བདག་འབྲས་ཉིད་དུ་ངེས་ན།དགེ་རྒན་གྱི་མིང་ཙམ་ཐོགས་ཚད་ཀྱིས་བློ་ལྡན་གྱི་བྱིས་པ་གང་ཡིན་ཚད་ལ།འདི་ནི་ངའི་མཆན་བུ་ཡིན།འདི་ནི་བདག་གི་སློབ་བུ་རེད་ཟེར་ཆོག་པ་ཞིག་མ་ཡིན་པར།ཐོག་མར་ཁ་ནང་ལ་འཁོར་ཏེ་རང་སེམས་ཀྱི་ཀུན་སློང་ལ་བརྟག་ཅིང་།སློབ་མ་དག་གིས་མིག་རིག་རིག་ཤེས་འདོད་ཀྱི་མིག་ཟེར་ཁྱོད་ལ་བཅོལ་པ་ལ།ཁྱོད་ཀྱིས་སློབ་མ་དེ་རིགས་ཅི་ཡིས་བསྐྱངས་ཤིང་།ཇི་ལྟར་བསྐྱངས་པ།དེ་རིགས་ལ་ཕན་པ་ཅི་ཙམ་ཐོགས་པའི་དོན་ལ་ཡང་ཡང་བསམ་སྟེ།ཚེ་འདིར་ལས་ཕོགས་རིན་མེད་དུ་ཟ་བའི་དཀོར་བདག་ཅིག་དང་།ཚེ་ཕྱི་མར་སློབ་མ་རྣམས་ལ་ངོ་མི་གནོང་བ་ཞིག་ཅིས་ཀྱང་བྱ་དགོས་སོ།། | ||
用于预训练的单语数据集 | 公开数据集 | མི་ཞིག་འཇིག་རྟེན་འདིར་སླེབས་པ་ནས་ཡུལ་དུས་གང་དུའང་བློ་ཡུལ་ལས་འདས་པའི་དཀའ་ཁག་མང་པོ་དང་འཕྲད་འོང་བ་སེལ་བའི་ཐབས་ནི་སྣ་ཚོགས་མཆིས་ཀྱང་།གལ་ཏེ་དཀའ་ཁག་དེ་རིགས་་སེལ་བྱེད་ལ་གྲོགས་པོ་ཞིག་བསྟེན་དགོས་ཚེ།བློས་ཐུབ་ཀྱི་གྲོགས་པོ་ལ་ལ་ནི་ཡུལ་དུས་ཀྱི་གཞན་དབང་དུ་གྱུར་པས་རྔོ་མི་ཐོགས།འགའ་ཞིག་ནི་རང་དང་འདྲ་བར་དཀའ་ངལ་དེ་རིགས་བསལ་བའི་ནུས་པས་དབེན།རེ་འགའ་ནི་དོན་དེ་རིགས་ལ་སྤྲོ་བ་མེད་པས་རོགས་བྱར་མི་འདོད།ཡང་རེ་འགས་གནད་དོན་དེ་འདྲ་ཨང་ཞེས་རང་ལ་ཁྱད་དུ་གསོད།འགའ་རེས་ནི་དེ་ལྟར་བྱས་ན་རིན་གོང་ག་ཚོད་སྟེར་ཞེས་བྱས་པ་རིན་དུ་འཇལ་བ་སོགས་ཀྱི་སྣང་ཚུལ་མང་དུ་འབྱུང་བའི་ཕྱིར་ན།ཡུལ་གང་དུ་ཕྱིན་ཀྱང་དུས་ནམ་ཞིག་ལ་འཁེལ་ཡང་གཞན་གྱི་ངོ་གདོང་ལ་མི་བལྟ་བར་ནམ་དགོས་འཕྲལ་དུ་བསྟེན་ཆོག་ཅིང་།རིན་གྱིས་འཇལ་བ་དང་ལན་གྱིས་ལྡོན་པ་ལ་མི་བལྟ་བར།མི་ཚེའི་གཏན་གྱི་གྲོགས་སུ་འོས་པ་ལ་དཔེ་ཆ་ལས་ལྷག་པ་གང་ཡང་མ་མཆིས་པས།དཔེ་ཆ་ལ་བལྟས་ན་འདུག་གྲོགས་མེད་པའི་སྐྱོ་བ་བསལ་ཞིང་།དཔེ་ཆ་དང་འགྲོགས་ཚེ་མ་ཤེས་པའི་མུན་པ་དྲུངས་ནས་དྭངས།དཔེ་ཆའི་གྲོགས་ལ་བསྟེན་པས་ཁྲེལ་དང་བག་ཡོད་ཐོག་མའི་དུས་བཞིན་ཡུན་ནས་ཡུན་དུ་གནས།དཔེ་ཆའི་གྲོགས་དང་འགྲོགས་ཤེས་པ་ནས་དེ་ཡིས་ཁྱོད་ཀྱི་གསང་བ་ནམ་ཡང་ཕྱི་ལ་བརྡོལ་བར་མི་འགྱུར་སྟབས།དཔེ་ཆ་ལས་ལྷག་པའི་གང་བཅོལ་བློ་ཡིས་ཐུབ་པའི་གྲོགས་པོ་ཞིག་མེད་ལ།དཔེ་ཆ་ལ་དོ་བའི་འགྲོགས་བདེ་བའི་མཛའ་བཤེས་ཀྱི་དྭངས་མ་མེད།དཔེ་ཆ་ལས་གཞན་དུ་ངོ་ཚ་ཤེས་ཤིང་ཁྲེལ་ལྡན་གྱི་ནང་མི་གང་ཡང་མེད་ན།དཔེ་ཆ་ནི་དགོས་འདོད་ཀྱི་ནོར་བུས་གཏམས་པའི་གྲུ་གཟིངས་ཆེན་པོ་ཞིག་དང་མཚུངས་པར།རིག་གནས་ཀྱི་རྒྱགས་ཕྱེ་ཡིས་འཚོ་བའི་མི་རྣམས་ལས་ཀ་ཅི་ལ་ཞུགས་ཀྱང་།ལུས་ཟུངས་ཀྱི་ལང་ཚོ་རྒྱས་ཤིང་རིག་པའི་ནོར་གྱིས་ཕོངས་པ་མེད་པར།ཡུལ་དུས་གང་དུ་ཕྱིན་ཀྱང་ཐབས་ཀྱི་མི་རྡུགས་ཤིང་རིན་གྱིས་མི་དམན་པར།གྲགས་པའི་དཔལ་གྱིས་འཚོ་ཞིང་སྙན་པའི་རྒྱན་གྱིས་རྒྱན་པར་བྱེད་པ་དང་།དཔེ་ཆ་ནི་བློ་གྲོས་ཀྱིས་རྒན་པའི་བགྲེས་སོང་བྱམས་ལྡན་ཞིག་དང་མཐུན་པར།ནམ་ཡང་ལྟ་བ་བོ་རང་ལ་བརྩེ་བའི་སེམས་ཀྱིས་སྐྱོང་ཞིང་དགོས་པའི་ཐབས་རྒུ་སྩོལ་ལ།འདས་ཟིན་པའི་ལོ་རྒྱུས་ཀྱི་ཉམས་མྱོང་ཤགས་སུ་འགྱེད་ཅིང་མ་འོངས་པའི་ལམ་སྟོན་གྱི་སྒྲོན་མེ་ཐོགས་ཏེ།ཡུལ་གང་དུ་བཞུད་ཅིང་དུས་གང་དུ་བྱ་བ་ཅི་ཞིག་བྱ་བའི་ཕྱོགས་སྟོན་གནང་བ་དང་།དཔེ་ཆ་ནི་མཛའ་བཤེས་ཟབ་ཅིང་ཕྱི་ཐག་རིང་བའི་མི་ཚེའི་གཏན་གྱི་གྲོགས་པོ་ཞིག་དང་ཀུན་ནས་མཐུན་པར།རང་ཉིད་ལ་དབུལ་ཕྱུག་གི་འགྱུར་བ་ཇི་འདྲ་བྱུང་ཡང་ཉེ་བཏུད་རིང་བཀྱེད་གང་ཡང་མེད་ཅིང་།ཚེ་འདི་ཙམ་དུ་མ་ཟད་སྐྱེ་བ་ཕྱི་མར་ཡང་གྲོགས་ཀྱི་དྭངས་མར་གྱུར་ཏེ།མཛའ་བ་མི་ལྷོད་ཅིང་བྱས་ན་ལན་གྱིས་ལྡོན་མིན་ལ་མི་བལྟ་བར་ལུས་དང་གྲིབ་མ་བཞིན་འགྲོགས་པར་འགྱུར་བ་ལགས་ན།སུ་ཞིག་གིས་དཔེ་ཆ་བསྟེན་ན་དེ་ནི་ནམ་ཞིག་ཀུན་གྱི་གཉེན་དུ་འགྱུར།གང་ཞིག་གིས་དཔེ་ཆའི་ཀློང་མྱུལ་ན་དེ་ནི་ནམ་ཡང་གཞན་གྱི་གོང་ན་སྡོད།སུ་དག་གིས་དཔེ་ཆ་མང་དུ་བལྟས་ན་དེ་ནི་ཐབས་ཀྱིས་རྡུགས་པའི་སྐབས་མེད་པར།རིག་པའི་མཛོད་དང་།ཀུན་གྱི་མགོན།ནད་ཀྱི་སྨན་དུ་འགྱུར་བ་གདོན་མ་ཟ་བ་ནི།མ་བསླབ་པ་ལ་ཀུན་མཁྱེན་དུ།།འགྲོ་ན་རྒྱུ་འབྲས་ག་ལ་ལྡན།།ཞེས་པ་ལྟར།མི་སུ་དང་གང་གིས་ཀྱང་དཔེ་ཆ་ལ་བལྟས་ཤིང་།དེ་ལས་ཐོབ་པའི་ཡོན་ཏན་གྱིས་རང་ཉིད་འཇོན་ཐང་ཅན་དུ་བསྒྱུར་པར་མ་ཟད།སློབ་གྲྭ་རུ་བསླབས་པའི་ཡོན་ཏན་དེ་ཙམ་གྱིས་མི་ཚེ་ཧྲིལ་པོ་ལེགས་པར་བསྐྱལ་ཐུབ་པ་ཞིག་གང་དུའང་མེད་ཅིང་ནམ་དུ་ཡང་མི་འབྱུང་བས།མི་སུ་དང་གང་གིས་ལས་ཀ་ཅི་ཞིག་བྱ་ཡང་དཔེ་ཆ་དང་འབྲལ་ཐབས་མེད་ལ།ལྷག་པར་ཁ་ཡི་ནུས་པ་ལ་བརྟེན་ནས་རང་ཁ་གསོ་བར་བྱེད་པའི་དགེ་རྒན་གྱི་རིགས་ལ་མཚོན་ན།དེ་སྔ་སློབ་མ་ཡིན་པའི་སྐབས་སུ་སྦྱངས་པའི་ཤེས་བྱ་ཙམ་གྱིས་མི་ཚེ་ཧྲིལ་པོར་འདང་ངེས་པ་ཞིག་ནམ་ཡང་ཡོད་པ་མི་སྲིད་ཅིང་།སློབ་གྲྭར་སྦྱངས་པའི་ཤེས་བྱ་ནི་རང་ཉིད་ཀྱི་མི་ཚེ་འདི་རིག་པའི་གླིང་དུ་ཇི་ལྟར་བགྲོད་པའི་ལམ་སྟོན་ཙམ་ལས།མི་ཚེའི་ཧྲིལ་པོའི་འཚོ་རྒྱགས་ཡོངས་རྫོགས་མ་ཡིན་པས།དཔེ་ཆར་མི་བལྟ་བ་ནི་ལས་རིགས་འདི་ལ་གཏན་ནས་རུང་བ་མ་ཡིན་པས།མ་མཐའ་ཡང་ཉི་མ་རེ་ལ་དཔེ་ཆ་ཤོག་ལྷེ་ཉི་ཤུ་ཡན་ལ་བལྟ་ཞིང་།ཟླ་བ་གཅིག་གི་ནང་དུ་དཔེ་ཆ་འགའ་རེ་བཀླག་དགོས་པ་ནི།དགེ་རྒན་གྱི་ལས་ལ་བརྟེན་པའི་མི་ཞིག་གི་ཆེས་རྩ་བའི་ལས་ཀ་ཞིག་ཡིན་ན།ཁོམ་ལོང་སྐར་མ་ཅི་ཡོད་དཔེ་ཆའི་སྟེང་ལ་སྤྱད་ཅིང་།དཔེ་ཆར་བལྟ་བ་ཉིན་རེའི་འཚོ་བའི་གོམས་སྲོལ་དུ་བཟུང་ནས།ས་ལ་སྡོད་པའི་སྐབས་དང་།མལ་དུ་ཉལ་བའི་དུས།ངལ་གསོ་སོགས་ཀྱི་སྐབས་ཐམས་ཅད་དུ་དཔེ་ཆ་ལག་དང་མ་འབྲལ།མིག་ཤེས་དོན་མེད་ལ་མི་བརྫོད།རིག་པ་རྒྱ་ཡན་དུ་མི་གཏང་བར།སློབ་མའི་འཕེལ་རྒྱས་ཀྱི་སླད་དུ་དཔེ་ཆ་གྲོགས་སུ་བསྟེན།མི་རིགས་ཀྱི་འདུན་མ་འགྲུབ་ཕྱིར་ནམ་ཡང་དཔེ་ཆར་འགྲོགས།རང་ཉིད་སྤྱོད་ཡོན་གཉིས་ལྡན་གྱི་མི་འཇོན་ཐང་ཅན་དུ་འགྱུར་བ་ལ་དཔེ་ཆ་བལྟ་བའི་གོམས་སྲོལ་ལོབས་ཤིང་།དཔེ་ཆར་བལྟ་བ་ལ་དུས་ཚོད་ཀྱི་སྔ་ཕྱི་མེད་པས།དུས་དེ་རིང་ནས་མགོ་བརྩམས་ཏེ་དཔེ་ཆ་དང་འབྲལ་བར་མི་བྱའོ།། | ||
用于预训练的单语数据集 | 公开数据集 | མི་ཞིག་འཇིག་རྟེན་འདི་ལ་ཐོག་མར་སླེབས་པ་ནས་གྱ་ཙེ་གོམ་པ་བགྲོད་ལུགས་དང་།ཟ་མ་བཟའ་སྟངས།སྐད་ཆ་བརྗོད་ལུགས།གོན་པ་གྱོན་སྟངས་དང་བཅས་པ་གཞན་ལ་ལད་མོ་ཟློས་པ་ལས་རིམ་གྱིས་ཤེས་པ་ཡིན་ཞིང་།མ་བསླབས་མ་སྦྱངས་པར་རང་ཉིད་སྐྱེས་པ་ཉིད་ནས་ཁོར་ཡུག་དེ་དང་མཐུན་པའི་རིག་གནས་གོམས་སྲོལ་ལྡན་པའི་ཡོན་ཏན་འཕེར་བོ་ཞིག་མི་སུ་ལའང་ཡོད་པ་མ་ཡིན་པས།ཁོར་ཡུག་ཇི་འདྲ་བ་ཡིས་མི་དེ་འདྲ་བ་སྐྱེད་ཅིང་།མི་ནི་ཁོར་ཡུག་གི་ཐོན་རྫས་ཁྱད་པར་བ་ཞིག་ཡིན་པས།ཁྱེའུ་ཞིག་ཐོག་མར་རིགས་གང་དུ་སྐྱེས་པ་གཙོ་བོ་མ་ཡིན་པར།གང་དུ་འཚོ་བའི་ཁོར་ཡུག་གཙོ་བོ་ཡིན་པ།སྤྱང་ཀིའི་ཚོགས་སུ་འཚོ་བའི་བྱིས་པས་སྤྱང་སྐད་རྒྱག་ཅིང་ཤ་རྗེན་ཟ་བ་དང་།རྒྱ་ཡི་རིགས་སུ་སྐྱེས་ཀྱང་བོད་ཡུལ་དུ་ནར་སོན་པའི་བྱིས་པ་དག་གིས་བོད་པ་བཞིན་བྱེད་པའི་དངོས་དོན་མང་པོས་དངོས་ར་སྤྲོད་པ་ལྟར།ཁོར་ཡུག་གི་ཤུགས་རྐྱེན་ནི་མི་ཞིག་ལ་མཚོན་ན་ཤིན་ཏུ་གལ་ཆེ་ཕྱིར།སྔོན་ནས་ད་ལྟའི་བར་དུ་རྒྱལ་ཁབ་དང་མི་རིགས་གང་གི་གྲས་སུའང་།ཆོས་ཁང་དང་།དགོན་པ།སློབ་གྲྭ་སོགས་མི་མང་པོ་ལྷན་དུ་འདུས་ཤིང་།དགེ་རྒན་དག་གིས་སློབ་བུ་མང་པོ་ལ་དུས་གཅིག་ལ་ཁང་པ་གཅིག་ཏུ་སློབ་ཁྲིད་བྱེད་པའི་སྲོལ་མ་ཉམས་པར་སྔར་བཞིན་གནས་ཤིང་།ཐ་ན་སློབ་གྲྭའི་བཟོ་བཀོད་ཀྱི་བཀོད་པ་མི་ལེགས་ཀྱང་སློབ་སྦྱོང་གི་གོམས་སྲོལ་བཟང་པོའི་སློབ་གྲྭ་དག་ལ་ཕ་མ་དང་བུ་ཕྲུག་སུའང་རེ་བ་ཆེ་བ་ནི།མི་ཡི་གྲས་སུ་རང་རྟོགས་ཀྱིས་རང་གི་ལུས་སེམས་ཆུན་ཞིང་རང་འགུལ་གྱིས་བསླབ་ལ་དཀའ་བ་སྤྱོད་པའི་མི་ནི་ཉི་མོའི་སྐར་མ་ལས་ཀྱང་ཉུང་ཞིང་།འདི་ནི་མི་ཡི་རིགས་ལ་ཐུན་མོང་དུ་མངའ་བའི་སྤྱི་ཆོས་ཤིག་ཀྱང་ཡིན་པས།བོད་ཀྱི་ཡུལ་དུ་ཆོས་གྲྭ་འགྲིམས་ན་དབུས་གཙང་གི་ཡུལ་ལ་འགྲོ་བ་དང་།དེང་གི་དུས་ལ་སློབ་གྲྲར་འགྲོ་ཚེ་ཕྱི་རྒྱལ་དང་པེ་ཅིང་སོགས་ལ་འགྲིམས་པ་ནི།མཐར་གཏུགས་ན་ཡུལ་དེ་གའི་སློབ་སྦྱོང་གི་ཆ་རྐྱེན་ལེགས་པ་ཉིད་དང་དམ་དུ་འབྲེལ་ཕྱིར།ཀློག་ཀླད་དྲ་རྒྱ་སོགས་ཀྱི་ཆ་རྐྱེན་གྱ་ནོམ་པའི་དེང་གི་དུས་སུའང་མི་རིགས་ཚང་མ་འཚང་ག་ཤིགས་ཤིགས་ཀྱིས་སློབ་གྲྭར་འགྲིམས་པ་ནི།རང་རྟོགས་མེད་པའི་མི་རྣམས་ཕྱི་ཡི་ཁོར་ཡུག་དང་།གྲོགས་ཀྱིས་འགྲན་རྩོད།ལྷག་པར་དགེ་རྒན་གྱིས་སློབ་གསོ་བཅས་ལ་བརྟེན་ནས།རང་རྟོགས་ཀྱི་བསམ་བློ་བསྐྱེད་ཅིང་བྱིས་པ་དག་གི་ནུས་པ་སྔོག་པར་བྱེད་པ་བཅས་ཀྱི་སླད་ཡིན་པས།སློབ་གྲྭའི་ཁོར་ཡུག་རྒྱ་ཆེན་པོ་དེའི་ནང་དུ་སྡོད་པའི་མི་རྣམས་ལས་རིགས་ཀྱི་ཆ་ནས་དབྱེ་ན།དགེ་རྒན་དང་།སློབ་མ།ལས་འཟོ་བ་གསུམ་དུ་འདུ་ཞིང་།དེའི་ནང་དུ་དགེ་རྒན་རྣམས་ནི་སློབ་ཁྲིད་ཀྱི་བྱེད་སྒོ་སྤེལ་མཁན་དང་།སློབ་གསོའི་ལས་ཀ་བྱེད་མཁན་གཙོ་བོ་ཡིན་པས།དགེ་རྒན་དག་ལ་སློབ་མ་ལེགས་པའི་ལམ་དུ་འཁྲིད་པ་དང་།སློབ་མ་ལ་རིག་གནས་འཁྲིད་པ།སློབ་མའི་སློབ་སྦྱོང་གི་ནུས་པ་གསོ་བའི་འགན་འཁྲི་ལྡན་ཞིང་།སློབ་གསོ་ཞེས་པའི་འགག་རྩའང་སློབ་མ་དག་གི་ལུས་སེམས་གསོ་བ་དང་།རིག་གནས་སློབ་པའི་ནུས་པ་གསོ་བ།དེ་ལ་བརྟེན་ནས་སློབ་གྲྭ་གསོ་བ་བཅས་ཀྱི་དོན་ལས་མི་འདའ་ན།དགེ་རྒན་རྣམས་ནི་སློབ་ཁྲིད་དང་སློབ་གསོའི་བྱ་བ་ཀུན་གྱི་སྲོག་ཤིང་ལྟ་བུར་གྲུབ་ཅིང་།སློབ་བུ་དག་གིས་སློབ་གྲྭ་དེ་རུ་ཅི་ཞིག་བསླབ་པ་དང་།གང་ལྟར་བསླབ་པ་དང་།དེ་ལྟར་བསླབས་ནས་མཐར་ཐུག་མི་ཇི་འདྲ་བ་ཞིག་བྱེད་པའི་མིག་དཔེ་ནི།ཁོར་ཡུག་དེ་རུ་དགེ་རྒན་དག་ལ་དཔེར་བལྟ་བ་ལས་གཞན་གང་ཡང་མ་མཆིས་པས།རྒྱ་རིགས་ཀྱི་གཏམ་དཔེ་རུ།དགེ་རྒན་ནན་མོ་ཡིན་ན་སློབ་མ་ལེགས་པོ་འཁྱོངས།།ཞེས་པ་དང་།བོད་པའི་དམངས་ཁྲོད་དུའང་།དགེ་རྒན་ཚྭ་ཁུ་བཟའ་རྒྱུར་དགའ་ན།དགེ་ཕྲུག་སྒོག་པ་བཟའ་རྒྱུར་དགའ།ཞེས་པ་དང་།དགེ་རྒན་སྣ་ཐལ་ལ་དགའ་ན།དགེ་ཕྲུག་ཇ་བཞུར་ལ་དགའ།ཞེས་པ་སོགས་མང་དུ་འབྱུང་བ་བཞིན།དགེ་རྒན་གྱི་གཏམ་བརྗོད་འདུག་སྟངས་དང་།ཡིག་བྲིས་ཡོན་ཏན།གོན་པ་ཆ་ལུགས།ཐ་ན་ལུས་ཀྱི་བཟོ་ལྟ་དང་བཅས་པ་ནི།སློབ་མ་དག་གི་མིག་མདུན་དུ་སྣང་བའི་དཔེ་གཞི་གསོན་ཉམས་ལྡན་པ་ཞིག་ཡིན་པས།དགེ་རྒན་ཡང་ཚེ་སྲོག་གི་འཕར་རྩ་དྲག་ཏུ་ལྡིང་བཞིན་པའི་མི་ཞིག་ཡིན་ཞིང་།དེང་རབས་ཀྱི་སློབ་གྲྭ་དག་ཏུ་བགྲང་བྱ་དྲུག་ཅུར་བརྒལ་པའི་དགེ་རྒན་རྒན་གྲས་ཀྱི་རིགས་ནི་ཧ་ཅང་ཉུང་བས།དགེ་རྒན་ཞིག་ཡིན་ན་མཛེས་སྤྲས་ལ་མི་དགའ་བ་དང་།རང་ཤེད་སྣང་མཐོ་བྱ་ལ་མ་དགའ་བ་མ་ཡིན་ལ་དེ་ལྟར་གཏན་བྱ་མི་ཆོག་པའང་མ་ཡིན་ཡང་།སློབ་མའི་མིག་དཔེ་བྱེད་པའི་དགེ་རྒན་ཞིག་ཏུ་གྱུར་ཚེ།སློབ་གྲྭ་རུ་སྡོད་དུས་སློབ་མའི་མདུན་དུ་གོན་པ་ཇི་ལྟར་གྱོན་ལུགས་དང་།བཟའ་བཏུང་གང་ལྟར་སྤྱོད་ལུགས་དང་བཅས་པར་གཟབ་གཟབ་བྱ་དགོས་པར་མ་ཟད།སློབ་ཁྲིད་བྱེད་པའི་དུས་སུ་སྐད་ཆ་ཇི་ལྟར་བཤད་པ་དང་།འཁྲིད་སྟངས་ཇི་འདྲར་བྱེད་པ་སོགས་ལ་དོ་ཁུར་ནན་མོ་བྱ་ཞིང་།ནམ་ཡང་ཁ་དན་དོན་ལ་གནས་ཤིང་།བཤད་པ་ལག་ཏུ་སྟོར་བའི་ལག་ལེན་པ་ཞིག་བྱ་བ་ལས།ཁ་སྟོང་ནང་ནས་ལ་རྒྱ་འདོན་མཁན་དང་།ལག་ལེན་མེད་པའི་སྟོང་གཏམ་ལབ་རྒྱག་མཁན་ཞིག་གཏན་ནས་མི་བྱ་བར།སློབ་ཁྲིད་ཀྱི་ཐད་དུ་དགེ་རྒན་དང་།སྤྱོད་ལམ་གྱི་ཆ་རུ་མིག་དཔེ།མི་གཤིས་ཀྱི་ཕྱོགས་སུ་དཔེ་ལྟོས་ཀྱི་ནུས་པ་བཏོན་ཏེ།ནམ་ཡང་རང་ཉིད་ཀྱི་ལུས་སེམས་དང་སྤྱོད་ལམ་སོགས་ལ་ཡང་ཡང་བརྟག་ཅིང་།སྤྱོད་པ་ལེགས་པ་དགེ་དང་།ཡོན་ཏན་ལྡན་པ་རྒན་ཞེས་པའི་ཚད་ལྡན་གྱི་དགེ་རྒན་ཞིག་བྱ་རྒྱུ་ནི།ལས་རིགས་འདི་ཡི་ཚད་གཞི་ཞིག་ཏུ་གཟུང་བར་བྱའོ།། | ||
用于预训练的单语数据集 | 公开数据集 | དེ་ཡང་མི་ཚེ་ཞེས་པའི་ཚེ་ནི་དུས་ཚོད་ཀྱི་དོན་ཡིན་པ།ཚེ་རིང་།ཚེ་ཐུང་།ཚེ་ཚད།ཚེ་ལོ་ཞེས་པ་སོགས་ཀྱི་དཔེ་དག་ལས་ཤེས་ཤིང་།མི་ཞིག་གི་ཚེ་ལོ་གཅིག་གི་ཡུན་ཚད་ནི་ལོ་རེར་ཉིན་ཞག་༣༦༥ཡིན་པའི་དབང་དུ་བྱས་ན།མི་ཞིག་གལ་ཏེ་དགུང་གྲངས་བརྒྱད་ཅུ་གྱ་གསུམ་ཐུབ་པའི་དབང་དུ་བྱས་ཚེ་ཉིན་ཞག་སུམ་ཁྲི་ལས་མེད་ཕྱིར།ཇི་སྐད་དུ་ཇོ་བོ་རྗེ་དཔལ་ལྡན་ཨ་ཏི་ཤའི་ཞལ་ནས།ཚེ་ནི་ཡུན་ཐུང་ཤེས་བྱའི་རྣམ་གྲངས་མང་།།ཚེ་ཡི་ཚད་ཀྱང་ཇི་ཙམ་མི་ཤེས་པས།།ངང་པས་ཆུ་ལས་འོ་མ་ལེན་པ་ལྟར།།རང་གི་འདོད་པ་དང་བུ་བླང་བར་བགྱི།།ཞེས་གསུངས་པ་ལྟར།མི་ཚེ་ལ་ཉི་མ་གཅིག་རྫོགས་པས་ཚེའི་ཚད་ཀྱི་ཆ་ཤས་ཤིག་འགྲིབ་ཀྱིན་ཡོད་པའི་ཁར།མི་ཞིག་གི་ཚེ་ཚད་ལ་ལོ་གྲངས་ག་ཚོད་ཡོད་པའི་གདེང་ཚོད་སྐྱེ་བོ་མཆོག་དམན་བར་མ་གང་ལའང་ཡོད་པ་མ་ཡིན་པས།མི་ཚེ་དོན་ལྡན་དུ་བྱ་བའི་སྙིང་པོ་ནི།ཚེ་ཡི་འཕེན་པ་རྫོགས་པའི་རྗེས་སུའང་ད་དུང་བྱས་པ་དྲིན་དུ་དྲན་པའི་སྒོ་ནས་མིང་ནས་ཡང་ཡང་འབོད་ཅིང་།མི་ནི་ཤི་བར་གྱུར་ཀྱང་མིང་ནི་མ་ཉམས་པར་མི་ཡི་རབས་བརྒྱུད་དུ་མར་འབོད་པར་བྱ་བ་དེ་ཡིན་ཡང་།དེ་ལྟའི་མི་ཚེ་རིན་ཐང་ཅན་ཞིག་རོང་འབྲོག་སྐྱེ་བོ་ཕལ་པའི་ཚོགས་ལ་ཡོད་རེ་སྐན་ཡང་།དགེ་རྒན་གྱི་མིང་དུ་བཏགས་པའི་མི་ཞིག་ཡིན་ན་མ་མཐའ་ཡང་སློབ་མ་དང་དེའི་བརྒྱུད་དང་བཅས་པས་ཡང་ཡང་གླེང་དུ་ཡོད་པའི་ཕན་པའི་ལས་ཀ་ཞིག་ཅིས་ཀྱང་བྱ་དགོས་ཕྱིར།དགེ་བཤེས་ཆོས་ཀྱི་གྲགས་པའི་ཞལ་ནས་ཀྱང་།སྐྱིད་ལ་སྡུག་པའི་འཇིག་རྟེན་མི་ཡུལ་འདིར།།ཤི་ཡང་ཕྱི་མིག་བལྟ་བའི་རེ་བ་ཡིས།།སྐྱེ་བོ་ཐམས་ཅད་རང་གི་ལག་རྗེས་ཙམ།།ཤུལ་དུ་ལུས་པའི་འབད་པ་ངང་གིས་བྱེད།།འདི་ན་འགའ་ཡིས་རང་གི་རྒྱུད་འཛིན་བུ་དང་སློབ་མ་རྗེས་སུ་བཞག།དེ་བཞིན་གཞན་གྱིས་ལེགས་བཤད་ནོར་དང་སྙན་པའི་གྲགས་པ་རྗེས་སུ་བཀོད།།ལ་ལ་འཆད་ཉན་ཆོས་ཀྱི་སྡེ་དང་རྟེན་རྣམས་བཞེངས་ནས་འདས།།གཞན་གྱི་ལག་རྗེས་བསགས་པའི་ནོར་དང་མཛེས་པའི་ཁང་ཁྱིམ་འདི་དག་ལགས།།ཞེས་པས་བསྟན་པ་ལྟར་ཡིན་མོད།ངེད་ཅག་གིས་སྲིད་གཞུང་གིས་བསྐྲུན་པའི་སློབ་གྲྭའི་ར་བ་ཉམས་དགའ་བ་འདི་རུ།གཞུང་བསྐོས་ཀྱི་སློབ་བུ་འདི་དག་ལ་ཟླ་ཕོགས་ཀྱི་རིན་འབབ་དང་མཐུན་པའི་རིག་གནས་ཡང་དག་ཅིག་འཁྲིད་ཅིང་སློབ་བུ་དག་ལེགས་ལམ་ལ་བཀྲི་བའི་དགེ་བའི་ལས་ཀ་ཞིག་བྱེད་པ་ནི།དགེ་རྒན་གྱི་མིང་དང་ལྡན་པ་དག་གིས་ངེས་པར་བསྒྲུབ་འོས་ཤིང་ཚད་གཞི་ཆེས་དམའ་བའི་ལས་ཀ་ཞིག་ཡིན་ན།ཞིང་འབྲོག་དམངས་ཚོགས་ཕལ་པ་བཞིན་ཉི་ཟླའི་འཆར་ནུབ་དང་དུས་བཞིའི་འཕེལ་འགྲོས་ཀྱི་ལས་ཀའི་ཁྱད་པར་ལྟར་བག་ཡངས་ཞེ་ལྷོད་དུ་སྡོད་མི་ཆོག་པར།ལོ་རེའི་ཉིན་མཚན་གྱི་གྲངས་ཀ་དུས་ལ་བཅད་ཅིང་།དུས་ཀྱི་ཁྱད་པར་འཕྲུལ་ཆས་སོགས་ཀྱིས་སྟོན་པ་ལྟར།ནངས་སྔ་ལངས་དང་དགོང་འཕྱིར་ཉལ་གྱི་སྒོ་ནས་དུས་ཀྱི་ཚོད་ལ་བསྟུན་ཞིང་།དུས་ཀྱི་ཐག་གཅོད་ལྟར་ལས་ཀ་རྩག་རྩིག་ལེགས་པར་བསྒྲུབ་པ་ནི།དུས་ཀྱི་ངོ་བོར་བསྒོས་པའི་འགྲིག་ལམ་ཡིན་ལ།དགེ་རྒན་ཞིག་གིས་ངེས་པར་བརྩི་འོས་པའི་ལས་ཀའི་བསྲུང་བྱ་ཞིག་ཀྱང་ཡིན་པས།དུས་ལ་ནོར་འཛོལ་བྱུང་ན་ལས་ཀའི་གོ་རིམ་འཆོལ་ཞིང་།ལས་ཀའི་དུས་ཚོད་འཆོར་བ་ནི་སྔོན་ནས་ད་ལྟའི་བར་དུ་རིག་པ་སློབ་པའི་དགོན་སྡེ་དང་སློབ་གྲྭ་གང་གི་འགྲིག་ལམ་དང་ཡང་མཐུན་པ་མ་ཡིན་པས།དུས་ཚོད་ཀྱི་འདུ་ཤེས་གསལ་པོ་ཡོད་པའི་མི་སྒེར་དང་སྲིད་གཞུང་གང་ཞིག་ཡིན་ཡང་།དེ་ལ་འགྲིག་ལམ་གྱི་འདུ་ཤེས་གསལ་པ་ཡོད་པ་དང་།འགྲིག་ལམ་གྱི་འདུ་ཤེས་ཡོད་པའི་རིགས་ལ་ད་དུང་གཞན་དང་མི་མཐུན་པའི་འབྲས་བུ་གཡུར་དུ་ཟ་བ་ཡོད་པ་ལོ་རྒྱུས་ཀྱི་དངོས་དོན་མང་པོ་དང་།མི་རིགས་སོ་སོའི་སྐྱེས་ཆེན་བགྲང་ལས་འདས་པའི་རྣམ་ཐར་སོགས་ལས་བདེན་དཔང་བྱེད་པའི་ཕྱིར་ན།ངེད་ཅག་ནི་སློབ་བུ་དག་གི་མི་ཚེ་ལ་དུས་ཚོད་ཀྱི་འདུ་ཤེས་སྐྲུན་མཁན་གྱི་ལམ་བུ་ཁོ་ན་ཡིན་པས།ལམ་མཁན་རང་ལ་དུས་ཀྱི་འདུ་ཤེས་མེད་ན།མི་ཚེའི་བགྲོད་ལམ་ཇི་ལྟར་བགྲོད་ལུགས་སློབ་པའི་སློབ་མ་རྣམས་ལ་དེ་སྔའི་ཞིང་འབྲོག་གི་ལས་ཀ་གཉེར་བའི་ཕ་མ་ཉེ་དུ་རྣམས་ཀྱི་སོས་དལ་བག་ཕེབས་ཀྱི་བག་ཆགས་དེ་ལས་ཇི་ལྟར་འགོང་བའི་དཔེ་སྟོན་པས་སྟོང་ཕྱིར།མི་རབས་ནས་མི་རབས་ལ་ངང་ལྷོད་སྒྱུད་ལུག་གི་སྤྱོད་པ་དེ་ལས་ཐར་ཐབས་མེད་པར་ལུས་ན།ངེད་ཅག་གིས་ཟས་ཁམ་གང་ཟ་བའི་ཡུན་ལ་གཞན་དག་གིས་ཁམ་འགའ་རེ་བཟའ་ཞིང་།དེ་ལྟར་ཉིན་བཞིན་བརྩེག་པས་རང་གི་སྐལ་བ་ཡང་རང་ལ་མི་དབང་བའི་དུས་ཤིག་བྱུང་དང་འབྱུང་གིན་ཡོད་པ་ཤེས་པར་བྱས་ཏེ།ཐ་ན་དུས་ཚོད་སྐར་ཆ་ཅི་ཙམ་ལ་ཡིག་འབྲུ་ག་ཚོད་བཀླག་དགོས་པ་དང་།ཉིན་གཅིག་གི་བཟའ་བཏུང་གི་དུས་ཡུན་ཅི་ཙམ་ལ་བྱེད་པ་ཡན་ཆད་ཀྱི་འདུ་ཤེས་གསལ་པོ་ཆགས་ཤིང་།ལྷག་པར་དུས་ཚོད་ཤེས་པས་མི་ཆོག་པར།གཙོ་བོ་རྒྱུན་འཆར་ལག་ཏུ་འཁེལ་བ་བྱ་རྒྱུ་ཤིན་ཏུ་གལ་ཆེ་བས།བྱ་བ་དུས་ལ་བགོས་ཤིང་།དུས་ཚོད་གོམས་སྲོལ་དུ་བྱས་ཏེ།ལས་ཀ་ཅི་བསྒྲུབ་དུས་བཅད་ལྟར་ལེགས་འགྲུབ་བྱ་བར་བརྩོན་པ་རྒྱུན་གོམས་སུ་འགྲོ་བར་བྱའོ།། | ||
用于预训练的单语数据集 | 公开数据集 | སློབ་གྲྭ་ཞེས་པ་ནི་ཕྱིའི་ར་བ་དང་ནང་གི་ཁང་ཁྱིམ་ཁོ་ནས་གྲུབ་པ་ཞིག་གཏན་ནས་མ་ཡིན་པར།གཙོ་བོ་རིག་གནས་ཀྱི་རྒྱགས་ཕྱེ་འཚོལ་བའི་སློབ་མ་ཡོད་པས་སློབ་གྲྭར་འབོད་པ་དང་།དེ་ཡི་དབང་གིས་རིག་གནས་མི་ཚེའི་འཚོ་རྟེན་དུ་བྱེད་པའི་དགེ་རྒན་གྱི་ལས་ཀ་བྱུང་ཞིང་དེ་སྒྲུབ་མཁན་གྱི་མི་མང་པོ་ཞིག་ལ་ད་གཟོད་དགེ་རྒན་ཞེས་པར་འབོད་པ་ཡིན་པས།སློབ་མ་དང་དགེ་རྒན་ནི་སློབ་གྲྭ་ཞིག་གི་འགྲུབ་རྒྱུ་གཙོ་བོ་དག་ཡིན་ཞིང་།དེ་ཡང་སློབ་ཁྲིད་ཀྱི་ལས་ཀ་ལ་བརྟེན་ཅིང་འབྲེལ་བར་གདའ་ཕྱིར།དགེ་རྒན་གྱིས་ཅི་ཞིག་འཁྲིད་པ་ལ་བསླབ་དེབ་དང་།ཇི་ལྟར་འཁྲིད་པ་ལ་འཁྲིད་ཐབས་དང་།གང་ལ་འཁྲིད་པ་ལ་སློབ་མ་བཅས་ནི་ངེས་པར་མེད་ཐབས་མེད་པས།བསླབ་དེབ་ནི་ཅི་ཞིག་འཁྲིད་བྱའི་དཔེ་གཞི་ཙམ་ལས་གང་ཞིག་འཁྲིད་བྱའི་ནང་དོན་ཡོད་ཚད་མ་ཡིན་པས།དགེ་རྒན་དག་གིས་སློབ་འཁྲིད་དངོས་གཞི་མ་ཚུགས་པའི་གོང་རོལ་ལ་ཅིས་ཀྱང་བསླབ་དེབ་ཀྱི་སྒྲིག་གཞི་དང་།ནང་དོན།དམིགས་ཚད་བཅས་ལ་ཡང་ཡང་དཔྱད་ཅིང་།སྐད་ཡིག་ལྟ་བུར་མཚོན་ན་དེབ་དེའི་ནང་དུ་ཐ་སྙད་ག་ཚོད་ཤེས་དགོས་པ་དང་།ཚིག་གི་སྦྱོར་བ་ཅི་དང་གང་འདྲར་འདྲིས་སུ་འཇུག་པ་དང་།རྩོམ་ཡིག་གང་དག་འཁྲིད་པ་བརྒྱུད་ནས་ཀློག་པ་དང་བཤད་པ་དང་འབྲི་བའི་ནུས་པ་ཅི་འདྲ་སྐྱེད་དུ་བསྲིང་བ་བཅས་ངེས་པར་བྱས་རྗེས།གང་ལ་འཁྲིད་བྱའི་འཛིན་གྲྭའི་རིམ་པ་དང་།འཛིན་གྲྭ་དེའི་སློབ་མའི་གྲུབ་ཚུལ།སློབ་མ་དག་གི་རྨང་གཞིའི་ཁྱད་པར།ཐ་ན་སློབ་སྦྱོང་གི་སྤྲོ་བ་བཅས་ལ་རྒྱུས་ལོན་གསལ་པོ་བྱེད་པ་དང་ཆབས་ཅིག་ཏུ།འཁྲིད་བྱའི་ནང་དོན་དེ་རིགས་ཇི་ལྟར་འཁྲིད་པའི་ཐབས་གང་ཞིག་བསྟེན་པར་བྱ་བའི་ཐད་དུ།མི་རིགས་ཐ་དད་པའི་སློབ་མ་རྣམས་ལ་རིག་གནས་གོམས་སྲོལ་མི་འདྲ་བའི་དབང་གིས།བསམ་བློའི་འདུ་ཤེས་འཛིན་སྟངས་ཀྱང་མི་འདྲ་བ་ཡོད་པའི་ཆོས་ཉིད་དང་མཐུན་པར།ཐོག་མར་སློབ་མ་ཐུན་མོང་གི་འཚོ་བ་དང་འདྲིས་ཆེ་བའི་ཤེས་བྱ་རྒྱུགས་ཆེ་ཞིང་རྟོགས་སླ་བ་ནས་མགོ་བརྩམས་ཏེ།རིག་པ་ཡས་བགྲོད་ཀྱི་སྒོ་ནས་སློབ་པའི་ཐབས་སྩོལ་ཞིང་།དེ་ལ་ཡང་སློབ་མའི་སྤྲོ་བ་འདེགས་པ་གལ་ཆེ་བས།དགེ་རྒན་རང་གི་སྐད་ཆའི་བརྗོད་ལུགས་དང་།ལུས་ཀྱི་སྟངས་སྟབས།ལག་པའི་ཕྱག་རྒྱ།སྒོ་སམ་བཀོད་སྒྲིགདྲི་བ་འདོན་ལུགས་བཅས་ཀྱང་དུས་བསྟུན་བཅོས་སྒྱུར་དང་།བབ་བསྟུན་གང་འཚམ་དུ་སྤྱད་དེ།སློབ་མ་རྣམས་ནམ་ཡང་འཁྲིད་བྱའི་བསླབ་ཚན་དེ་ལ་རེ་བསྒུག་ཆེ་ཞིང་།འཁྲིད་མཁན་དགེ་རྒན་དེ་ལ་ནམ་ཞིག་འཕྲད་འདོད་སྐོམ་པ་ཆུ་འདོད་བཞིན་ཆེ་ན།སློབ་མ་རྣམས་རང་བཞིན་གྱིས་བསླབ་བྱ་དེ་སྦྱང་བའི་སྤྲོ་བ་འཕེལ་ཞིང་།དགེ་རྒན་དེ་ལ་དད་པ་ངང་གིས་འབྱུང་བས།དགེ་རྒན་ལ་གུས་པ་ཞེས་པ་ནི་མ་གཞི་སློབ་མ་རྣམས་ཀྱིས་དགེ་རྒན་དེ་དང་དེས་འཁྲིད་བྱའི་བསླབ་ཚན་ལ་འཆིང་བའི་ལྟ་ཚུལ་ཞིག་ཡིན་པས།དགེ་རྒན་ནི་སློབ་མ་རྣམས་བསླབ་ཚན་དེའི་དཀྱུས་ལམ་ལ་བཀྲི་བའི་ལམ་པ་དང་།རིག་པའི་རྟ་མཆོག་དེ་རིགས་བང་དུ་སྐུལ་བའི་འཆིབ་པ་ལྟ་བུའང་ཡིན་པས།སློབ་འཁྲིད་ཀྱི་སྤུ་ཀ་ཇི་འདྲ་ཡིན་པ་ནི་དགེ་རྒན་གྱི་སློབ་ཁྲིད་བྱེད་སྟངས་ལ་བརྟག་གིསློབ་མའི་ཚོགས་ཀྱི་རིག་པ་བཟང་ངན་ལ་བརྟག་པར་བྱ་རུ་མེད་པས།དགེ་རྒན་ཞེས་པ་ནི་ཡིག་ཆ་སྒྲོག་འདོན་པ་ཞིག་གཏན་ནས་མ་ཡིན་ལ།སློབ་མ་རྣམས་སློབ་གྲྭའི་ར་བར་འཚོ་བའི་རྫི་བོ་ཞིག་དེ་བས་ཀྱང་མ་ཡིན་པར།གང་ཞིག་འཁྲིད་བྱའི་ནང་དོན་སྤྱི་མཚན་པ་དང་ལྐོག་གྱུར་པ་དེ་རིགས་སྐད་ཆའི་སྨྲ་དག་ཅིང་བརྗོད་པ་གནད་དུ་འདྲིལ་བ།ཅི་བཤད་རིམ་པ་གསལ་ཞིང་ཡིད་ལ་འཛིན་བདེ་བ།ཤེས་བྱའི་གནད་འབིག་ཅིང་རིགས་འགེབས་བྱ་སླ་བ།སྦྱང་འདོད་ཀྱི་སྤྲོ་བ་འདེགས་ཤིང་རིག་གནས་ལ་དགའ་བའི་འདུ་ཤེས་བསྐྱེད་པ་ནི།སློབ་ཁྲིད་ཀྱི་བརྒྱུད་རིམ་ཧྲིལ་པོར་ཚེ་སྲོག་དང་ལྡན་པའི་མི་ལུས་ལ་དབུགས་ཀྱི་རྒྱུ་བ་ནམ་ཡང་ཁྱབ་འདུག་པ་བཞིན།སློབ་ཁྲིད་ཀྱི་བྱ་བ་ལ་ཟློས་གར་མཁན་པོའི་ཉམས་འགྱུར་དང་།རྒྱང་སྒྲོག་པ་ཡི་སྐད་གདངས།གྱེར་འདོན་པ་ཡི་འགྱུར་ཁུགས།བཞད་གར་བ་ཡི་སྤྲོ་ཉམས།རིག་གནས་པ་ཡི་ཡོན་ཏན།ཤེས་བྱའི་ལམ་སྣ་འདྲེན་པའི་ལམ་བུ་ལྟ་བུའི་བྱང་ཆ་ལྡན་དགོས་པར་མ་ཟད།སློབ་མ་རྣམས་ལ་སློབ་ཁྲིད་ཐེངས་རེར་ཉན་པ་ནི་རིག་པ་འཕེལ་ཞིང་ཤེས་བྱ་འཐོབ་པ།སྤྲོ་བ་རྒྱས་ཤིང་བསླབ་ལ་སྐུལ་བའི་རིག་གནས་འཁྲབ་སྟོན་གྱི་གཞེན་སྐུལ་ཐེངས་རེ་ཡིན་པའི་ཚད་ལ་བསླེབ་ན།དགེ་རྒན་རྣམས་ནི་སློབ་མ་སྐྱོང་བའི་སློབ་སྤྱི་དང་།རིག་པ་གསོ་བའི་དེད་དཔོན།དགེ་ལམ་ལ་སྐུལ་བའི་མཁན་པོ།ལུས་སེམས་སྐྱོང་བའི་ཕ་མ་བཅས་སུ་འགྱུར་བ་གདོན་མི་ཟ་ན།སློབ་ཁྲིད་ཐེངས་ཤིག་བྱེད་པ་ལ་གྲ་སྒྲིག་ལེགས་པོ་བྱ་དགོས་པས་གཞིར་བྱས་ཏེ།རང་གིས་སློབ་མའི་མདུན་དུ་ཐོག་མར་ཅི་ཞིག་བཤད་པ་ནས།མཇུག་མཐར་ཅི་ལྟར་བསྡུ་བའི་ཆ་ཐམས་ཅད་ལ་ཡང་ཡང་བསམ་ཞིང་བྱང་ཆ་ལྡན་པར་བྱ་བ་གལ་ཆེའོ།། | ||
用于预训练的单语数据集 | 公开数据集 | མདོར་ན།དགེ་རྒན་ཞེས་པ་ནི་རིག་གནས་པ་གཞན་དག་དང་གཏན་ནས་མི་འདྲ་བར།ཕ་མ་ལྟ་བུའི་བརྩེ་སེམས་དང་།ཟློས་གར་བ་ཡི་སྟངས་སྟབས།ཞིབ་འཇུག་པ་ཡི་དཔྱད་ཞིབ།རིག་གནས་པ་ཡི་མཁྱེན་རྒྱ།རྒྱ་སྒྲོག་པ་ཡི་སྐད་ཆ་བཅས་འཛོམ་དགོས་པའི་འཕྲལ་ཡུན་ཀུན་ལ་ཕན་ཞིང་།འདི་ཕྱི་གཉིས་ལ་དགེ་བ།རང་གཞན་ཡོངས་ལ་སྨན་པའི་ལས་ཀ་ཁྱད་དུ་འཕགས་པ་ཞིག་ཡིན་པས།སློབ་ཁྲིད་ལེགས་པོ་ཐེངས་ཤིག་བྱས་ན་རང་གི་སྙན་པ་དེ་བཞིན་འཕེལ་ཞིང་།སློབ་མའི་གུས་པ་སྔར་བས་བརྟ་བར་འགྱུར་བས།དགེ་རྒན་ཞིག་ཡིན་ན་ཆེད་དུ་འཇིག་རྟེན་གྱི་གྲགས་པ་དོན་དུ་གཉེར་མི་དགོས་པར།རང་ལས་ཀྱི་སློབ་ཁྲིད་ལ་ནན་ཏན་བྱ་ཞིང།ཆོས་ཀྱི་དགེ་བ་དང་།མི་རིགས་ཀྱི་ལ་རྒྱ།རྒྱལ་ཁབ་ཀྱི་གཟི་བརྗིད་ཀྱང་སློབ་མའི་ཚོགས་ལེགས་པར་བསྐྱང་བ་དེ་ལས་གཞན་དུ་ཡོད་པ་མ་ཡིན་ནོ།། | ||
用于预训练的单语数据集 | 公开数据集 | ཐེངས་ཤིག་མོས་ཉི་མ་མ་ཤར་བར་དུ་ཟ་མ་མ་ཟོས་པར་བསྡད་ན་དཀོན་མཆོག་གིས་མོའི་རེ་འདོད་སྒྲུབ་ངེས་སྙམ་པའི་ཚོར་སྣང་སྐྱེས།ཡིན་ན་ཡང་སྐབས་དེར་ཆར་དུས༼རྒྱ་གར་གྱི་ཡུལ་ལུང་འགའ་རེར་ཟླ་གཉིས་གསུམ་རིང་ཆར་བ་རྒྱུན་མ་ཆད་པར་འབབ་པའི་དུས་དེ་ལ་ཆར་དུས་ཞེས་ཟེར།སྒྱུར་མཁན་གྱི་མཆན།༽་འགོ་ཚུགས་པས་ཡུན་རིང་པོར་ཉི་མ་སྤྲིན་གསེབ་ལས་མ་མངོན་སྟབས་མོའི་བུ་ཕྲུག་ཚོར་ཞེད་སྣང་སྐྱེས་ཏེ།རྒྱུན་རིང་ངང་ནམ་ཁར་ཅེར་ནས་ཨ་མ་ལགས་ལ་ཉི་མ་ཤར་སྟབས་བཞེས་ལག་མཆོད་རོགས་ཞེས་བཤད་རྒྱུར་བྲེལ་ཤ་ཆེན་པོ་ལངས། | ||
用于预训练的单语数据集 | 公开数据集 | གྷན་དྷི་མཆོག་གིས་སྐུ་ཚེའི་མཐའ་མཇུག་སྐབས་སུ་གསུང་རྩོམ་ཞིག་མཛད་པའི་ནང་ཁོང་གིས་དེ་སྔའི་ཕྱག་ལས་གནང་སྐོར་ཤུགས་ཆེར་བྲིས་འདུག་པ་དེའི་ནང་དཔེ་དེབ་དང་སློབ་ཚན་རྣམས་ནི་ཁོང་གི་གྲོགས་པོ་དངོས་གནས་དེ་ཡིན་པས།སློབ་གྲྭའི་ནང་སློབ་གྲོགས་གཞན་ལ་གྲོགས་པོ་སྒྲིག་པ་དང༌།མི་གཞན་དག་གིས་ལམ་ཁར་སྐད་ཆ་བཤད་པའམ།རྩེད་མོ་རྩེད་རྒྱུ་སོགས་ཀྱིས་དུས་ཚོད་ཆུད་ཟོས་གཏོང་ངེས་སྙམ་བཞིན་མགྱོགས་པོར་ནང་དུ་ལོག་འགྲོ་བའི་གཞུང་དྲང་གི་བུ་ཆུང་ཞིག་ཡིན།ཁོང་གིས་སློབ་གྲྭ་གྲོལ་མཚམས་ཡབ་ལ་ཕྱག་རོགས་བྱེད་དགོས་པས་སློབ་གྲོགས་གཞན་དང་མཉམ་དུ་རྩེད་མོར་མི་གཡེང་ཞིང༌།དེ་དག་དུས་ཚོད་འཕྲོ་བརླག་གི་རྒྱུ་ཡིན་པའི་ངོས་འཛིན་ནན་པོ་གནང་གི་ཡོད། | ||
用于预训练的单语数据集 | 公开数据集 | རྒྱ་གར་གྱི་ཡབ་ཆེན་གྷན་ངྷི་མཆོག་༼༡༨༦༩།༡༠།༢ནས་༡༩༤༨།༠༡།༣༠༽དང༌།བློ་འབྱེད་པ་ཆེན་མོ་ཉི་དབང་མགོན་པོའམ་ཐེ་ཀོར་མཆོག | ||
用于预训练的单语数据集 | 公开数据集 | ལེ་སུ་ལེ།ལེ་བེ་ཊས་བརྩམས།རླངས་ཚང་བསོད་ནམས་རྡོ་རྗེས་རྒྱ་གར་གྱི་གྲགས་ཅན་མི་སྣ་བཅུ།ཞེས་པའི་དེབ་ལས་བདམས་ཏེ་བསྒྱུར། | ||
用于预训练的单语数据集 | 公开数据集 | སྤྱི་ལོ་གཅིག་དགུ་ཞེ་བརྒྱད་ལོའི་ཟླ་དང་པོའི་ཚེས་སུམ་ཅུ་ཉིན་གྱི་ཕྱི་དྲོར།སྐུ་ན་ཅུང་ཟད་བགྲེས་པའི་མི་ཞིག་རང་གི་བཞུགས་ཤག་གི་སྒོ་ར་བརྒྱུད་ཧིན་དྷུ་ཆོས་པ་ཚོའི་སར་འགྲོ་བའི་ལམ་ཁར།གློ་བུར་དུ་མེ་མདའི་སྐད་སྒྲ་བཞི་རིམ་པར་གྲགས་སྐབས་བགྲེས་པོ་ཁོང་དེ་མུར་ཐང་ལ་འགྱེལ།མཚན་མོ་དེར་ཁོང་གི་བློས་ཐུབ་ཀྱི་གྲོགས་པོ་པཎ་ཌི་ཏ་ནེ་ཧ་རུས་རླུང་འཕྲིན་བརྒྱུད།འོད་སྣང་ང་ཚོའི་མི་ཚེ་དང་རྒྱང་དུ་གྱེས་པས།འཇིག་རྟེན་མུན་པས་ཁེངས་སོང་ཞེས་རྒྱ་གར་མི་དམངས་ལ་ཁྱབ་བསྒྲགས་བྱས།ལོ་ན་ཅུང་ཟད་བགྲེས་པའི་རླབས་ཆེན་མི་སྣ་ཁོང་མཧཱ་ཏ་མ་གྷན་དྷི་མཆོག་ཡིན་ཞིང༌།ཁོང་གི་སྐུ་ཚེའི་མཛད་རྣམ་མི་ཤེས་མཁན་སུ་ཞིག་ཡོད།མཧཱ་ཏ་མ་གྷན་དྷི་མཆོག་ནི་སྤྱི་ལོ་༡༨༦༩ཟླ་༡༠ཚེས་༢ཉིན་རྒྱ་གར་ནུབ་ཕྱོགས་སུ་གཏོགས་པའི་པོར་པན་དཱར་ཞེས་པར་སྐུ་འཁྲུངས་ཤིང༌།མོ་ཧཱན་ཏ་ས་ནི་ཁོང་གི་མཚན་གྱི་ཐོག་མ་དེ་ཡིན་ཞིང་དེའི་དོན་རླབས་ཆེན་གྱི་བླ་སྲོག་ཅེས་པ་ཡིན་ལ།ཚིག་ཐུང་ངུ་འདི་ནི་ཁོང་གི་མཚན་མགོར་ཕྱིས་སུ་ཐོགས་པ་ཞིག་རེད།གྷན་དྷི་མཆོག་གི་ཁྱིམ་རྒྱུད་ཀྱིས་སྲིད་གཞུང་གི་གོ་གནས་གལ་ཆེན་རྒྱུན་རིང་བཟུང་བ་དང༌།ཁོང་གི་ཡབ་ཀྱང་རྒྱ་གར་མངའ་སྡེ་ཞིག་གི་ལས་གནས་མཐོ་བའི་ལས་བྱེད་གཤིས་ཀ་བཟང་ལ་བློ་ཁོག་ཡངས་པ།ཕྱག་ལས་ཐོག་ཧ་ཅང་འཇོན་ཐང་ཡོད་མཁན་ཞིག་ཡིན།ཁོང་གི་བུ་གྷན་དྷི་ནི་ཡབ་ལ་བརྩེ་སེམས་ཆེ་བ་མ་ཟད།ཡུམ་ལ་ཡང་བརྩེ་ཞེན་ཤུགས་ཆེ་ཡོད།ཁོང་གི་མ་ཡུམ་ནི་ཧིན་དྷུའི་ཆོས་ལུགས་ལ་དད་འདུན་ཤིན་ཏུ་ཆེ་བས་མཆོད་པ་མ་ཕུལ་སྔོན་བཟའ་བཏུང་མི་བྱེད་མཁན་ཞིག་ཡིན། | ||
用于预训练的单语数据集 | 公开数据集 | ཉིན་ཞིག་སློབ་གྲྭའི་རྩེད་རིགས་ཆུང་ངུ་ཞིག་གིས་ཁོང་ལ་སུན་གཙེར་བྱས།ཁོང་ཚོར་སྔ་དྲོ་མ་གཏོགས་འཛིན་གྲྭ་མེད་པའི་ཉིན་ཞིགམོ་ཧཱན་ཏ་དགོང་མོའི་ཆུ་ཚོད་བཞི་བའི་སྟེང་ཕྱིར་སློབ་གྲྭར་རྩེད་རིགས་ཆེད་ཡོང་དགོས་སྟབས།ཁོང་ལ་ཆུ་ཚོད་མེད་པས་སྤྲིན་པ་འཐིབ་པའི་གནམ་གཤིས་ཀྱིས་བསླུས་ནས་རྗེས་ལུས་ཐེབས།དེར་བརྟེན་རྩེད་མོ་མཇུག་རྫོགས་ཁར།སློབ་གྲོགས་ཚོ་ཡང་ཕྱིར་ཁྱིམ་དུ་ལོག་ཟིན་འདུགཕྱི་ཉིན་དེར་ཁོས་སྔར་ཉིན་གྱི་རྩེད་རིགས་ཚོགས་འདུར་རྗེས་ལུས་ཇི་ལྟར་ཐེབས་ཚུལ་སློབ་གཙོར་འགྲེལ་བཤད་བྱས་སྐབས༌།སློབ་གཙོས་ཡིད་ཆེས་མ་བྱས།སློབ་གཙོས་མོ་ཧཱན་ཏ་ལ་ཁྱོད་ཀྱིས་རྒྱུ་མཚན་དྲང་མོར་མ་བཤད་སྟབས་ཉེས་ཆད་ངེས་པར་དུ་འབབ་ངེས་ཞེས་བཤད།དེ་རྗེས་སློབ་གཙོས་མོ་ཧཱན་ཏ་རྫུན་བཤད་མཁན་ཞིག་ཡིན་མིན་ཐད་དགོངས་བཞེས་གནང་བར།མོ་ཧཱན་ཏའི་དེ་སྔའི་སྤྱོད་ལམ་ནས་རྫུན་བཤད་མཁན་ཞིག་མིན་པའི་ངོས་འཛིན་བརྟན་པོ་ཐོབ།ཡིན་ན་ཡང༌།ཁོང་གིས་གནས་ཚུལ་དེ་ར་སྤྲོད་ཇི་ལྟར་བྱེད་ཐུབ་མིན་ལ་བསམ་བློ་ཡང་ཡང་བཏང༌།འདི་འདྲའི་ལོ་ཆུང་ཞིག་གིས་གཟབ་ནན་དང་དྲང་བདེན་གྱི་མི་ཞིག་བྱེད་དགོས་པ་རྟོགས་ཡོད་པ་མ་ཟད།བག་ཟོན་ཅི་ཡང་མེད་པར་རྟག་ཏུ་ནོར་འཁྲུལ་ཅན་གྱི་བསམ་བློ་གཏོང་མཁན་དག་ལ་ལམ་སྟོན་བྱེད། | ||
用于预训练的单语数据集 | 公开数据集 | ཕྱིས་སུ་མོ་ཧཱན་ཏའི་བསམ་བློར་འགྱུར་བ་སོང་ཏེ་རྩེད་ཐང་ནས་རྩེད་མོ་རྩེ་བའི་རིན་ཐང་ཤེས།དེ་མཚུངས་ཁོང་གིས་དཔེ་དེབ་ཞིག་ནས་ལུས་རྩལ་སྦྱང་བར་ཁྱད་ཆོས་གང་མང་ཡོད་པའི་སྐོར་གཟིགས་སྟབས།སྐབས་དེ་ནས་མུ་མཐུད་ཁོང་གིས་ས་ཐག་རིང་བོར་གོམ་བགྲོད་བྱས་ཤིང་སྦྱོང་བརྡར་གྱི་རྣམ་པ་དེས་ཁོང་གི་མི་ཚེ་བདེ་ཐང་དང་དགའ་སྤྲོའི་ངང་བསྐྱལ་བ་རེད།ཁོང་གི་དེབ་ཞིག་ནང་འདི་ལྟར་གསུངས་འདུགཁོ་རང་གི་ཡིག་གཟུགས་མི་ལེགས་ཀྱང༌།ཡིག་གཟུགས་ནི་དེ་འདྲའི་གལ་ཆེན་ཞིག་མིན་པར་བསམ་སྟེ་ཡར་རྒྱས་མ་བཏང༌།རྗེས་སུ་ཁོང་ཨ་ཧྥེ་རི་ཁར་ཡོད་དུས་ཁུལ་དེའི་ཁྲིམས་རྩོད་པ་དང༌།གཞོན་སྐྱེས་ཚོའི་ཡིག་གཟུགས་ཧ་ཅང་ལེགས་པོ་ཡོད་པ་མཐོང་ནས་ཁོང་རང་ངོ་ཚ་བར་གྱུར་པ་དང༌།ཡིག་གཟུགས་མི་ལེགས་པ་རྣམས་མིའི་ནང་གི་ནུས་མེད་དག་རེད་སྙམ་ནས་སྐབས་དེར་ཡིག་གཟུགས་ཡར་རྒྱས་སུ་གཏོང་ཅི་ཐུབ་བྱས་མཐར་ཁོང་གི་ཡིག་གཟུགས་ཧ་ཅང་ལེགས་པོར་གྱུར། | ||
用于预训练的单语数据集 | 公开数据集 | རུས་རྒྱུད་མོ་ཧཱན་ཏ་ཡིན་པ་རྣམས་ལོ་བཅུ་གསུམ་སྟེང་གཉེན་སྒྲིག་བྱེད་དགོས་ཤིང༌།དེ་ནི་སྐབས་དེའི་རྒྱ་གར་ལ་མཚོན་ན་ལོ་ན་ཆུང་དྲག་པར་ངོས་འཛིན་བྱེད་ཀྱི་མེད།གྷན་དྷིའི་ནང་གི་གཅེན་པོ་ཆེ་ཤོས་གཉེན་སྒྲིག་བྱས་ཟིན་ཡང༌།ད་དུང་ཕ་མ་གཉིས་ཀྱིས་བུ་འབྲིང་བོ་དང༌།ཆུང་ཤོས་ཉིས་ཀ་དང༌།དེ་མིན་གྷན་དྷི་མཆོག་གི་ཞང་པོའི་བུ་སོགས་རུས་མོ་ཧཱན་ཏ་ཡིན་པ་རྣམས་དུས་གཅིག་ཏུ་གཉེན་སྒྲིག་བྱས།གཉེན་སྒྲིག་སྐབས་གཞན་གྱིས་ཁྱེར་ཡོང་བའི་ལེགས་སྐྱེས་དང༌།གསོལ་སྟོན།སྤུས་ཀ་ལེགས་པའི་གྱོན་གོས་སོགས་གང་མང་ཐོབ།ལོ་ན་ཆུང་བའི་མོ་ཧཱན་ཏའི་བཟའ་ཟླ་ནི་སློབ་གྲ་འགྲིམ་མྱོང་མེད་ལ།སྔ་དྲགས་པའི་གཉེན་སྒྲིག་དེས་གྷན་དྷི་རང་ཉིད་ཀྱི་སློབ་སྦྱོང་ལ་ཡང་གནོད་སྐྱོན་ཐེབས་ཏེ་དམའ་རིམ་སློབ་འབྲིང་སྐབས་ཀྱི་ལོ་གཅིག་ཀྱང་ཆུད་ཟོས་སུ་སོང༌།སྟབས་ལེགས་པ་ཞིག་ལ་ཁོང་གིས་སློབ་སྦྱོང་ལ་འབད་པ་བྱས་འབྲས་སུ་ལོ་གཅིག་ལ་འཛིན་རིམ་གཉིས་འཕར་ཐུབ་པར་གྱུར། | ||
用于预训练的单语数据集 | 公开数据集 | སློབ་གྲྭའི་ནང་གི་ཁོའི་ན་གཞོན་གྲོགས་པོ་འགའ་ཡོད་པ་དེ་ཚོའི་གཤིས་སྤྱོད་མི་ལེགས་ཤིང༌།མོ་ཧཱན་ཏས་ཁོ་ཚོའི་གནས་ཚུལ་ཤེས་བཞིན་དུ་ཁོང་གིས་གྲོགས་པོའི་གཤིས་ཀ་རང་ཉིད་ལ་འགོས་པར་དོགས་ཟོན་དང་བཅས་གྲོགས་པོ་ཞིག་གི་སྤྱོད་ལམ་བཟང་ཕྱོགས་སུ་བསྒྱུར་རྒྱུར་འབད་བརྩོན་བྱས།མོ་ཧཱན་ཏ་མ་གྷན་དྷི་མཆོག་གི་ནང་མི་ཚོ་ཆོས་ལུགས་ལ་དད་ཅིང༌།སྤྱོད་ཚུལ་འདྲ་མིན་བཟུང་ནས་མི་ཚེ་སྐྱེལ་འདོད་མེད་པས་དམར་ཟས་རྩ་བ་ནས་སྤྱོད་ཀྱི་མེད།ཡིན་ན་ཡང་མོ་ཧཱན་ཏའི་གྲོགས་པོ་ཚོས་ཤ་ཟོས་ན་ལེགས་ཚུལ་གྱི་འགྲེལ་བཤད་བྱས་ཁར།ད་དུང་ཡིད་ཆེས་ཐབས་སུ་ང་ཚོ་ཉམས་ཆུང་ཡིན་པ་དེ་ཤ་མ་ཟོས་པས་ཡིན་པ་དང༌།དབྱིན་ཇི་བ་ཚོས་ཤ་ཟ་གི་ཡོད་སྟབས་ང་ཚོ་དབང་བསྒྱུར་བྱེད་ཐུབ་པ་བྱུང་བ་རེད།ང་རང་ཡང་སྟོབས་ཤུགས་ཆེ་ཞིང་མགྱོགས་པ་ནི་ཤ་ཟོས་པས་རེད།ཁྱེད་རང་གིས་ཤ་ཏོག་ཙམ་ཟོས་ནས་སྟོབས་ཤུགས་གང་འདྲ་རྒྱས་མིན་ལྟོས་དང༌།ཞེས་བཤད། | ||
用于预训练的单语数据集 | 公开数据集 | སྐབས་ཤིག་ལ།མོ་ཧཱན་ཏ་ཁོང་གི་གྲོགས་པོར་ཅུང་ཙམ་ཡིད་ཆེས་ནས།ཁོང་རང་ཉིད་ལ་མཚོན་ན་སྤྱིར་ལུས་སྟོབས་ཞན་པ་ཙམ་དུ་མ་ཟད།མཆོང་རྒྱུགས་ཀྱི་རྩལ་དེ་བས་ཀྱང་ཞན་ལ།མུན་ནག་ཁྲོད་འདུག་རྒྱུར་སྐྲག་སྣང་བྱེད་པས་ཁོང་གི་ཉལ་ཁང་ནང་མཚན་མོ་རྟག་ཏུ་གློག་སྤར་ནས་འཇོག་དགོས།དེར་བརྟེན་ཁོང་གིས་ཤ་ཟ་འདོད་ཤུགས་ཆེར་སོང་ཡང༌།ཡབ་ཡུམ་གཉིས་ལ་དབུ་སྐོར་གཏོང་བར་འཚེར་སྣང་སྐྱེས། | ||
用于预训练的单语数据集 | 公开数据集 | ཉིན་ཞིག་གྲོགས་པོ་དང་ལྷན་གཙང་པོའི་འགྲམ་གྱི་ས་ཆ་ཧ་ཅང་ལྷིང་འཇགས་ལྡན་པ་ཞིག་ཏུ་སོང་བ་ནས།མོ་ཧཱན་ཏས་ར་ཤའི་བྲོ་བ་ཐོག་མར་མྱངས།ཁོང་ལ་ཤ་ཟས་ཏེ་ན་ཚ་བྱུང་རྗེས་ཀྱི་ལོ་གཅིག་འགོར་མཚམས་སུ་རྟག་ཏུ་ཁོང་གི་གྲོགས་པོས་ཁོང་ལ་ཤ་ཟ་རུ་འཇུག་རྒྱུའི་གྲ་སྒྲིག་བྱས་ན་ཡང༌།མོ་ཧཱན་ཏས་ངའི་ཡབ་ཡུམ་གཉིས་ཀྱིས་ཤ་མ་ཟོས་ན་ཡང༌།སྐུ་གཟུགས་ལ་སྐྱོ་མདོག་ཅི་ཡང་མི་འདུག་པས་ངེས་པར་ཤ་ཟ་དགོས་དོན་མི་འདུག་དགོངས་ཏེ་ཤ་གཙང་བཅད་བྱས། | ||
用于预训练的单语数据集 | 公开数据集 | ཡབ་ཡུམ་གཉིས་ཀྱིས་མོ་ཧཱན་ཏས་དེ་སྔོན་ཅི་བྱས་མ་ཤེས་ཀྱང༌།དེ་ནས་བཟུང་ཁོང་གིས་ཤ་ལྐོག་ཟ་བྱས་མྱོང་མེད་ལ།ཤའི་བྲོ་བར་གཏན་ནས་བལྟས་མྱོང་མེད།ཡིན་ཡང་ད་དུང་ཁོང་དང་ན་གཞོན་གཞན་ཞིག་གིས་ཐ་མག་འཐེན་འགོ་བཙུགས།ཁོང་གཉིས་ཐ་མག་ལ་དགའ་དྲགས་ནས་འཐེན་པ་མིན་ཡང༌།མི་རྒན་པ་ཚོས་ཁར་ཐ་མག་བཟུང་སྟེ་དུ་བ་སྔོ་ལྷོག་ལྷོག་བྱས་ཚེ་ཁོང་ཚོར་བདེ་སྐྱིད་ཀྱི་ཚོར་བ་ཞིག་འབྱུང་བཞིན་པར་སྙམ་ནས་ཁོང་གཉིས་ཀྱིས་དངུལ་ཅུང་ཙམ་རེས་ཐ་མག་ཉོས་ཏེ་འཐེན་པ་དང༌།སྐབས་འགར་ཞང་པོའི་དུད་སྣེ་དག་བསྒྲིགས་ནས་འཐེན་ཡང༌།ཡིད་མ་ཚིམས་སྟབས་ཐེངས་རེ་གཉིས་ཤིག་ལ་ཐ་མག་ཉོ་ཆེད་ནང་གི་གཡོག་པའི་དངུལ་ཏོག་ཙམ་རེ་ཡང་བརྐུས་ཡོད། | ||
用于预训练的单语数据集 | 公开数据集 | ཡུན་རིང་མ་སོང་བར་མོ་ཧཱན་ཏས་ཐ་མག་འཐེན་པ་ནི་སྐྱུགས་བྲོ་བའམ་གནོད་འཚེ་ཅན་ཞིག་རེད་སྙམ་སྟེ་མཚམས་བཞགསྤྱོད་ལམ་འདི་དག་གིས་གཞོན་ནུ་མོ་ཧཱན་ཏ་ཉེན་ཁའི་གནས་སུ་བསྐྱལ་ཡང༌།དུས་དེ་ནས་ཁོང་གིས་མི་ཚེ་བདེན་དོན་གྱིས་སྐྱེལ་རྒྱུའི་དམ་བཅའ་བཞག་ཐོགརང་གི་ཕ་མ་གཉིས་ལ་དབུ་བསྐོར་བྱས་པ་དང༌།ཆོས་ལུགས་ཀྱི་ཁྲིམས་གཞིར་གཏོར་བརླགས་བྱས་པས་རང་ཉིད་མི་ངན་ཞིག་རེད་སྙམ་པའི་འགྱོད་སེམས་དྲགས་པོས་མནན།ཁོང་གི་བསམ་པར་ཤ་ཟོས་པ་དང་ཐ་མག་འཐེན་པ།དེ་འབྲེལ་གྱིས་ཡབ་ཡུམ་ལ་དབུ་བསྐོར་བྱས་པ་བཅས་ལས་གཞན་པའི་ཐུགས་འགྱོད་སྐྱེ་བྱེད་ཅིག་ད་དུང་ཡོད་པ་ནི།རྐུ་ཅུང་ཙམ་བྱས་པ་དང༌།ལྷག་པར་ཁོང་ལོ་ན་བཅོ་ལྔའི་སྐབས་རང་གི་ཕུ་བོའི་ས་ནས་གསེར་རྡོག་ཆུང་ཆུང་ཞིག་བརྐུས་པ་དེ་ཁོང་གི་སེམས་ཁོངས་སུ་ལྗིད་དིག་གེར་གནས་པར་གྱུར།ངན་སྤྱོད་དེ་ཚོ་མཚམས་བཞག་ནས་མཐར་ཁོང་གིས་དེ་སྔ་ཅི་བྱས་ཡི་གེར་བཀོད་དེ་རང་ཉིད་ལ་ཉེས་ཆད་གཅོད་དགོས་ཚུལ་དང༌།སླད་མར་རྐུ་དང་ངན་སྤྱོད་གང་ཡང་མི་བྱེད་པའི་དམ་བཅའ་བཞག་པའི་ཡི་གེ་དེ།ངོ་ཚ་ཆེན་པོ་དང་བཅས་ནད་ཀྱིས་མནར་བའི་བྱམས་བརྩེ་ཅན་གྱི་ཡབ་དམ་པར་ཕུལ།ཡབ་ཀྱིས་ཡི་གེ་དེ་གཟབ་ནན་ངང་བཀླགས་རྗེས་མིག་བཙུམ་ཏེ་བསམ་བློ་ཞིག་བཏང་རྗེས་མིག་ཟུང་ལས་མཆི་མ་བཞུར་བཞིན།ཁོང་གིས་དལ་མོས་ངང་ཡི་གེ་དེ་ཕྱིར་ལྟེབ་བརྩེགས་བརྒྱབ།བུས་ཡབ་དམ་པའི་སྐུ་རླུང་དང་བཀའ་བཀྱོན་ལ་སྒུག་ན་ཡང༌།ཡབ་གྱིས་བཀའ་བཀྱོན་དང་ཉེས་རྡུང་གང་ཡང་མ་གནང་བར་སེམས་ཀྱི་དུང་ཞེན་མཚོན་པའི་སྤྱན་ཆབ་བསིལ་བཞིན་བཞུགས་པ་དེ་མོ་ཧཱན་ཏར་མཚོན་ན་ཡབ་དམ་པའི་སྤྱན་ཆབ་དེས་ཁོང་སྐུ་རླུང་བཞེངས་ནས་བཀའ་བཀྱོན་བཏང་བ་ལས་ཀྱང་གནོན་ཤུགས་ཚ་བ་དང༌།ཟབ་ནན་གྱི་སློབ་གསོའི་སྣང་བརྙན་བསྐྲུན་པ་དེ་མོ་ཧཱན་ཏས་བརྗེད་ག་ལ་སྲིད། | ||
用于预训练的单语数据集 | 公开数据集 | གྷན་དྷི་ལོ་ན་བཅོ་བརྒྱད་སོན་སྐབས་རྒྱ་གར་ནང་ཁུལ་གྱི་མཐོ་རིམ་སློབ་གྲྭར་ཞུགས་ན་ཡང༌།སློབ་ཚན་དག་གིས་ཁོང་ཡིད་དབང་ཆེས་ཆེར་འགུག་མ་ནུས་པས་ལོ་ཕྱེད་ཙམ་ནས་འགྲོ་མཚམས་བཞགདེ་ནས་དུས་ཡུན་ཅུང་ཙམ་སོང་རྗེས་དབྱིན་ཡུལ་དུ་ཁྲིམས་ལུགས་རིག་པར་སློབ་སྦྱོང་བྱེད་དུ་འགྲོ་རྒྱུ་བྱས།ཁོང་གིས་རྒྱ་གར་བཞག་སྟེ་ནུབ་ཕྱོགས་སུ་སོང་ཚེ།ནུབ་ཕྱོགས་པ་ཚོ་དང་ལྷན་དུ་བཟའ་བཏུང་བྱེད་རྒྱུ་སོགས་ནི་ཁོང་ལ་མཚོན་ན་ལས་སླ་བོ་ཞིག་ག་ལ་ཡིན།འདི་ནི་ཁོང་གི་ཆོས་ལུགས་དང་མི་མཐུན་སྟབས།ཧིན་དྷུའི་ཆོས་ལུགས་ཀྱི་དབུ་ཁྲིད་རྣམ་པས་ཁོང་འགྲོ་རྒྱུར་བཀག་འགོག་བྱས་པའི་དཀའ་ཁག་ལ་འཕྲད་ཁར།ད་དུང་ཡ་ང་བའི་དཀའ་ངལ་དེ་དག་གི་ཁྲོད་ནས་ལོ་ན་བཅོ་བརྒྱད་ལ་སོན་པའི་གཞོན་ནུ་མོ་ཧཱན་ཏ་རང་གི་བཟའ་ཟླ་དང༌།བུ་ཕྲུག་སོགས་རྒྱབ་ཏུ་བསྐྱུར་རྒྱུར་བཟོད་སྒོམ་བྱེད་དགོས་པ་དེ་ཡིན།དེ་ནས་ཁོང་མཚོ་གྲུ་བརྒྱུད་དབྱིན་ཡུལ་དུ་སོང༌།མཚོ་གྲུའི་སྟེང་ཁོང་གིས་ཐེངས་དང་པོར་གྲོགས་པོས་གནང་བའི་ནུབ་ལུགས་ཀྱི་ཆས་གོས་གསར་པ་དེ་གྱོན་པ་དང༌།སྟོད་སྨད་ཆ་ཅན་གྱི་ལ་བ་དེ་གྱོན་ནས་དབྱིན་ཡུལ་དུ་མ་འབྱོར་བར་ཁོང་གི་རས་དཀར་གྱི་ཆས་གོས་རྣམས་ཉར་ཚགས་བྱས། | ||
用于预训练的单语数据集 | 公开数据集 | སྐབས་དེར་སྟོན་མཇུག་ཡིན་ལ་མཚོ་གྲུའི་སྟེང་ཁོང་གིས་རང་ཉིད་གཟབ་སྤྲས་ཆེ་ཤོས་དེ་ཡིན་པ་ཚོར་ན་ཡང༌།ལག་སྒམ་ནང་ཡོད་པའི་ཆས་གོས་དེས་བརྗེ་བོ་རྒྱག་མ་ཐུབ།ལོན་ཊོན་དུ་སླེབས་མ་ཐག་ཁོང་ལ་དགའ་ཚོར་སྐྱེ་བྱེད་ཀྱི་དོན་དག་གཉིས་བྱུང་བའི་དང་པོ་ནི།སྤྱིར་ཁོང་གིས་ཤ་མི་ཟ་སྟབས་ཁོང་ལ་རན་པའི་ཟས་རིགས་རྙེད་དཀའ་པ་དེ་རེད།རྒྱུན་དུ་དབྱིན་ཡུལ་དུ་ཡོད་པའི་རྒྱ་གར་པ་ཤ་ཟ་མཁན་ཚོས་ཟ་མ་སོས་རྗེས་གྷན་དྷི་ད་དུང་ལྟོགས་བཞིན་ཡོད་ན་ཡང༌།ཉིན་ཞིག་ཤ་མེད་གསོལ་ཚིགས་ཁང་ཞིག་མཐོང་ནས་སྤྲོ་པ་སྐྱེས་ཁར།དབྱིན་ཇི་བ་ཁག་གཅིག་གིས་ཀྱང༌།ཤ་མ་ཟོས་པར་གཟུགས་པོ་བདེ་ཐང་ཡོད་པའི་གནས་ཚུལ་ཤེས་སྟབས་གྷན་དྷིའི་བསམ་པར་ཚན་རིག་གིས་ཆོས་ལུགས་ལ་རམ་འདེགས་བྱེད་ཀྱི་སྙམ་པའི་སྤོབས་པ་སྐྱེས།རྗེས་སུ་ཁོང་གིས་ཉིན་གུང་ཟ་ཁང་ན་ཟ་མ་ཉོས་རྒྱུ་དང༌།ནང་དགོང་ཉིས་ཆར་ནང་ནས་བཟོས་ན་སྟབས་བདེ་ཡིན་པ་ཤེས། | ||
用于预训练的单语数据集 | 公开数据集 | གཉིས་པ་ནི།ཁོང་གི་གྲོགས་པོ་རྒྱ་གར་ན་གཞོན་ཞིག་གིས་དབྱིན་ཇི་བར་ཡ་རབས་བྱེད་ཀྱི་འདུག་སྙམ་ནས་དགའ་སྤྲོ་སྐྱེས།ཁོང་གིས་དབྱིན་ཇི་ནང་བཞིན་ཟས་རིགས་རྒྱས་སྤྲོ་ཅན་སྤྱོད་མི་ཐུབ་ཀྱང༌།གོན་པ་གྱོན་སྟངས་ཀྱི་ཕྱོགས་གཅིག་ནས་དབྱིན་ཇི་བ་ཚོ་དང་མཐུན་པར་བྱེད་རྒྱུའི་སེམས་དག་བཅད།ཁོང་གིས་གོན་པ་གསར་པ་འགའ་དང་དར་ཞྭ་རིང་པོ་ཞིག་ཉོས།ཕུ་བོར་གསེར་ཐག་གི་གདུ་བུ་ཞིག་སྐུར་དགོས་ཚུལ་ཡང་བཤད།ཁོས་ཞོགས་པ་རྟག་པར་ཆུ་ཚོད་ཅུང་ཙམ་རིང་གཟབ་ནན་ངང་རྔམ་འཐུག་པའི་སྐྲ་བསླས་པ་དང༌།གྲོགས་པོ་ཚོ་དང་མཉམ་དུ་སོང་སྟེ་ཞབས་བྲོ་དང༌།ཧྥ་རན་སིའི་སྐད།ཟློས་གར་རིགས།མི་མང་ལ་སྐད་ཆ་བྱེད་རྒྱུ་སོགས་ལ་སྦྱངས་མོད།འོན་ཀྱང་ཁོང་གིས་དམིགས་བསལ་གྱིས་སྒྱུ་རྩལ་རིགས་འདི་དག་ལ་འབད་བརྩོན་མ་བྱས་པ་དང༌།ཁོང་གིས་དངུལ་ཡང་ཡང་རྫོགས།ཟླ་གསུམ་གྱི་རྗེས་ཁོང་གིས་རང་གི་ཆུ་ཚོད་དེ་ལེགས་པོར་བེད་སྤྱོད་བྱེད་ཀྱི་མེད་པ་ཤེས་ནས་གོང་གསལ་འདི་དག་ཚང་མ་མཚམས་བཞག་སྟེ།ཁྲིམས་ལུགས་སློབ་སྦྱོང་བྱེད་པའི་འགོ་བཙུགས།སྐབས་དེར་ཁོང་མུ་མཐུད་ཆོས་ལུགས་ལ་དོ་སྣང་ཇེ་ཆེར་སོང་པའི་མི་ཞིག་ཏུ་གྱུར་པ་དང༌།ཁོང་གི་གྲོགས་པོ་ཚོས་རང་གི་ཆོས་ལུགས་ཀྱི་དམ་པའི་གསུང་རབ་ལེགས་ལྡན་ནག་པོའི་ཀླུ་༼བྷག་བན་གཱིས་ཏ།༽ཞེས་པར་གོ་བ་ལེན་ཚུལ་ངོ་སྤྲོད་བྱེད་རེ་བྱས།ཁོང་གིས་དེའི་ཁྱད་ཆོས་ཇི་འདྲ་ཞིག་ཡིན་མིན་བལྟས་པར།དེ་སྔོན་གྲོགས་པོ་ཞིག་གིས་བདེན་པའི་ཤེས་བྱ་སྤྲོད་པའི་དེབ་ཡག་ཤོས་ཤིག་སྟེ།ཡེ་ཤེས་ཆོས་ལུགས་ཀྱི་གསུང་རབ་ཅིག་གནངས་པ་དེའི་ནང་གི་བརྗོད་བྱ་ཁག་ནི་ལེགས་ལྡན་ནག་པོའི་ཀླུའི་བརྗོད་བྱ་དང་གཅིག་མཚུངས་ཡིན་པས་ཇེ་སེ་ལིའི་ཡེ་ཤེས་སྟོན་པའི་བཀའ་རྩོམ་དེ་ཚོར་ཡང་ཧ་ཅང་དགའ་བོར་གྱུར།དེ་ནས་དབྱིན་ཡུལ་གྱི་རྩོམ་པ་པོ་ཁར་ལད༼༡༧༩༥་་་་་༡༨༨༡བར་བཞུགས་པའི་རྩོམ་པ་པོ་གྲགས་ཅན་ཞིག་སྟེ།དམིགས་བསལ་ཁོང་གིས་མང་གཙོ་དང༌།གསར་བརྗེ།དཔའ་བོའི་རིང་ལུགས་བཅས་ཀྱི་ཐད་གཞན་དང་མི་འདྲ་བའི་དེབ་རིགས་དྲུག་ཅུ་ཙམ་བརྩམས་པར་གྲགས།སྒྱུར་མཁན་གྱི་མཆན།༽ཀྱིས་བརྩམས་པའི་དེབ་ཅིག་བཀླགས་ཏེ།དེའི་ནང་ཕུ་རོ་ཧྥེ་ཊི་མོ་ཧ་མ་ཏི་ཁ་ཆེའི་སྟོན་པ་དང༌།ཁོང་གི་རླབས་ཆེ་བའི་འཚོ་བ་རོལ་སྟངས་སྐོར་ཤེས་པ་དང༌།སྐབས་དེ་ནས་བཟུང་ཁོ་རང་ཧ་ཅང་དགའ་བའི་བདེན་པ་ནི་ཆོས་ལུགས་གཅིག་ཁོ་ནའི་ཁྲོད་ནས་མི་རྙེད་པར་བསམ་སྟེ།ཆོས་ལུགས་ཚང་མར་རྒྱུས་ལོན་བྱེད་པའི་འགོ་བཙུགས།ལོ་ན་གཞོན་པའི་གྷན་དྷིས་ལོ་བཞིར་ཁྲིམས་ལུགས་སློབ་སྦྱོང་བྱས་པའི་ཡིག་རྒྱུགས་ལེགས་པར་འཕྲོད་དེ་ཕྱི་ལོ་༡༨༩༡ལོར་ཕྱིར་རྒྱ་གར་དུ་ཕེབས།ཁོང་འབྱོར་མ་ཐག་པའི་སྐབས་དེར་གྲོགས་པོ་ཞིག་གིས་ཁོང་གི་མ་ཡུམ་གྲོངས་པར་བཤད་པ་འདི་ནི་དེ་སྔོན་དབྱིན་ལན་དུ་མ་སོང་སྔོན་ཡབ་དམ་པ་གྲོངས་པ་ལས་ཀྱང་ཡིད་ཆེས་དཀའ་པའི་དོན་རྐྱེན་ཞིག་ཏུ་གྱུར། | ||
用于预训练的单语数据集 | 公开数据集 | དེ་རྗེས་ཀྱི་ལོ་ཤས་སྐྱོ་སྣང་དང་བཅས་འདས་ཤིང༌།ཁོང་གི་སེམས་སུ་ཆེད་སྦྱངས་བྱས་པའི་ཁྲིམས་རྩོད་པའི་ལས་ཀར་ཡང་དེ་འདྲའི་དགའ་ཞེན་མེད་པར་གྱུར་ཁར།དབྱིན་ཇིའི་བཙན་འཛུལ་འོག་ལས་ཀ་དེ་ལྟ་བུ་རན་པོ་མེད་པའི་སྣང་བ་ཡང་ཤར།གཞན་ཁོང་ལ་ཁྲིམས་ར་ཞིག་ནས་དོན་རྐྱེན་ཅིག་བྱུང་བ་ནི།ཁོང་གི་ཁྲིམས་རྩོད་པ་གནང་སྐབས་སྤོབས་པས་དེ་ཙམ་མ་འདང་བར་ཁོང་གི་སྐད་ཆ་བཤད་རན་ལ་ཐོན་དུས།ཚིག་གཅིག་ཀྱང་བཤད་མ་ཐུབ་པར་གྱུར་པ་དེ་རེད།ཁོས་གནས་བབ་དེར་འགྱུར་བ་གཏོང་འདོད་ཡོད་དུས་ལྷོ་ཨ་ཧྥེ་རི་ཀར་ཕེབས་དགོས་པའི་མགྲོན་ཤོག་འབྱོར་པ་དང༌།དེ་ནི་ཁོང་ཨ་ཧྥེ་རི་ཀར་ཡོད་པའི་རྒྱ་གར་གྱི་ཚོང་བ་ཕྱུགས་པོ་ཚོར་རེ་བ་བཏོན་ཏེ་ཁོང་ཚོས་རྒྱ་གར་མི་དམངས་ཆེད་དཔལ་འབྱོར་མཁོ་བསྡུ་བྱེད་རྒྱུ་ཡིན།མོ་ཧན་ཏ་ལོ་ཉེར་བཞིར་སོན་སྐབས་ལྷོ་ཨ་ཧྥེ་རི་ཀར་ཊོར་པན་ཞེས་པའི་སར་ཁོང་ཚོར་འཕྲད།ཡུན་ཙམ་སོང་རྗེས་ཁོང་གིས་ལྷོ་ཨ་ཧྥེ་རི་ཁར་ཡོད་པའི་རྒྱ་གར་མི་དམངས་གི་གནས་སྟངས་མི་ལེགས་པ་ཤེས་ཤིང༌།འདི་ནི་ཁོང་གིས་ཐོག་དང་པོར་ཁྲིམས་ར་ཞིག་ཏུ་ནུབ་ལུགས་ལྭ་བ་གོན་ཐོག་རྒྱ་གར་ལུགས་ཀྱི་ཐོད་དཀྲིས་ཤིག་ཀྱང་དཀྲིས་ནས་སོང་བར་ཁྲིམས་རྩོད་པ་གཞན་ཞིག་གིས་ཁོང་གི་ཐོད་དཀྲིས་དེ་ཕུད་དགོས་ཚུལ་བཤད་སྐབས་ཁོང་གིས་དེར་ཉན་འཇོག་མ་བྱས་བས་ཁྲིམས་ཁང་གི་སྒོར་ཕུད་སྟངས་གཞི་ནས་ཨ་ཧྥེ་རི་ཁའི་ནང་རྒྱ་གར་པར་ལྟ་སྟངས་ཅི་འདྲ་ཞིག་ཡོད་མེད་གསལ་རྟོགས་བྱུང༌།གནས་ཚུལ་ལྷོ་ཨ་ཧྥེ་རི་ཁའི་ས་ཆ་ཚང་མར་མགྱོགས་མྱུར་ངང་ཁྱབ་པ་དང༌།རྒྱ་གར་པ་གང་མང་ཞིག་གིས་སོ་སོའི་ཕ་ཡུལ་བཞག་ནས་ཨ་ཧྥེ་རི་ཀར་ལས་ཀ་འཚོལ་བར་འབད་བཞིན་ཡོད་ལ།ལས་ཀ་ཡང་ལས་རིགས་དམའ་རིམ་དོ་ཁུར་ལྟ་བུར་བསམ་བློ་གཏོང་དགོས་པར་གྱུར་ཡོད། | ||
用于预训练的单语数据集 | 公开数据集 | དེ་ལྟར་སྐབས་དེར་གྷན་ངྷི་ལགས་ཀྱང་ཁྲིམས་རྩོད་པ་དོ་བོ་ཁུར་མཁན་ཞིག་ཡིན།ཁོང་ཨ་ཧྥེ་རི་ཀར་འབྱོར་ནས་ཉིན་ཤས་འགོར་རྗེས།ཁོང་གི་ཚོང་དཔོན་ཨེ་པ་གྲོལ་ལ་སེ་ཐུ་ཞེས་པས་གྲོང་ཁྱེར་གཞན་ཞིག་ཏུ་ཚོང་ལས་ཀྱི་ཆེད་དུ་བཏང༌།དེ་སྐབས་ཁོང་མི་རིགས་དཀར་པོ་ཚོ་དང་ལྷན་དུ་མེ་འཁོར་རིམ་པ་དང་པོའི་ནང་བསྡད་པར།མེ་འཁོར་གྱི་བདེ་སྲུང་མི་སྣས་ཁོང་སྐད་བཏང་སྟེ།མེ་འཁོར་རིམ་པ་དང་པོར་འདུག་མི་ཆོག་ཚུལ་བཤད།དེར་གྷན་དྷིས་ངས་མེ་འཁོར་རིམ་པ་དང་པོའི་པ་སེ་ཉོས་ཡོད་ཚུལ་བཤད་པར།ཉེན་རྟོགས་པས་ཉེས་རྡུང་ཤུགས་ཆེ་བཏང་སྟེ་མེ་འཁོར་ཕྱི་ལོགས་སུ་གཡུག༼ཉིན་འདིར་ཁོས་རང་ཉིད་ལ་རྒྱལ་ཁབ་ཅིག་མེད་པའི་སྡུག་བསྔལ་རྟོགས་ཏེ།རང་གི་ལུས་སྲོག་རྒྱལ་ཁབ་ཀྱི་ཆེད་དུ་འབུལ་རྒྱུའི་དམ་བཅའ་བཞག་པ་རེད།སྒྱུར་མཁན་གྱི་མཆན།༽དེའི་ཕྱི་ཉིན་སྔར་བས་ཀྱང་ཡིད་སྐྱོ་དགོས་བའི་དོན་རྐྱེན་ཞིག་བྱུང་བ་ནི།ཁོང་འགྲུལ་བསྐྱོད་ཀྱི་སྐབས་སྤྱི་སྤྱོད་འགྲུལ་འཁོར་ཆེན་པོ་ཞིག་གི་ནང་ཁ་ལོ་བའི་ལྟག་རྒྱབ་ཀྱི་སྐུབ་སྟེགས་རག་ཡོད་ཀྱང༌།འགྲུལ་བསྐྱོད་སྐབས་མི་རིགས་དཀར་པོ་ཚོས་ཁོང་གི་སྐུབ་སྟེགས་ཉོ་རྩིས་བྱས་པ་དང༌།དེ་སྐབས་གྷན་དྷིས་ཁོ་ཚོའི་འདོད་བློ་བཞིན་སྐུབ་སྟེགས་བརྗེ་བོ་མ་བྱས་སྟབས་མི་དཀར་དེས་ཁོང་ལ་ཉེས་རྡུང་བཏང་སྟབས་མི་གཞན་དག་གིས་མཚམས་འཇོག་བྱེད་བཅུག | ||
用于预训练的单语数据集 | 公开数据集 | དེ་ནས་ཁོང་གྲོང་ཁྱེར་དུ་འབྱོར་ཏེ་གྲོང་ཁྱེར་ལྟེ་བའི་མགྲོན་ཁང་དུ་སོང་བར།མགྲོན་ཁང་དེའི་ནང་དུའང་ཁོང་ཡོང་མ་བཅུགདོན་རྐྱེན་འདི་དག་བྱུང་བ་རྒྱུད་གྷན་དྷིའི་བསམ་པར་ཨ་ཧྥེ་རི་ཀར་ཡོད་པའི་རྒྱ་གར་པ་འདི་ཚོར་རྒྱབ་དཔུང་ཞིག་གམ་མཐོ་རིམ་མི་སྣ་ཞིག་གི་རོགས་རམ་དགོས་ཀྱི་ཡོད་པ་བསམ་བློའི་ནང་ཤུགས་ཆེན་པོ་བྱུང༌།ཡིན་ན་ཡང་རང་ཉིད་ལ་བརྗིད་ཉམས་དེ་འདྲ་མེད་པས་བདེ་སྐྱིད་ཕུན་སུམ་ཚོགས་པའི་མི་ཚེ་ཞིག་ལ་རེ་ལྟོས་བྱེད་ཀྱི་མེད་ན་ཡང༌།ཁོང་གིས་ཧ་ཅང་སྐྱོ་བའི་རྒྱ་གར་པ་ཚོའི་འཚོ་བ་ཇི་འདྲ་ཡིན་མིན་རྟོགས་དཔྱོད་བྱས།ཁོང་ཚོ་ནམ་རྒྱུན་མེ་འཁོར་ཨང་རིམ་གསུམ་པའི་ནང་དུ་འགྲོ་བཞིན་ཡོད་པ་དང༌།ཁོང་གི་རྒྱལ་ཁབ་ཀྱི་མི་རྣམས་སྡུག་ཕྱོགས་ནས་བེད་སྤྱོད་གཏོང་བཞིན་པ་མཐོང་བས་ཁོང་གི་སེམས་པར་ཟུགས་གཟེར་ཆེན་པོ་བསླངས།དེར་བརྟེན་ཁོས་མུ་མཐུད་ཁོང་རང་གིས་མཚོན་མི་རྣམས་ལ་དྲང་བདེན་མེད་པའི་ཚུལ་དེར་རྒོལ་ལན་གྱིས་འཐབ་རྩོད་ཆེན་པོ་བྱས།སྐབས་ཤིག་ཚོང་པ་གླེན་པ་ཞིག་གིས་མོ་ཧཱན་ཏ་ཁྲིམས་རྩོད་པར་གླས་ཏེ་ཁྲིམས་རར་སོང་ནས་ཚོང་བ་ཁོ་རང་ལ་དབང་བའི་དངུལ་དེ་ཕྱིར་དབང་བར་བྱེད་གོས་ཚུལ་མངགས་པ་ལྟར།ཁོས་ཟླ་ཤས་རིང་བྱ་བ་དེ་འབད་པ་ཆེན་པོས་བསྒྲུབས་པས།ཚོང་བ་གཉིས་ཀ་འཛོམས་སུ་བཅུག་ནས་ཁྲིམས་རྩོད་བྱས་པ་ལྟར།དངུལ་ཅི་ཙམ་ཞིག་བླངས་པ་དང༌།ཅི་ཙམ་ལེན་རྒྱུར་ལྷག་པ་དེ་གཉིས་ཀར་ཚོང་པ་གཉིས་ཁ་མཐུན་ནས་གྲོས་འཆམ་བྱུང་ནས་ལས་དོན་ལེགས་པར་གྲུབ།ལེགས་འགྲུབ་བྱུང་པའི་ལས་དོན་འདི་ལ་བརྟེན་ནས་ཁོང་གིས་མི་མང་བར་འཁྲུག་རྩོད་བྱུང་བའི་ལས་དོན་མང་པོ་ཞིག་གི་བར་འདུམ་བྱེད་ཐུབ་པར་གྱུར།རྒྱ་གར་པའི་གྲོགས་པོ་ཚོར་ཞི་བདེ་དང་བརྟན་ལྷིང་སྒོས་རོགས་རམ་བྱས།ལོ་དེར་ཁོང་ཡེ་ཤུ་ཆོས་པ་མང་པོ་ཞིག་དང་ཐུག་འཕྲད་བྱས་པས་ཡེ་ཤུ་པ་དེ་ཚོས་གྷན་དྷི་ཡེ་ཤུ་ཆོས་པར་འགྱུར་རྒྱུའི་རེ་བ་ཆེན་པོ་བཅངས་བ་དང༌།ཁ་ཆེ་བ་ཚོས་ཁོང་ཁ་ཆེའི་ཆོས་པར་འགྱུར་རེ་བྱས།ཁོང་གིས་ཡེ་ཤུའི་ཆོས་ལུགས་ཀྱི་དམ་པའི་གསུང་རབ་བྷེ་བྷལ་དང༌།ཁ་ཆེའི་ཆོས་ལུགས་ཀྱི་གསུང་རབ་ཀོ་རན་ཉིས་ཀ་ཀློག་གི་ཡོད།འོན་ཀྱང་དེ་དུས་ཁོང་གིས་ཧིན་དྷུའི་དམ་པའི་གསུང་རབ་བཀླགས་ཏེ་སྤྲོ་སྣང་ཇེ་ཆེ་ནས་ཇེ་ཆེར་གྱུར་པ་དང༌།དེ་དག་ལས་ཁོང་གིས་དོན་དམ་གྱི་བདེ་བ་དང་ཞི་བདེ་རྙེད་པར་གྱུར། | ||
用于预训练的单语数据集 | 公开数据集 | ལོ་མཇུག་དེར་ཁོང་གིས་ཨེ་གྲོལ་སེ་ཐི་དང་མཉམ་ལས་ཀྱི་ལས་ཀ་ཡོངས་འགྲུབ་བྱས་སྟབས།ཕྱིར་རྒྱ་གར་དུ་ཕེབས་རྒྱུའི་འཆར་གཞི་བཏང་ན་ཡང༌།ཊོར་པན་གྱི་ཁོང་ལ་མཐའ་མཇུག་གི་སྐྱེལ་མའི་དགོང་ཟས་འདྲེན་སྐབས་ཀྱི་གླེང་མོལ་ལས་ཁྲིམས་ལུགས་ཀྱིས་མུ་མཐུད་རྒྱ་གར་མི་དམངས་ཀྱི་རང་དབང་ཇེ་ཆེ་ནས་ཇེ་ཆེར་འགྲོ་བ་བྱེད་ཐུབ་པའི་ཡིད་ཆེས་རྙེད་ཁར།གྷན་དྷིས་ལྷོ་ཨ་ཧྥེ་རི་ཀར་རྒྱ་གར་མི་དམངས་ཀྱི་ཐོབ་ཐང་ཆེད་འབད་བརྩོན་བྱས་པར་ཕྱིར་དྲན་བྱས་པ་དང༌།དེ་ལྟར་ལོ་ན་ཉི་ཤུར་སོན་པ་ནས་བཟུང་ལྷོ་ཨ་ཧྥེ་རི་ཁར་རྒྱ་གར་མི་མང་གི་ཆེད་དུ་ལས་ཀ་བྱས།གྷན་དྷི་ལགས་ལོ་གསུམ་གྱི་རྗེས་སུ་ཕྱིར་རྒྱ་གར་དུ་འཁྱུག་ཙམ་རིང་ཕེབས་པ་དང༌།རྒྱ་གར་ནས་ཟླ་ཤས་བཞུགས་རྗེས་ཁོང་གི་བཟའ་ཟླ་དང་བུ་ཕྲུག་གཉིས་ཁྲིད་དེ་ཕྱིར་ཨ་ཧྥེ་རི་ཀར་ཕེབས།རྒྱ་གར་དུ་བཞུགས་སྐབས་ཁོང་གིས་མི་མང་ལ་ལྷོ་ཨ་ཧྥེ་རི་ཀའི་ནང་རྒྱ་གར་བ་ཚོར་བལྟ་སྟངས་གང་འདྲ་ཡོད་མེད་གསལ་བཤད་བྱས་པས།ཁོང་ཕྱིར་ཨ་ཧྥེ་རི་ཀའི་ཊེ་ཊ་ལ་རུ་མ་འབྱོར་གོང་ནས་དེར་ཡོད་ཀྱི་མི་རིགས་དཀར་པོ་ཚོས་གྷན་དྷི་རྒྱ་གར་དུ་སོང་ནས་སྐད་ཆ་ཅི་ཞིག་བཤད་མིན་དང༌།རྩོམ་ཡིག་ཅི་ཞིག་སྤེལ་མིན་ཤེས་རྟོགས་བྱུང་ནས་ཁོང་གནམ་གྲུ་ལས་བབ་མ་ཐག་གློ་བུར་དུ་གྷན་དྷིའི་མིང་ནས་བཟུང་སྟེ་ངོ་རྒོལ་སྐད་འབོད་བྱས་ཤིང༌།ཁོང་མི་ཚོགས་ཀྱི་འཚང་ཀའི་ཁྲོད་ལྷུང་ནས་མི་མང་གིས་རྡོ་དང་སྒོ་ང་སོགས་ཀྱིས་ཚོད་མེད་གཞུས།བློ་སྟོབས་ལྡན་པའི་དབྱིན་ཇི་ཉེན་རྟོགས་པ་ཞིག་གི་བཟའ་ཟླས་ཁོང་སྲུང་སྐྱོབ་བྱས་ཏེ།ཉེན་རྟོགས་པ་མ་སླེབས་བར་དུ་ཁོང་དང་ལྷན་དུ་ཞབས་ཐང་ངང་གནམ་ཐང་ནས་ཕྱིར་བུད།དེ་ནས་ཁོས་རྒྱ་གར་ཉེན་རྟོགས་པའི་ལྭ་བ་ཞིག་གྱོན་ཏེ་ཁོང་ཁྲོ་དྲག་ཏུ་ཁྲོས་པའི་མི་ཚོགས་ཁྲོད་ནས་ཕྱི་ལོག་གི་སྒོའི་ཐད་ཐེ་ཚོམ་མེད་པར་བྲོས་པ་ན་ཉེན་རྟོགས་དཔོན་པོ་ཞིག་གིས་མི་ཚོགས་ཀྱི་མདུན་ནས་བཀག | ||
用于预训练的单语数据集 | 公开数据集 | གྷན་དྷི་ལགས་ལྷོ་ཨ་ཧྥེ་རི་ཀར་ཡོད་སྐབས་ཀྱི་ལོ་ཟླ་དག་ལ་ཁོང་གི་རྗེས་འཇུག་རྒྱ་གར་བ་ཚོས་ཆེད་དུ་ལས་འགུལ་སྤེལ་བ་དང༌།ཁོང་ཚོའི་གནས་སྟངས་ཡར་རྒྱས་ཀྱི་ཆེད་དུ་ཕྱག་ལས་གནང༌།ཁོང་ཚོར་འོས་འཚམ་གྱི་སྲིད་གཞུང་བཙུགས་པ་སོགས་བརྗོད་ཀྱིས་མི་ལངས་ཤིང་ཁོང་གིས་དཔལ་འབྱོར་མཁོ་སྒྲུབ་རྒྱ་ཆེན་བྱེད་པའི་ལམ་བུ་སྤངས་ཏེ་མི་ཉམ་ཐག་གམ་སྐྱོ་བོ་དག་དང་མཉམ་ཞུགས་ཀྱིས་ལས་ཀ་བྱས།ཁོང་གི་བཟའ་ཟླས་ཁོང་གི་ལས་ཀ་ཅི་བྱས་ལ་རོགས་རམ་བྱས་ཏེ་བློ་སྟོབས་གོང་འཕེལ་གྱིས་མུ་མཐུད་ལས་ཀ་བྱེད་དུ་བཅུག་པ་དང༌།ལྷོ་ཨ་ཧྥེ་རི་ཀར་སྤེལ་པའི་ལས་འགུལ་དག་གིས་མ་འོངས་པའི་རང་ཉིད་ཀྱི་རྒྱལ་ཁབ་ལ་ཕན་ངེས་ཀྱི་ཡིད་ཆེས་བརྟན་པོ་རྙེད།ཁོང་ལ་བསམ་བློའི་འཐབ་རྩོད་ཀྱི་ཡིད་ཆེས་ཇེ་ཆེ་ནས་ཇེ་ཆེར་གྱུར།ལས་འགུལ་འདི་ནི་མ་རུང་བ་དང༌།འཐབ་འཛིང༌།འཁོན་འཛིན།སྡང་སེམས་བཅས་ཀྱི་ཁ་གཏད་དུ་གྱུར།ཡིན་ན་ཡང་དྲང་བདེན་མིན་པའི་བཀོད་མངགས་དང་ཁྲིམས་ལུགས་ལ་བྱམས་བརྩེ་ལྡན་པའི་ཐབས་ཤེས་ཀྱིས་མཐའ་གཅིག་ཏུ་ངོ་རྒོལ་བྱས།རྗེས་སུ་གཞུང་གི་ལས་བྱེད་རྒྱ་གར་པ་དེ་ཚོ་ཡང་གྷན་དྷིའི་དགོངས་ཚུལ་གྱི་རྗེས་སུ་གང་ཐུབ་འགྲོ་བར་བརྩམས།གྷན་དྷི་ལགས་ཐེངས་མང་པོར་བཙོན་དུ་བཅུག་ན་ཡང༌།ཁོང་གི་རྗེས་འཇུག་པ་རྣམས་ཀྱིས་མུ་མཐུད་ཁོང་གི་ལས་འགན་བླངས།༡༩༡༤ལོར་གྷན་དྷི་ལགས་ལྷོ་ཨ་ཧྥེ་རི་ཀ་དང་ཁ་བྲལ་སྐབས།ལྷོ་ཨ་ཧྥེ་རི་ཀའི་ནང་ས་བཟུང་ཡོད་པའི་རྒྱ་གར་པ་ཚོའི་གནས་སྟངས་ལ་སྔ་ན་མེད་པའི་ཡར་རྒྱས་བྱུང་ཡོད། | ||
用于预训练的单语数据集 | 公开数据集 | འཛམ་གླིང་འཁྲུག་ཆེན་གཉིས་པ་འགོ་ཚུགས་པའི་སྐབས་དེར་གྷན་དྷི་ལགས་ཀྱིས་ཁོང་རང་ཉིད་འགོ་ཁྲིད་ཅིག་ཏུ་འགྱུར་རེ་དང་བཅས་ཕྱིར་རྒྱ་གར་དུ་ལོགཁོང་གིས་ལྷོ་ཨ་ཧྥེ་རི་ཀར་ཕྱག་ལས་གནང་སྐབས་ཀྱི་རྗེས་འཇུག་པ་ཚོ་དང༌།ས་ཆ་གཞན་གྱི་མི་གང་འཚམ་ཞིག་གིས་དུས་རྒྱུན་གྷན་དྷིའི་སྐོར་གླེང་སློང་བྱས།ཁོང་གིས་ཨ་མེ་ད་བྷེ་ཊིའི་ཉེ་སར་གནས་བཅས་པ་དང༌།དེར་ཨ་ཞི་རམ་མམ་ཆོས་ལུགས་ཀྱི་ཚོགས་པ་ཞིག་ཀྱང་དབུ་བརྙེས།མི་སུ་དང་རིགས་རྒྱུད་གང་ཞིག་ཡིན་ཡང་ཁོང་གི་ཚོགས་པ་དེར་ཞུགས་ཆོག་པའི་འབོད་སྐུལ་ཡང་བྱས།ཡིན་ན་ཡང་གལ་སྲིད་དེར་ཞུགས་ཚེ།གཤམ་གསལ་དམ་བཅའ་འདི་དག་ངེས་པར་དུ་ཁས་ལེན་བྱེད་དགོས། | ||
用于预训练的单语数据集 | 公开数据集 | ཧིན་དྷིའི་ཆོས་ལུགས་པའི་ནང་རེགས་མི་རུང་བའི་རིགས་དམའ་བའི་མི་ཡོད་སྟབས།གྷན་དྷི་མཆོག་གིས་དེ་དག་ཚོགས་པའི་ནང་དུ་བསུ་བར་ཐུགས་རེ་བཅངས།རེགས་མི་རུང་བའི་ཁྱིམ་ལས་མི་ཞིག་ཚོགས་པར་ཞུགས་ཚེ་རྙོག་དྲ་ལངས་ངེས་ལ།ཁྱིམ་མཚེས་ཚོས་ཁོང་ཚོར་མཉམ་དུ་ལས་ཀ་བྱེད་མི་ཆོག་པའི་སྡིགས་ར་བསྐུལ་བ་དང༌།དེ་མ་ཐག་ཧིན་རྡུའི་ཆོས་ལུགས་པ་འབྱོར་ལྡན་ཚོས་ཚོགས་པར་རོགས་དངུལ་སྤྲོད་བཞིན་པ་དེའང་མཚམས་བཅད།དེ་སྐབས་གྷན་དྷི་རང་ཉིད་ལ་ཉེན་ཁ་ཅི་ཡང་མ་བྱུང་ནའང༌།ཁོང་གིས་ཚོགས་པ་ཆ་ཚང་རིགས་དམའ་བ་ཚོ་སྡོད་ཡུལ་གྱི་གྲོང་ཁྱེར་དུ་སྤོར་རྒྱུའི་འཆར་གཞི་བཏང༌།ཁོང་གིས་འཆར་གཞི་དེ་འདྲ་ཞིག་འཐེན་དོན་ནི་ཁོང་ཚོ་ཚང་མས་ལས་རིགས་དམའ་བ་སྒྲུབ་ཆོག་པ་དང༌།དེར་རེགས་མི་རུང་བའི་རིགས་ཀྱང་ཞུགས་ཐུབ་པས་ཡིན།འཆར་གཞི་འདི་དག་བཟོས་པའི་སྐབས་དེར་ཁ་ཆེའི་ཚོང་བ་ཞིག་གིས་གྷན་དྷི་ལགས་ཟུར་དུ་སྐད་བཏང་སྟེ་ཨ་ཞིས་རམ་ལ་དངུལ་གྱིས་རོགས་རམ་བྱེད་རྒྱུའི་ཁས་བླངས།ཕྱི་ཉིན་མི་དེས་ཚོགས་པར་ལོ་གཅིག་ལ་འདང་ངེས་ཀྱི་དངུལ་ཕོན་ཆེན་ཁྱེར་དེ་ཕེབས།གྷན་དྷི་མཆོག་ཐུགས་དགྱེས་ནས་ང་ཚོར་དཀོན་མཆོག་གིས་རོགས་དངུལ་བསྐུར་ཡོང་བ་རེད་ཅེས་བཤད། | ||
用于预训练的单语数据集 | 公开数据集 | ལས་འགུལ་འདི་ནི་རེགས་མི་རུང་བའི་མི་སྟེ་རིགས་དམའ་བ་ཚོས་རྒྱ་གར་བའི་མི་ཚེའི་ཁྲོད་ཐོབ་ཐང་གསར་པ་ཞིག་ཐོབ་པའི་དུས་ཐོག་མ་དེ་རེད།སྐབས་དེ་ནས་བཟུང་མཧཱ་ཏ་མ་གྷན་དྷིས་ཁོང་གི་སྐུ་ཚེ་རང་ཡུལ་གྱི་སྣམ་བུའི་ལྭ་བ་དཀྱུས་མ་དེ་གྱོན་ནས་བསྐྱལ།གྷན་དྷིའི་རླབས་ཆེན་གྱི་དམིགས་ཡུལ་ནི་ཁོང་གི་སྐུ་ཚེའི་རིང་མི་སྐྱོ་བོ་དང༌།སྡུག་བསྔལ་གྱིས་མནར་བ་དག་གི་གནས་བབ་ཡར་རྒྱས་སུ་གཏོང་རྒྱུ་དང༌།ཕྱོགས་གང་ཅིའི་ཐད་འཚེ་བ་མེད་པའི་སྒོ་ནས་མི་མང་ལ་རོགས་རམ་བྱེད་རྒྱུ་དེ་ཡིན་ལ།ཁོང་གིས་དོན་མེད་དུ་རྙོག་དྲ་སློང་མཁན་རིགས་ལ་ངོ་རྒོལ་བྱེད།སྐབས་དེར་ཁོང་གིས་ཞིང་ལས་པ་ཚོའི་ཁྲོད་འཚོ་བ་སྐྱོ་བོ་ཡིན་མཁན་ཚོ་རྩད་གཅོད་བྱས་ནས་བསྡུ་རུབ་གནང་སྟབས་མི་བརྒྱ་ཕྲག་མང་པོ་ཁོང་གི་འཁྲིས་སུ་འདུས།དེ་དག་ཁྲོད་ཁོང་གི་གྲོགས་པོ་ཞིག་ཡོང་སྟེ།ཁོང་ཚོར་རོགས་རམ་བྱེད་རྒྱུ་བྱས་པ་དེ་ནི་དབུལ་བོ་དེ་ཚོར་མཚོན་ན་ཧང་སངས་དགོས་པའི་གནས་ཚུལ་ཞིག་ཏུ་གྱུར།དུས་དེར་ཉེན་རྟོགས་པས་གྷན་དྷི་འཛིན་དགོས་པའི་བཀོད་མངགས་བྱས་ཏེ་འཛིན་བཟུང་བྱས་པ་དང༌། | ||
用于预训练的单语数据集 | 公开数据集 | ཁྲིམས་རར་ཁོང་གིས་ཅིའི་ཕྱིར་བཀའ་གསུང་དང་ལེན་བྱེད་མ་ཐུབ་པའི་འགྲེལ་བཤད་བྱས།ཁྲིམས་འགལ་བྱས་ཚུལ་དང་ཉེས་ཆད་བཅད་ཆོག་ཚུལ་ཡང་བཤད་པས་ཁྲིམས་ར་ནས་ཐག་གཅོད་མ་ཐུབ་པར་གློད་བཀྲོལ་བཏང༌། | ||
用于预训练的单语数据集 | 公开数据集 | འདི་ནི་ཐོག་དང་པོའི་གོམ་པ་གལ་ཆེན་ཞིག་སྟེ།རྒྱ་གར་གྱི་ས་ཁུལ་མང་པོ་ཞིག་ཏུ་ཁྲིམས་ལུགས་ལ་བསམ་ཞིབ་མ་བྱས་པར་དྲང་བདེན་མིན་པའི་ཁྲིམས་ལུགས་བེད་སྤྱོད་ཀྱིས་ཉེས་ཆད་བཅད་དེ་ལྷིང་འཇགས་བཟོ་བཞིན་པའི་རྣམ་པ་རྟོགས་པ་དེ་རེད།ག་ལེར་རྒྱ་གར་མི་མང་གིས་དྲག་སྤྱོད་འཐབ་རྩོད་ལས་མཧཱ་ད་མའི་བྱམས་བརྩེའི་འཐབ་རྩོད་ཀྱི་དོན་སྙིང་རྟོགས་པ་དང༌།༡༩༣༠ལོར་ཚྭའི་འོས་ལངས་བྱུང་ངོ༌། | ||
用于预训练的单语数据集 | 公开数据集 | ཁྲིམས་ལུགས་ལྟར་ན་སུས་ཀྱང་རྒྱ་མཚོའི་ཆུ་ལས་ཚ་ལེན་མི་ཆོག་པར་ངེས་པར་དུ་སྲིད་གཞུང་གི་ལག་ནས་ཉོ་དགོས་པ་ཡིན་མོད།འོན་ཀྱང་གྷན་དྷིས་བསམ་ཞིབ་བྱས་མཐར།འདི་ནི་དྲང་བདེན་གྱི་ཁྲིམས་ལུགས་ཤིག་མིན་པར་རྟོགས་ཏེ་ངོས་ལེན་མ་བྱས།བདུན་ཕྲག་གསུམ་གྱི་རིང་འཛམ་གླིང་ཡོངས་ཀྱིས་སྐབས་དེའི་རྒྱ་གར་གྱི་ཡ་ང་བའི་གནས་བབ་ལ་བལྟས་ཡོད་ལ།ལོ་ན་ཅུང་ཟད་རྒས་པའི་མི་ཞིག་གིས་རང་ཉིད་ཀྱིས་བཟོས་པའི་སྣམ་བུ་དཀར་པོ་ཞིག་གོན་ཏེ་བློ་སྟོབས་ཆེན་པོས་མདུན་བསྐྱོད་བྱས་ཤིང༌།མི་ཚོགས་འཚང་ཀ་དང་བཅས་ཁོང་གི་རྗེས་སུ་ཞུགས་པ་དང༌།མི་མང་གྲོང་གསེབ་དང་གྲོང་གསེབ་བྱས་ནས་རྒྱ་མཚོར་མ་ཐུག་བར་དུ་མདུན་ནས་མདུན་དུ་བསྐྱོད།དེར་ཁོས་ཚྭ་ཡིད་ཚིམས་པ་བླངས་པ་དང༌།སྲིད་གཞུང་གིས་མི་མང་ལག་ནས་ཚྭ་ཕྱིར་ལེན་མ་ནུས།གྷན་དྷི་ཐེངས་ཤིག་བཙོན་ཁང་དུ་བཅུག་ན་ཡང་ཡུན་རིང་མ་འགོར་བར་གློད་བཀྲོལ་བཏང༌།རྒྱ་གར་མི་མང་གི་འོས་ལངས་དེ་སོ་སོའི་རྒྱལ་ཁབ་ཀྱི་ཕྱོགས་སུ་གཏད་ཡོད་ཅིང་གྷན་དྷིར་ཡང་སོ་སོའི་རྒྱལ་ཁབ་མཁོ་ན་ཡང་ཁོས་རྒྱ་གར་མི་མང་གི་བློ་གཏད་དེ་མཐའ་གཅིག་ཏུ་དཀོན་མཆོག་ལ་བཅོལ་ཡོད།ཁོང་གིས་གསུང་དོན་དེ་ལ་གདེང་ཚོད་ཆེན་པོ་མེད་ཅིང་ང་ཚོས་དེའི་ཕྱོགས་སུ་འབད་བརྩོན་གྱིས་ང་ཚོའི་ཆེད་དུ་རྒྱལ་ཁ་ཐོབ་པར་བྱེད་དགོས་ཞེས་བཤད།སྐབས་དེའི་རྒྱ་གར་གྱི་དབྱིན་གཞུང་གིས་རྒྱ་གར་ལ་རང་བཙན་སྤྲོད་འདུན་མེད་པར་བརྟེན།ཁོང་གིས་དབྱིན་ཇིའི་གཞུང་ལ་སྙན་ཞུ་འདྲ་མིན་ཕུལ་ཏེ་ཁ་གཏད་བཅག་མོད།འོན་ཀྱང་ཁོང་གིས་བྱམས་བརྩེ་གོང་བཀུར་དང་བཅས་ཁོང་ཚོ་ལ་སྡང་སེམས་བཟུང་མེད།ཁོང་གིས་དེ་ལྟར་ལས་འགུལ་སྤེལ་པའི་ཤུགས་ཆེ་བར་བརྟེན།ཐེངས་ཁ་ཤས་ལ་བཙོན་དུ་བཅུགརྗེས་འཇུག་པ་ཚོས་ཁོང་གི་ཐུགས་དགོངས་བཞིན་མ་སྒྲུབ་པར་དྲག་པོའི་འཐབ་རྩོད་བྱས་ཚེ།ཟ་མ་མ་བཞེས་པར་བཞུགས་པ་དང༌།ཐེངས་ཁ་ཤས་རྒྱུན་རིང་པོར་ཟ་མ་མ་བཞེས་པར་ཤི་ལ་ཉེ་བར་གྱུར།ཁོང་གི་རྗེས་འཇུག་པ་ཇེ་མང་དུ་སོང་བ་དང༌།སྟོབས་ཤུགས་ཀྱང་ཇེ་ཆེར་གྱུར།མི་ཚོགས་མང་པོ་འཚང་ཁ་དང་བཅས་ཁོང་ལ་མཇལ་བར་བཅར་ཏེ་གསུང་ལ་ཉན་པར་སླེབས།རྒྱ་གར་རྒྱལ་ཡོངས་ཀྱིས་ཁོང་གི་གསུང་རྩོམ་ཀློག་པ་དང༌།རྒྱ་གར་མངའ་སྡེ་གཞན་གྱི་དབུ་ཁྲིད་དང་འཛམ་གླིང་རྒྱལ་གཞན་གྱི་འགོ་ཁྲིད་དག་ཀྱང་ཁོང་ལ་བཀའ་མོལ་ཞུ་བར་འབྱོར་ཏེ།ཁོང་ཚོའི་འཆར་གཞི་བཤད་པ་དང༌།ཁོང་གི་འཛམ་གླིང་ལ་ཕྱོགས་པའི་ཞི་བདེ་དང༌།བྱམས་བརྩེའི་སྐོར་ལ་ཡང་གསུང་མོལ་གནང༌།སོ་སོའི་རྒྱལ་ཁབ་ཀྱི་ཆེད་དུ་འཐབ་རྩོད་རྒྱུན་རིང་བྱས་མཐར་འཆར་གཞི་ལེགས་འགྲུབ་ཀྱི་ཕྱོགས་སུ་འཁོར་པ་དང༌།ལོ་དུ་མའི་རྗེས་སུ་ལས་འགུལ་དེས་རྒྱ་གར་ལ་རང་བཙན་བསྐྲུན།མི་ཚང་མས་གྷན་དྷི་མཆོག་གིས་གཞན་ལས་ལྷག་པའི་སྐུ་ངལ་བསྐྱོན་ཏེ་རྒྱ་གར་ལ་རང་བཙན་ཐོབ་པར་བྱས་པ་རྟོགས་ཡོད་མོད།གྷན་དྷིས་དཀའ་སྡུག་གི་ངང་ནས་རྒྱལ་ཁ་བླངས་པ་དེ་ལྟར་ན་ཡང༌།ཁ་ཆེའི་ཆོས་ལུགས་པའི་རྗེས་འཇུག་པ་དང༌།ཧིན་རྡུའི་ཆོས་ལུགས་ཀྱི་རྗེས་འཇུག་པ་ཚོས་རྒྱ་གར་རྒྱལ་ཁབ་ཆ་བགོས་བྱེད་དགོས་ཚུལ་དང༌།དེ་གཉིས་ད་ལྟ་རྒྱལ་ཁབ་གཉིས་ཡིན་ཚུལ་གྱི་རྙོག་འཛིང་ཅན་གྱི་རྩོད་གླེང་བྱུང༌།གྷན་དྷི་ལགས་སོ་སོའི་རིགས་ལ་ཧ་ཅང་དགའ་ཞེན་ཆེ་ན་ཡང༌།ཡ་ང་བའི་གནད་དོན་དེ་རྒྱལ་ཁབ་གཉིས་སུ་ཁག་བགོས་བྱེད་དགོས་ཚུལ་ཀྱི་རྩོད་གླེང་དེས་ཁོང་ལ་སྡུག་བསྔལ་བསྐྲུན། | ||
用于预训练的单语数据集 | 公开数据集 | རྒྱ་གར་གྱི་མངའ་ཁུལ་མང་པོ་ཞིག་ནས་ནང་འཁྲུག་བྱུང་བ་དང༌།དམིགས་བསལ་གྱིས་ཧིན་རྡུ་པ་དང་ཁ་ཆེ་ཚོ་ཕྱོགས་ཁག་སོ་སོ་བྱས་ནས་ཕྱོགས་གཉིས་བར་འཁྲུག་འཛིངས་ཇེ་ཆེར་གྱུར་རྐྱེན།སྐྱེས་པ་དང༌།བུད་མེད་བྱིས་པ་སོགས་མང་པོ་ཞིག་བསད་པ་མ་ཟད།མི་སྟོང་ཚོ་བརྒྱ་ཕྲག་མང་པོར་ཁྱིམ་མེད་པར་གྱུར་ཏེ་སྡུག་བསྔལ་གྱིས་གནོན་པར་གྱུར།འཁྲུག་རྩོད་མཚམས་མ་བཞག་བར་དུ་གྷན་དྷིས་ཟས་བཅད་ངོ་རྒོལ་བྱས་པས།གྷན་དྷི་ཡོད་སའི་མངའ་ཁུལ་དེར་མངའ་ཁུལ་གཞན་ལྟར་ཡུན་རིང་མ་སོང་བར་ཞི་བདེས་ཁྱབ་པ་དང༌།ཧིན་རྡུ་དང་ཁ་ཆེ་ཕྱོགས་གཉིས་ཀས་གོང་བཀུར་བྱས་པར་བརྟེན་མཐའ་མར་ཞི་བདེ་ངང་གནས་ཐུབ་པར་གྱུར་མོད།འོན་ཀྱང་གྷན་དྷིའི་མི་ཚེ་རྫོགས་ལ་ཉེ།དེ་རྗེས་༡༩༤༨ཟླ་དང་པོའི་སུམ་ཅུ་ཉིན་ཁོང་བཞུགས་གནས་ནས་ག་ལེར་ཆོས་ཁང་གི་ཕྱོགས་སུ་བློ་རྩེ་གཏད་དེ་འགྲོ་སྐབས་ཧིན་རྡུ་པ་ན་གཞོན་ཞིག་གིས་ཁོང་གིས་ཁ་ཆེ་བ་ཚོར་མཛའ་མཐུན་བྱེད་ཀྱི་འདུག་པས་ཧིན་རྡུ་པར་ཕོགས་ཐུག་བཏང་སོང་སྙམ་སྟེ་མི་ཚོགས་ཁྲོད་ནས་མདུན་དུ་མཆོང་སྟེ་གྷན་དྷིའི་ཕོ་བའི་སྟེང་མེ་མདའ་བརྒྱབ།སྐར་མ་འགའི་རྗེས་སུ་རྨས་ཟིན་པའི་གྷན་དྷི་ལགས་ཁྱེར་ཡོང་བའི་ཁང་བ་ལས་མི་ཞིག་ཕྱིར་ཐོན་ཏེ་རེ་སྒུག་བྱེད་བཞིན་པའི་མི་ཚོགས་ལ་གྷན་དྷི་གྲོངས་སོང་ཞེས་བཤད། | ||
用于预训练的单语数据集 | 公开数据集 | ཉིན་ཤས་རྗེས་སུ་ཧིན་རྡུའི་རྗེས་འཇུག་པ་མང་པོ་འཚང་ཁ་དང་བཅས་དངོས་སུ་ཧིན་རྡུའི་ལུགས་སྲོལ་ལྟར།མཧཱ་ཏ་མ་གྷན་དྷིའི་སྐུ་ཕུང་མེར་བསྲེགས་བཏང༌།དེ་ནས་རུས་ཐལ་རྣམས་ཆུ་ལ་གཤགས་ཤིང༌།རླབས་ཆེན་གྱི་སྐྱེ་བོ་གང་དེ་འདས་ཟིན་ན་ཡང༌།བློ་སྲོག་མ་ནུབ་པར་ད་དུང་ཡང་གནས་ཡོད། | ||
用于预训练的单语数据集 | 公开数据集 | རྒྱ་གར་གྱི་རླབས་ཆེན་དབུ་ཁྲིད་གཞན་ཞིག་སྟེ།པཎ་ཌི་ཏ་ནེ་རོ་༼རྒྱ་གར་རང་བཙན་ཐོབ་མ་ཐག་པའི་སྲིད་བློན།སྒྱུར་མཁན་གྱི་མཆན།༽ཡིས་མཚན་མོ་དེར་རླུང་འཕྲིན་བརྒྱུད་འོད་སྣང་ང་ཚོ་དང་རྒྱང་དུ་གྱེས་སོང་བས།འཇིག་རྟེན་མུན་པས་ཁེངས་སོང༌།ད་ནས་ང་ཚོའི་རྒྱལ་ཁབ་ལ་ཡབ་ཆེན་མེད་པས།ཕུལ་དུ་བྱུང་བའི་འདས་མཆོད་ནི་ང་ཚོས་སོ་སོའི་བདེན་དོན་གཉེར་དགོས་པ་དེ་ཡིན།ཁོང་ནི་བཟང་སྤྱོད་ཀྱི་ཕྱག་ལས་ཁྲོད་ནས་ནར་སོན་ཞིང༌།བཟང་སྤྱོད་ཀྱི་ཕྱག་ལས་ཁྲོད་སྐུ་གཤེགས་ཞེས་ཁྱབ་བསྒྲགས་བྱས། | ||
用于预训练的单语数据集 | 公开数据集 | ཟུར་ཞུ།དེ་སྔ་ནས་བོད་བསྒྱུར་བྱས་ཟིན་པའི་དམ་པ་གང་གི་ལོ་རྒྱུས་འདི་དེ་རིང་གློག་ཀླད་ལས་ཡང་བསྐྱར་མཐོང་སོང་བ་ལྟར།ཟིན་བྲིས་སུ་བཀོད་ན་གོང་གི་ལོ་རྒྱུས་ཤེས་འདོད་པ་དག་ལ་ཕན་ཆེ་བར་སྙམ་ནས་བཀོད་པ་ཡིན་མོད།འདིའི་ཁྲོད་གོ་བོར་དུ་སོང་བ་དང་བསྒྱུར་ཉེས་སུ་སོང་བ་མང་པོ་ཞིག་ཅི་བས་ཡོད་ངེས་ན་ཤེས་ནས་སྨྲ་བ་དག་གིས་མཛུབ་མོས་རི་སྟོན་རེ་བྱེད་རྒྱུར་རེ་བས་སྒུག་ནས་བསྡད་ཡོད། | ||
用于预训练的单语数据集 | 公开数据集 | ༧མཁས་དབང་བོན་བརྒྱ་དགེ་ལེགས་ལྷུན་གྲུབ་རྒྱ་མཚོ་མཆོག་སྐུ་ཞི་བར་གཤེགས་པར་༧སྨན་རིའི་སྐྱབས་རྗེ་མཁན་སློབ་རྣམ་གཉིས་ནས་ཐུགས་གསོའི་འཚམས་འཕྲིན་དང་༧དཔལ་གཤེན་བསྟན་སྨན་རིའི་གླིང་གི་འདུས་མང་ཡོངས་ནས་གདུང་སེམས་མཉམ་བསྐྱེད་ཀྱི་མཆོད་འབུལ་སྨོན་ལམ་འཚོགས་པ།གཡུང་དྲུང་བོན་གྱི་དྲྭ་རྒྱ། | ||
用于预训练的单语数据集 | 公开数据集 | དམ་པ་གང་ཉིད་ཀྱི་གཟུགས་སྐུའི་བཀོད་པ་བོན་དབྱིངས་སུ་བསྡུས་པ་ལ་༧དཔལ་ལྡན་སྨན་རིའི་བླ་བྲང་དང་༧དཔལ་གཤེན་བསྟན་སྨན་རིའི་གྲྭ་ཚང་འདུས་སྤྱི་ནས་གདུང་སེམས་མཉམ་བསྐྱེད་དང་།ཁོང་གི་སྐུ་ཚེ་གང་བོར་བོན་གྱི་བསྟན་པ་སྨན་པའི་ལེགས་བྱས་དག་རྗེས་དྲན་གྱི་ཆེད་སྨན་རིའི་ཚོགས་ཁང་ཆེན་མོའི་སྟོན་པའི་སྐུ་བརྙན་དྲུང་དུ་མཆོད་པ་རྣམ་ལྔ་སོགས་བླ་མ་མཆོད་པའི་མཆོད་རྫས་ཇི་སྙེད་བཤམས་ནས་སེམས་དཔའ་འདུས་སྡེ་རྒྱ་མཚོས་སྒྲ་དག་ཚིག་གསལ་སྙན་པའི་དབྱངས་དང་བཅས་ཨ་རྫོགས་སྙན་གསུམ་སོགས་སེམས་བསྐྱེད་དང་ཐུགས་སྨོན་ཡང་དག་གི་སྒོ་ནས་མཆོད་འབུལ་སྨོན་ལམ་ཟབ་རྒྱས་གནང་ཡོད་པ་དང་།གྲྭ་མང་ཡོངས་ལ་སྐུ་འགྱེད་སྒོར་༡༠༠བཅས་མཆོད་འབུལ་བྱས་ཡོད་པ་རེད། | ||
用于预训练的单语数据集 | 公开数据集 | ༧མཁས་དབང་བོན་བརྒྱ་དགེ་ལེགས་ལྷུན་གྲུབ་རྒྱ་མཚོ་མཆོག་སྐུ་ཞི་བར་གཤེགས་པར་༧སྨན་རིའི་སྐྱབས་རྗེ་མཁན་སློབ་རྣམ་གཉིས་ནས་ཐུགས་གསོའི་འཚམས་འཕྲིན་དང་༧དཔལ་གཤེན་བསྟན་སྨན་རིའི་གླིང་གི་འདུས་མང་ཡོངས་ནས་གདུང་སེམས་མཉམ་བསྐྱེད་ཀྱི་མཆོད་འབུལ་སྨོན་ལམ་འཚོགས་པ། | ||
用于预训练的单语数据集 | 公开数据集 | ༧སྐྱབས་རྗེ་མཁན་སློབ་རྣམ་གཉིས་ནས་བོན་བརྒྱ་དགོན་པའི་འདུས་སྤྱི་དང་རེབ་གོང་བོན་མང་སོགས་མི་སྡེ་ལྷ་སྡེ་དག་ལ་གནངས་པའི་ཐུགས་གསོའི་འཚམས་འཕྲིན། | ||
用于预训练的单语数据集 | 公开数据集 | ཚེས་༢༢ཉིན་མདོ་སྨད་བྱང་རྒྱུད་བོན་གྱི་བསྟན་བདག་ཆེན་མོ་༧བོན་བརྒྱ་དགེ་ལེགས་ལྷུན་གྲུབ་རྒྱ་མཚོ་རིན་པོ་ཆེ་མཆོག་བོན་བརྒྱ་བླ་བྲང་དུ་སྐུ་ཆ་ལུགས་ལྔ་ལྡན་བཅས་ཐུགས་དམ་གཡོ་བ་མེད་པའི་ངང་ནས་སྐུ་མྱ་ངན་ལས་འདས་པའི་ཡིད་སྐྱོ་བའི་གནས་ཚུལ་དེ་ཐོས་མ་ཐག་འདི་གར་གཡུང་དྲུང་བོན་གྱི་གདན་ས་ཆེན་མོ་༧དཔལ་གཤེན་བསྟན་སྨན་རིའི་གླིང་དུ་༧སྐྱབས་རྗེ་མཁན་སློབ་རྣམ་གཉིས་ཀྱི་བཀའ་དགོངས་བཞིན། | ||
用于预训练的单语数据集 | 公开数据集 | དགུང་ལོ་དྲུག་གི་སྟེང་སངས་རྒྱས་བསྟན་པའི་གཞི་མ་ཡི་གེ་འབྲི་ཀློག་གི་ཚུལ་བཟུང་སྟེ།འདུལ་བ་མདོ་ཡི་བོན་དང་ཟབ་མོ་སྔགས་ཀྱི་བོན་སྤྱོད་ཅི་རིགས་དང༌།རྒྱལ་བ་སྨན་རི་བའི་རིང་ལུགས་ལྟར་གྱི་ཆོ་གའི་ཕྱག་ལེན་ཚང་ལ་མ་ནོར་བ་ལོ་ཕྱེད་གསུམ་གྱི་རིང་ལ་དཀའ་ཚེགས་དང་ཐུགས་ངལ་ལ་མ་འཛེམ་པར་ལན་རེར་གཟིགས་པ་ཙམ་གྱིས་མཁྱེན་རྟོགས་བྱུང༌།དགུང་ལོ་བརྒྱད་བཞེས་པའི་ཚེ་རིགས་ཀྱི་ཅོད་པན་གྲུབ་དབང་ནམ་མཁའ་རྒྱལ་མཚན་གྱི་དྲུང་ནས་སངས་རྒྱས་བསྟན་པའི་འཇུག་སྒོ་སྐྱབས་འགྲོའི་སྡོམ་པ་ཚུལ་བཞིན་དུ་བླངས་ཏེ།རིམ་གྱིས་སྔོན་འགྲོ་བསགས་སྦྱང་གིས་ཐུགས་རྒྱུད་ལེགས་པར་སྦྱངས།དགུང་ལོ་དགུའི་སྟེང་དམ་པ་དེའི་དྲུང་ནས་ཤེས་བྱ་ཀུན་གྱི་རྨང་གཞི་བརྡ་སྤྲོད་སུམ་རྟགས་ལ་ཐོས་བརྩོན་མཛད་ཅིང་མཁྱེན་རབ་ཡེ་ཤེས་ཀྱི་སྣང་བ་རབ་ཏུ་རྒྱས་པ་སྟེ།མདོ་ལས།ཡེ་ནི་མཚོན་པའི་ཡུལ་ལས་འདས།།ཤེས་ནི་རིག་པའི་རྩལ་རྣམས་རྫོགས།།ཞེས་དང༌།ལུང་རྒྱུན་གྱི་སྐོར་ལས།ཕྱི་ནང་གསང་བ་ཡང་གསང་གི་རྒྱུད་སྡེ་དང་སྒྲུབ་སྐོར་ཆ་ལག་དང་བཅས་པའི་ལུང་གསན། | ||
用于预训练的单语数据集 | 公开数据集 | འགྲོ་བ་ལྷ་དང་བཅས་པ་ཡོངས་ཀྱི་སྐྱབས་མཆོག་དམ་པ་༧བོན་བརྒྱ་ཐམས་ཅད་མཁྱེན་པ་མཆོག་ཉིད།ཧོར་ཟླ་༧པའི་ཚེས་༦ཉིན་གྱི་དགོང་མོའི་ཆུ་ཚོད་༡༡་སྟེང་དགོངས་པ་བོན་དབྱིངས་སུ་གཟིམས་པའི་ཚུལ་བསྟན་ཉིན་དེ་ནས་བཟུང་བླ་མ་ཁོང་གི་སྲས་ཀྱི་ཐུ་བོར་གྱུར་བ་༧ཤར་རྫའི་རྒྱལ་ཚབ་འཇིགས་མེད་དབང་ཕྱུག་དང་།སྐྱང་སྤྲུལ་ནམ་མཁའ་བསྟན་འཛིན།བྱང་སྟོན་དྲི་མེད་ཉི་མ་དང་།སྐྱབས་རྗེ་ཁོང་གི་ཐུགས་སྲས་གང་མང་ཞིག་གིས་གསལ་འདེབས་ཀྱི་ཚུལ་དུ་བླ་མའི་རྣལ་འབྱོར་དང་ཚེ་དབང་བོད་ཡུལ་མ་སོགས་བརྩོན་ལེན་གནད་སྨིན་གྱིས་བསྒྲུབས་ནས་བླ་མ་རིན་པོ་ཆེ་ཚང་གི་དགོངས་བཞེད་ཇི་བཞིན་དུ་གསང་རྒྱ་དམ་པོར་བསྲུང་བ་ཡིན།ཚེས་༡༢ཉིན་གྱི་ཞོགས་པ་ནས་གསང་རྒྱའི་རིམ་པ་གྲོལ་ཏེ་ཀུན་ལ་ཁྱབ་བསྒྲགས་བྱས་པ་ཡིན་པསསྡིག་སྤོང་དགེ་སྒྲུབ་དང་ཚོགས་བསགས་ཉམས་ལེན་གྱི་རིམ་པ་ལ་ཅི་ནུས་ཀྱིས་འབད་པར་འཚལ་ཅེས་བོན་བརྒྱ་དགོན་དང་བོན་མང་འདུས་སྤྱི་ནས་ཟླ་༧པའི་ཚེས་༡༢ལ། | ||
用于预训练的单语数据集 | 公开数据集 | མཁས་གྲུབ་དགེ་ལེགས་ལྷུན་གྲུབ་རྒྱ་མཚོ་མཆོག་ནི།ཡུལ་མདོ་སྨད་རོང་ཆེན་བཞིའི་ཡ་གྱལ།བྱང་ཨཀྟ་རོང་ཆེན་ཞེས་བྱ་བ་རེབ་གོང་གསེར་ལྗོངས་སྟོད་ཀྱི་ཆར།ཡར་ནང་བོན་སྡེ་ཁ་གསུམ་གྱི་ནང་ཚན་མག་སར་གཡུང་དྲུང་བདུད་འདུལ་གླིང་གི་སྒྲུབ་སྡེ་དང་ཉེ་བར།ཁྱུང་དཀར་བསྟན་པ་དར་རྒྱས་ཀྱི་རུས་རྒྱུད་དུ།ཡབ་དགེ་སེམས་དང་བརྩོན་འགྲུས་ཆེ་བ་རྡོ་རྗེ་ཐར་དང༌།ཡུམ་བྱམས་སེམས་དང་དད་གུས་འཛོམས་པ་ཚེ་རིང་སྐྱིད་གཉིས་ཀྱི་སྲས་སུ་འབྲས་སྐྱིད་ཅེས་པ་རབ་བྱུང་བཅུ་དྲུག་པའི་ཤིང་ཕག་སྟེསྤྱི་ལོ༡༩༣༥ལོའི་ཆོ་འཕྲུལ་ཟླ་བའི་ཡར་ཚེས་དགེ་བར།བསྐྱེད་བྱེད་ཡུམ་ལ་གནོད་པ་མེད་པར་ཡ་མཚན་རྨི་ལམ་གྱི་རྟགས་དང་ལྡན་པ་ལ།རིག་འཛིན་འཇའ་ཚོན་སྙིང་པོའི་ཞལ་ནས།སྟོང་གསུམ་འདུལ་བའི་སྟོན་པ་རིན་པོ་ཆེ།།གདུལ་བྱར་དུས་བབ་རྒྱལ་གྱི་ཟླ་བའི་ཉར།།བལྟམས་ཚེ་ཨུ་དུམ་ཝ་རའི་མེ་ཏོག་གིས།།ཤམ་པོ་ལྷ་རྩེ་བཀོད་པ་གསར་དུ་མཛེས།།ཞེས་གསུངས་པ་ལྟར་ངོ་མཚར་གྱི་ལྟས་དུ་མ་དང་བཅས་ཏེ་མཛེས་སྐུའི་ཉི་གཞོན་གསར་བ་མཁའ་རུ་འཛུམ། | ||
用于预训练的单语数据集 | 公开数据集 | སྐུ་ན་ཕྲ་བའི་དུས་ནས་དམ་པའི་དགོངས་སྤྱོད་ལྷན་སྐྱེས་སུ་མངའ་ཞིང༌།རྣམ་དཀར་དགེ་ལ་སྤྲོ་བའི་བག་ཆགས་སྟོབས་སུ་གྱུར་བས།འཆད་ཉན་འབྲི་ཀློག་གི་ཚུལ་དང་སྒོམ་སྒྲུབ་བཞུགས་སྟངས་ཀྱི་ཉམས་སོགས་མ་བཅོས་རང་ཆས་སུ་མངོན་ཞེས་ཀུན་གྱིས་ཐུན་མོང་དུ་གླེངས།དགུང་ལོ་ལྔ་བ་ལྕགས་འབྲུགསྤྱི་ལོ༡༩༤༠ལོར་བྱང་སྟོན་གྲུབ་པའི་དབང་ཕྱུག་བོན་བརྒྱ་ནམ་མཁའ་རྒྱལ་མཚན་རིན་པོ་ཆེ་དང༌།རྟོགས་ལྡན་དམ་པ་ཏྲེ་ཚང་སྤྲུལ་སྐུ།སྔགས་རྙིང་མའི་མདོ་མཁྱེན་བརྩེ་གྲུབ་པའི་དབང་པོ།སྟོན་ཁྱུང་ཞབས་དྲུང་བསོད་ནམས་གཡུང་དྲུང་དབང་གི་རྒྱལ་པོ་སོགས་རིས་མེད་ཀྱི་སྐྱེས་ཆེན་དུ་མས་ཐུགས་བཞེད་གཅིག་ཏུ་བབས་ཏེ།ངེས་དོན་གྱི་སེམས་དཔའ་ཆེན་པོ་གཡུང་དྲུང་ཕུན་ཚོགས་མཁས་གྲུབ་འཇིགས་མེད་དཔལ་བཟང་པོའི་ཐུགས་ཀྱི་ཡང་སྤྲུལ་འཁྲུལ་མེད་དུ་ངོས་འཛིན་གནང༌། | ||
用于预训练的单语数据集 | 公开数据集 | དགུང་ལོ་བཅོ་ལྔ་བཞེས་པ་ཆུ་འབྲུགསྤྱི་ལོ༡༩༥༢ལོར་འོག་མིན་མཁའ་སྤྱོད་གཉིས་པར་གྲགས་པ།དཔལ་སྐྱང་སྤྲུལ་རྒྱལ་བའི་དབང་པོ་ཀུན་མཁྱེན་མུ་ལ་ཝེར་ཞིའི་གདན་ས་ཁྱད་པར་ཅན།མདའ་ཆེན་དཀར་མོ་རི་ཁྲོད་དུ་ཕེབས་པ་ལ།སུམ་བརྒྱ་བ་ལས།རང་གི་སྐྱེས་པའི་ཕ་ཡུལ་གང་ཡིན་ཏེ།།ཆགས་སྡང་ཉོན་མོངས་ཀུན་གྱི་ལྡུམ་ར་ཡིན།།གང་ན་དགེ་བ་མི་འཕེལ་ས་ཕྱོགས་སྤང༌།།འཕེལ་བའི་ཕྱོགས་སུ་འགྲོ་ཞིང་གནས་པར་བྱ།།ཞེས་པར་དགོན་དེའི་ལོ་གསུམ་སྒྲུབ་གྲྭར་ཞུགས།སྐྱང་སྤྲུལ་བསྟན་འཛིན་དབང་རྒྱལ་རིན་པོ་ཆེ་དང་མཚུངས་མེད་ལུང་རྟོགས་སྐལ་བཟང་རྒྱ་མཚོ་རིན་པོ་ཆེ་གཉིས་ཀྱི་ཞབས་པད་ཚུལ་བཞིན་བསྙེན་ཏེ།ཨ་ཁྲིད་ཐུན་མཚམས་བཅོ་ལྔ་བའི་ཁྲིད་དང་མདོ་ཆོག་ཆོ་ག་བཅུ་གཉིས།ཡི་དམ་དཀྱིལ་འཁོར་རྒྱ་མཚོའི་རྡུལ་ཚོན་གར་དབྱངས་དང་བཅས་ཁྲིད་ལུང་དབང་བཞིའི་ཆུ་བོ་མ་ལུས་ཐུགས་ཀྱི་རྒྱ་མཚོ་ཆེན་པོར་བསྐྱིལ།བྱང་སེམས་མཆོད་པ་རྒྱ་ཆེར་སྤེལ་བ་དང་འབྲེལ་སོ་བྱང་སྔགས་ཀྱི་སྡོམ་པ་ངོ་བོ་གནས་འགྱུར་དུ་བླངས་པས་གཞ༷ན་ཕ༷ན་བློ༷་གྲོ༷ས་རྒྱ༷་མཚོ༷ར་གསོལཞིང་ཐེག་ཆེན་རིགས་ཀྱི་ལྟ་སྤྱོད་གོང་དུ་འཕེལ། | ||
用于预训练的单语数据集 | 公开数据集 | དགུང་ལོ་བཅུ་བ་ཤིང་བྱ་སྟེསྤྱི་ལོ༡༩༤༥ལོར་མཁས་བཙུན་བཟང་པོའི་ཡོན་ཏན་གྱི་བདག་ཉིད་དཔལ་དམ་པ་སྐྱང་སྤྲུལ་རྒྱལ་བའི་དབང་པོ་ལུང་རྟོགས་སྐལ་བཟང་རྒྱ་མཚོའི་གསེར་ཞལ་ཐོག་མར་མཇལ་ཏེ།སྔོན་འགྲོའི་ཁྲིད་ཡིག་བཀའ་ལུང་རྒྱ་མཚོའི་ཁྲིད་ལུང་ཞིབ་རྒྱས་སུ་གསན།སྔོན་འགྲོ་འབུམ་དགུའི་རིམ་པ་ལེགས་པར་གྲུབ་སྟེ་ཟབ་མོ་འཕོ་སྦྱང་གི་འབྲས་བུ་མངོན་དུ་བརྙེས་པས་བླ་མའི་ཐུགས་ཟིན་ཏེ་སྲས་ཀྱི་ཐུ་བོར་གྱུར།ཁྱད་པར་དུ་སྐུ་གོང་མའི་དངོས་སློབ་བོན་བརྒྱ་དབྱིངས་རིག་རྣམ་གྲོལ་གྱི་ཞབས་ལ་གཏུགས་ཏེ་ཕྱག་དཔེ་གླེགས་བམ་བརྒྱ་ཕྲག་དུ་མའི་ལུང་ཐོབ།དགུང་ལོ་བཅུ་གཉིས་ནས་བོན་བརྒྱ་གྲུབ་དབང་ནམ་མཁའ་རྒྱལ་མཚན་རིན་པོ་ཆེ་དང་མ་འབྲལ་བར་ཞབས་ཀྱི་པདྨོ་མཉེས་པ་གསུམ་གྱིས་བསྟེན་ཏེ།སུམ་རྟགས་སྙན་ངག་སོགས་ཐུན་མོང་རིག་གནས་སྤྱི་དང༌།ཁྱད་པར་དུ་མདོ་སྔགས་གཉིས་ལས་སྨིན་བྱེད་ཀྱི་དབང་དང་རྗེས་གནང༌།གྲོལ་བྱེད་ཀྱི་ཁྲིད་དང་གཤར་སྒོམ།རྒྱབ་བརྟེན་གྱི་ལུང་དང་ཞལ་ཤེས།སྙན་བརྒྱུད་མན་ངག་གི་རིམ་པ་སོགས་བུམ་པ་གང་བྱོས་ཚུལ་དུ་ཐུགས་གསང་ཡེ་ཤེས་འཁོར་ལོའི་མཛེས་རྒྱན་དུ་གསན་བསམ་མཛད། | ||
用于预训练的单语数据集 | 公开数据集 | དེ་ཡང་གཞི་ཡེ་སངས་རྒྱས་པའི་རྒྱུད་ལས།ཐབས་ལམ་གནད་དྲུག་ཉམས་སུ་མྱོང་བ་གཅེས།།ཐབས་ལམ་དོན་གཉེར་སྒོམ་བསྲན་ཆེ་བ་གཅེས།།ཞེས་གསུངས་པ་ལྟར།འཕོ་སྦྱང་དང་དངོས་གཞིའི་ལྟ་ཁྲིད།རྩ་རླུང་དང་འཁོར་འདས་རུ་ཤན།བཅུད་ལེན་དང་ཁྲེགས་ཆོད་ཐོད་བརྒལ།མུན་ཁྲིད་དང་སྣང་བཞིའི་ཉམས་ལེན།ཨར་གཏད་དང་ཉིན་སྣང་མཚན་སྣང་སོགས་ལོ་གསུམ་སྒྲུབ་གྲྭའི་སྦྱངས་པ་མཐར་ཕྱིན་མཛད་པས།རྗེ་དགོངས་མཛོད་ཆེན་པོས།རྟོགས་པ་རི་བོ་བཞིན་དུ་འཕོ་འགྱུར་མེད།།ཅེས་པའི་ཐུན་མོང་དང་ཐུན་མོང་མ་ཡིན་པའི་ཉམས་རྟོགས་ཀློང་དུ་བརྡོལ་ཞིང་གྲུབ་པའི་གོ་འཕང་མཐོན་པོར་ངང་གིས་གཤེགས།ཞོར་དུ་སྒྲ་དང་སྡེབ་སྦྱོར།རྩིས་དང་སྙན་ངགབཟོ་དང་མངོན་བརྗོད།སྨན་དང་ཟློས་གར་སོགས་བཅུ་ཕྲག་རིག་པའི་གནས་ལ་སྦྱངས་པ་དཔྱིས་ཕྱིན་པར་མཛད་པས།ཀུན་མཁྱེན་བླ་མའི་ཐུགས་མཉེས་ཏེ་སྙན་ཚིག་ཕྲེང་བའི་ལམ་ནས་བསྔགས་བརྗོད་དང་བཅས་བརྡ་སྤྲོད་ཀུན་བཤད་ཀྱི་མཚན་ལ་ང༷ག་དབ༷ང་དབྱ༷ངས་ལྡ༷ན་དགྱེ༷ས་པ༷འི་བློ༷་གྲོ༷ས་ཞེས་ལྔ་རིག་མཁས་པའི་ཁྲི་འཕང་ལ་མངའ་གསོལ་མཛད་ཅིང་མཚན་སྙན་གྲགས་པའི་འབྲུག་སྒྲ་ཕྱོགས་སུ་ལྡིར། | ||
用于预训练的单语数据集 | 公开数据集 | དགུང་ལོ་ཉི་ཤུའི་སྟེང་སླར་ཡང་གསེར་ལྗོངས་ཡུལ་ཏུ་བྱོན་ཏེ་བོན་བརྒྱ་བླ་རབས་རིམ་བྱོན་གྱི་གདན་ས་བསྐྱར་བཞེངས་དང་བསྙེན་སྒྲུབ་སྒོམ་པའི་ཉམས་ལེན་རྒྱུན་སྐྱོང༌།ཕྱོགས་འདུས་ཀྱི་སློབ་བུའི་ཚོགས་ལ་འཆད་ཁྲིད་བསྐྱངས་པ་སོགས་དམ་པའི་མཛད་སྤྱོད་འཁོར་ལོ་གསུམ་དང་མ་འབྲལ་བར་བསྟན་འགྲོའི་ལས་དོན་རླབས་ཆེན་ཕྲག་ཏུ་བཞེས།བཅོས་བསྒྱུར་སྐབས་སུ་ཉེས་མེད་ཉེས་འདོགས་ཀྱིས་ཁྲིམས་རྭར་བཅུག་ནས་ལོ་ངོ་དུ་མའི་རིང་ལ་བོན་སྔགས་བན་གསུམ་གྱི་སྐྱེས་བུ་རྣམས་དང་ལྷན་བཞུགས་བྱས།དེ་ཡང་མདོ་ལས།ལུས་དང་སྲོག་གི་དོན་ཕྱིར་ཡང༌།།འགྲོ་བ་སེམས་ཅན་དོན་མི་བོར།།ཞེས་སྲོག་ཉེན་ལ་མ་འཛེམ་པར་རྒྱལ་ཁབ་ལས་བྱེད་མི་སྣའི་ཚེ་སྲོག་བསྐྱབས་པར་སྐྱོན་མེད་ལྷོད་ཡང་གི་རང་དབང་ཐོབ།རིག་གསར་སྐབས་ཀྱི་རླུང་འཚུབ་དྲག་པོའི་ཁྲོད།ངེས་མེད་ཀྱི་ཡུལ་ཁམས་འགྲིམས་ཏེ་འཁྱགས་ལྟོགས་བཀྲེས་སྐོམ་གྱི་སྡུག་བསྔལ་སྣ་ཚོགས་མྱོང་ན་ཡང༌།དམ་པའི་ཐུགས་ལ་སྐྱོ་སུན་དང་ཡོན་ཏན་ལ་ངོམས་པ་མེད་པར་ངེས་དོན་གྱི་བཤེས་གཉེན་དུ་མར་བསྟེན་ནས་བཀའ་པོད་རྣམ་ལྔར་སྦྱངས་པ་མཐར་ཕྱིན་ཏུ་མཛད་པ་སྟེ།བླ་ཆེན་དྲན་པའི་ཞལ་ནས།རྐྱེན་ངན་ཐམས་ཅད་ཐབས་མཁས་དགེ་བཤེས་ཡིན།།བར་ཆོད་ཐམས་ཅད་དགེ་སྦྱོར་བསྐུལ་མ་ཡིན།།རྣམ་རྟོག་ཐམས་ཅད་རང་གདངས་ཆེན་པོ་ཡིན།།ཞེས་པ་ཐུགས་ལ་བཀྲམས་ནས།སྐབས་སུ་གཞན་གྱིས་མི་མངོན་པར་བཞུགས་ཏེ་ལས་ལྡན་གྱི་སློབ་མའི་ཚོགས་ལ་ཆོ་གའི་ཕྱག་ལེན་དང་ལམ་ཁྲིད་རྒྱས་སྤྲོས།བོན་སྤྱོད་ཆོ་གའི་གླེགས་བམ་ཉི་ཤུ་ལྷག་ཙམ་ཕྱག་བྲིས་མཛད་དེ་སློབ་བུ་རྣམས་ལ་གནང་བ་མ་ཟད།བསྟན་འགྲོའི་དོན་ཆེན་དུ་དམིགས་ནས་ཤིང་པར་སྟོང་ཕྲག་གཉིས་ཙམ་བརྐོས་ཏེ་བསྟན་པ་རྗེས་བཞག་མཛད། | ||
用于预训练的单语数据集 | 公开数据集 | དགུང་ལོ་ཞེ་ལྔ་བ་ལྕགས་སྤྲེལསྤྱི་ལོ༡༩༨༠ལོ་ཏང་གི་ཆོས་ལུགས་དད་མོས་སྲིད་ཇུས་རང་དབང་གིས་མངོན་འགྱུར་བྱས་ཐོགབསྟན་པ་ཐམས་ཅད་ཀྱི་བདག་པོ་༧ཀུན་གཟིགས་པཎ་ཆེན་སྐུ་ཕྲེང་བཅུ་བར་ཐུགས་བརྩེ་བས་མཇལ་འཕྲད་གནང༌།དམ་པ་ཁོང་ཉིད་ལུགས་གཉིས་ལ་མཁྱེན་དཔྱོད་ཡངས་ཤིང་སྡེ་སྣོད་ཀུན་ལ་སྤྱན་དཀྱུས་བཀྲ་བ།གཞན་དྲིང་མི་འཇོག་པའི་སྤོབས་པ་ལྡན་པ་སོགས་བསྟན་འཛིན་སྐྱེས་བུའི་རང་གཤིས་འདོར་མེད་དུ་གཟིགས་ནས།ཨ་ལགས་བོན་བརྒྱ་ཁྱོད་ཀྱིས་མཚོ་སྔོན་ཕྱོགས་ཀྱི་བོན་སྡེ་ཁག་གི་བདག་པོར་མཛོད་ལ།ཐུགས་མཐུན་ཁྲིམས་གཙང་གི་དགོན་སྡེ་ལེགས་པོ་ཞིག་གི་གཞི་ཟུངས་ཞེས་ཞལ་དབྱུང་བསྩལ་ཏེ་དམངས་སྒོར་སྟོང་ཕྲག་ལྷག་དང་རྟེན་སྐལ་བཀའ་མཆིད་བཅས་གནང་བས།འབྱུང་འགྱུར་དོན་ལ་ཡིད་ཆེས་དང་རྟེན་འབྲེལ་གྱི་སྒོ་འཕར་ཡངས་པོར་ཕྱེས་པ་ནི།རྗེ་གསང་དོན་རྣམ་འབྱེད་ལས།སེམས་ཅན་དོན་བྱ་མ་གཏོགས་པ།།རྒྱལ་བ་མཉེས་པའི་ཐབས་གཞན་མེད།།ཅེས་གསུངས་པ་ནང་བཞིན།ལོ་དེར་བསྟན་འགྲོ་སྐྱོབ་པ་རླབས་ཆེན་དུ་དམིགས་བཙལ་ཏེ།ཕན་བདེ་རྩ་ལག་ཀུན་གྱི་འབྱུང་གནས་རང་དགོན་དཔལ་གཤེན་བསྟན་སྨན་རི་བཤད་སྒྲུབ་སྨིན་གློལ་གླིང་གི་དགོན་སྡེ་སླར་གསོ་མཛད།དེ་ལ་བྱམས་འབུམ་ལས།རང་དོན་སྤངས་པས་གཞན་དོན་འགྲུབ།།གཞན་དོན་བྱས་པས་སངས་རྒྱས་མཉེས།།ཐུགས་རྗེ་ཆེ་བས་ཀུན་འདྲེན་འགྱུར།།ཞེས་པ་ལྟར།བཅའ་བ་ཕྱག་ལེན།འབུད་བརྡུང་རོལ་གསུམ།ཡིག་གཟུགས་ལྷ་བྲིས།བསླབ་པ་དོན་གཉེར།བཅའ་བཞིའི་སྒྲིག་ལམ།བསྙེན་སྒྲུབ་སྒོམ་པ།ལྟ་སྤྱོད་སྒོམ་འབྲས་སོགས་ཐུན་མོང་དང་ཐུན་མོང་མ་ཡིན་པའི་གནས་ཀུན་དཔལ་ལྡན་སྨན་རི་བའི་ལུགས་བཞིན་གཙང་ལ་རྨ་མེད་དུ་སྤེལ་བས་གཤེན་རབ་བསྟན་པའི་མཛེས་རྒྱན་དང་སྐལ་ལྡན་དད་པའི་མིག་རྒྱན་དུ་གྱུར། | ||
用于预训练的单语数据集 | 公开数据集 | ཤིང་བྱི་ལོར་རྔ་ལྗོངས་བོན་གྱི་འདུས་སྡེ་ཆེན་པོར་ཞབས་ཀྱིས་བཅགས་ཏེ།རྟོགས་ལྡན་ཡོངས་འཛིན་བཟོད་པ་རྒྱལ་མཚན་རིན་པོ་ཆེ་མཆོག་གི་ཞལ་སྔ་ནས་དང༌།སྣང་ཞིག་བྱ་འཕུར་བསྟན་འཛིན་རྒྱལ་མཚན་རིན་པོ་ཆེའི་ཞབས།རྒྱལ་ཚབ་རྒྱ་འོབས་བསྟན་འཛིན་དབང་རྒྱལ་རིན་པོ་ཆེ་སོགས་ཆེ་རྒུའི་གཙུག་རྒྱན་དུ་མའི་དྲུང་ནས།རྫོགས་ཆེན་ཀུན་ཏུ་བཟང་པོའི་སྙིང་ཐིག་གི་ཁྲིད་དང༌།མདོ་གཡུང་དྲུང་ཀློང་རྒྱས་ཀྱི་བཀའ་དབང༌།སྟག་ལྷའི་དབང་མཆོག་བྱེའུ་ཆུང་འཕར་མ་སོགས་དབང་ལུང་ཁྲིད་ཀྱི་གདམས་པ་མང་དུ་མནོས།སྣང་དགོན་བླ་གྲྭ་འདུས་སྤྱི་ཐུན་མོང་ནས་གསོལ་བ་བཏབ་པའི་ངོར།ཀུན་མཁྱེན་ཤར་རྫ་བའི་ཐུགས་ཀྱི་དགོངས་བཅུད་སྡེ་སྣོད་རིན་པོ་ཆེའི་མཛོད་རྩའི་ལུང་དང་བྱང་ཆུབ་ལམ་རིམ་དྲུག་ཅུ་བའི་ཞལ་ཁྲིད་ཞིབ་རྒྱས་སུ་གནངས་པ་སོགས་བོན་འབྲེལ་གསེར་གྱི་ཐག་པ་དམ་པོར་སྒྲིལ་ཞིང་སྣོད་ལྡན་སློབ་བུས་ས་སྟེང་བཀང་བར་བྱས། | ||
用于预训练的单语数据集 | 公开数据集 | ཁོང་གིས་མཛད་པའི་གསུང་རབ་དྲི་མ་མེད་པའི་ལྗགས་རྩོམ་ལ།བླ་མའི་རྣལ་འབྱོར་བྱིན་རླབས་གཏེར་ཆེན།ཉམས་ལེན་ཀུན་མཁྱེན་ཞལ་གྱི་བདུད་རྩི།ལམ་བསྡུས་ཐར་ལམ་གསལ་བའི་མེ་ལོང༌།ལམ་ཁྲིད་ཐམས་ཅད་མཁྱེན་པའི་ལམ་བཟང༌།སེམས་ཀྱི་རྣམ་བཞག་ཡིད་ཀྱི་མུན་སེལ།ཀ་རྩོམ་ཕྱོགས་བསྒྲིགས་དབྱངས་ཅན་བཞད་སྒྲ།རིས་མེད་བསྟན་རྩིས་མུན་སེལ་སྒྲོན་མེ།བོན་གྱི་བསྟན་འབྱུང་ཤེལ་གྱི་རྒྱང་མཐོང༌།ཉམས་མགུར་དང་བློ་སྦྱོང་གི་སྐོར།ས་བཅད་དང་གྲངས་འདྲེན་གྱི་སྐོར།རྣམ་ཐར་དང་བརྡ་ཡིག་གི་སྐོར།ཆོ་ག་དང་ཟིན་བྲིས་ཀྱི་སྐོར།དྲི་བ་དང་དྲིས་ལན་གྱི་སྐོར།ཆབ་ཤོག་དང་དོགས་དཔྱོད་ཀྱི་སྐོར།དཔྱད་རྩོམ་དང་ཡིག་གཟུགས་ཀྱི་སྐོར་སོགས་གླེགས་བམ་བརྒྱད་ཙམ་བཞུགས།གསུང་སྐྱེས་བུ་སློབ་ལ་ཡང༌།ཇི་སྐད་དུ།ལུང་དྲུག་ལས།བོན་གྱི་སྐུ་ལས་གཡོ་མེད་ཀྱང༌།།རིག་པའི་འོད་ཟེར་ཀུན་སྤྲོས་ནས།།འགྲོ་བ་མ་ལུས་བདེ་ལ་བཀོད།།ཅེས་གསུངས་པ་ལྟར།བོད་ཡུལ་སྟོད་སྨད་བར་གསུམ་ནས་བྱོན་པས་བསྟན་འགྲོའི་དོན་ཆེན་མཛད་པའི་བླ་སྤྲུལ།སྡེ་སྣོད་རྒྱ་མཚོར་འཇུག་པའི་མཁན་སློབ།བཀའ་པོད་རྣམ་ལྔ་ཆུབ་པའི་དགེ་བཤེས།བསླབ་གསུམ་རྣམ་པར་དག་པའི་བཙུན་པ།གསང་ཆེན་རིག་པ་འཛིན་པའི་སྔགས་འཆང༌།ཕན་བདེ་སྲིད་དོན་གཉེར་བའི་ལས་བྱེད།ཤེས་བྱ་སྦྲང་རྩི་རོལ་བའི་སློབ་བུ།སྡིག་སྤོང་དགེ་བཅུ་སྒྲུབ་པའི་མི་སྐྱ་སོགས་རྒྱ་བོད་སོག་གསུམ་དང་རྒྱལ་ཁབ་ཕྱི་ནང་ཀུན་ནས་འོང་བའི་སློབ་བུ་བགྲང་ལས་འདས་པ་བྱུང༌། | ||
用于预训练的单语数据集 | 公开数据集 | དགུང་ལོ་དོན་བཞི་བཞེས་པ་ས་བྱི་ལོར་བསྟན་དང་འགྲོ་བའི་བདེ་སྐྱིད་ཐུགས་ལ་ཉར་ཏེ།རང་དགོན་སྨན་རི་བཤད་སྒྲུབ་སྨིན་གྲོལ་གླིང་གི་ཤར་ཕྱོགས་མངོན་པར་དགའ་བའི་མདུན་རིའི་སྟེང་དུ་བཀྲ་ཤིས་སྒོ་མང་གི་མཆོད་རྟེན་ཆེན་མོའི་རྨང་གཞི་ལེགས་པར་བཏིངས་པ་སྟེ།མདོ་ལས།སངས་རྒྱས་འགྲོ་བའི་དོན་ལ་སྐུ་མི་འཕང་།།ཞེས་གསུངས་པ་ལྟར།སྐུ་ངལ་དང་ཐུགས་ཚེགས་ལ་མ་འཛེམ་པར་འཛམ་གླིང་ཞི་བདེ་དང་།རང་བྱུང་གནོད་འགོགདམངས་ལ་བདེ་སྐྱིད་བཅས་ཀྱི་ཆེད་དུ་ལྕགས་སྟག་ལོར་མཆོད་རྟེན་ཆེན་མོ་ཕྱི་ཡི་རྣམ་པ་བཟོ་བཀོད་ཁྱད་དུ་མཚར་པ་ལྷ་མི་དད་པའི་བསོད་ནམས་ཀྱི་དཔལ་དུ་བརྗིད་ཆགས་བྱིན་ལྡན་དུ་མངོན་པར་བཞེངས་གྲུབ་པ་ཡིན་ནོ།། | ||
用于预训练的单语数据集 | 公开数据集 | གཞན་ཡང་སྔ་རྗེས་སུ་སངས་རྒྱས་ཐམས་ཅད་ཐུགས་དགོངས་རོ་གཅིག་ཏུ་རྟོགས་ཤིང་རྒྱལ་བསྟན་ཀུན་གྱི་དགོངས་པ་འགལ་མེད་དུ་གཟིགས་ནས་༧གོང་ས་པཎ་ཆེན་ཐམས་ཅད་མཁྱེན་པའི་ཞབས་དང༌།ཤར་སྐྱབས་མགོན་སྐལ་ལྡན་རྒྱ་མཚོ་སྐུ་ཕྲེང་བདུན་པ།ལཱ་མོ་ཡོངས་འཛིན་བློ་བཟང་མཁས་གྲུབ་རྒྱ་མཚོ།ལབ་བསོད་ནམས་བྱང་ཆུབ་རྩེ་མོ།གྲུབ་དབང་སེམས་དཔའ་རིན་པོ་ཆེ་སོགས་ལས།དཔལ་ལྡན་དུས་ཀྱི་འཁོར་ལོའི་དབང་ཆེན་དང་བདེ་གསང་འཇིགས་གསུམ།ཡོན་ཏན་མཛོད་རྩ་འགྲེལ།སྤྱོད་འཇུག་ཆེན་མོ་སོགས་ཀྱི་ཞལ་ལུང་ལེགས་པར་གསན་པས་ན།རྗེ་བཙུན་བྱང་པ་ཁྲོ་འབྲུག་གི་ཞལ་ནས།བདེ་བར་གཤེགས་པའི་གསུང་རབ་ཀུན།།རང་རྒྱུད་འདུལ་བའི་དོན་དུ་གསུངས།།ཞེས་པ་ལྟར།དེང་སང་གངས་རིའི་ཁྲོད་ན་རིས་མེད་ཀྱི་གྲུབ་མཐའ་སྤེལ་ཞིང་རང་གཞན་ཀུན་གྱི་ལུགས་ལ་གཟིགས་རྒྱ་ཡངས་པ་རྒྱུད་ལུང་མན་ངག་གི་གཏེར་ཆེན་འཛིན་པའི་ཡིད་བཞིན་ནོར་བུ་ལྟར་གྱུར་བ་ནི་དམ་པ་འདི་ཉིད་གཅིག་པུར་འཁུམས་སོ།། | ||
用于预训练的单语数据集 | 公开数据集 | ཞེས་པའི་རྣམ་ཐར་ཉུང་བསྡུས་འདི་ཡང་དམ་པ་གང་གི་བཀའ་འབངས་ཡོངས་ཀྱི་ཐ་ཤལ་དུ་གྱུར་བ་གཤེན་གྱི་དགེ་སྦྱོང་ཚུལ་ཁྲིམས་བསྟན་པ་འབྲུག་གྲགས་ཀྱིས་གངས་ཏི་སེ་བོན་གཞུང་རིག་མཛོད་ཁང་དུ་སུག་བྲིས་བགྱིས་པའོ།། | ||
用于预训练的单语数据集 | 公开数据集 | མདོར་ན་དམ་པ་གང་ཉིད་མདོ་སྨད་བྱང་བརྒྱུད་ཀྱི་གཡུང་དྲུང་བསྟན་པའི་བདག་ཉིད་དང༌།སྨན་རི་བཤད་སྒྲུབ་སྨིན་གྲོལ་གླིང་གི་དགོན་བདགརེབ་གོང་བོན་མང་ཕུར་ཐོགས་སྟོང་དང་དགུ་བརྒྱའི་བསྟན་བདག་བཅས།སྲིད་ཕྱོགས་ནས་ཀྱང་སྔ་རྗེས་སུ།རྨ་ལྷོ་ཁུལ་མི་རིགས་དགེ་འོས་སློབ་གྲྭའི་ཞིབ་འཇུག་པ་དང༌།རེབ་གོང་རྫོང་སྲིད་གྲོས་ཀྱི་ཀྲུའུ་ཞི་གཞོན་པ།ད་ལྟ་མཚོ་སྔོན་ནང་བསྟན་མཐུན་ཚོགས་ཀྱི་རྒྱུན་ལས་ཨུ་ཡོན་དང༌།རྨ་ལྷོ་ཁུལ་སྲིད་གྲོས་ཀྱི་རྒྱུན་ལས་ཨུ་ཡོན།རྒྱལ་སྤྱི་བོད་རིག་པའི་གྲོས་ཚོགས་ཐེངས་དགུ་བ་དང༌།བཅུ་བ།བཅུ་གཅིག་པ་བཅས་སུ་ཕེབས་ནས་དཔྱད་རྩོམ་སྒྲོགས་གླེང་དང༌།ཉམས་མྱོང་བརྗེ་རེས་སུ་སྤེལ་བས་མཁས་པའི་སྙན་པ་ས་སྟེང་ཀུན་ཏུ་ཁྱབ་བཞིན་པར་མ་ཟད།ཐོས་དོན་རང་རྒྱུད་ལ་སྦྱར་ཞིང་སྒོམ་རྟོགས་ཉམས་བཞེས་སུ་མཛད་དེ་སྤངས་རྟོགས་ཡོན་ཏན་ལ་མངའ་བརྙེས་ཤིང༌།མདོ་སྔགས་བོན་གྱི་བཤད་སྒྲུབ་ཟུང་འབྲེལ་གྱིས་བསྟན་པའི་དར་ཆེན་ནམ་མཁའ་ཇི་སྲིད་བར་གཡོ་མེད་དུ་སྒྲེང་བཞིན་བཞུགས་ལགས་སོ།། | ||
用于预训练的单语数据集 | 公开数据集 | རིས་མེད་འགྲོ་ཀུན་སྐྱབས་པའི་དཔལ།།དྲི་མེད་སངས་རྒྱས་བཀའ་དང་ལུང༌།།འགག་མེད་ཐབས་སུ་བོན་དང་ཆོས།།དབྱེར་མེད་ངང་ལ་བདག་འདུད་དོ།།སོ་སོའི་སྐྱེ་བོ་མ་རིག་བློ།།བདག་འཛིན་འཁྲུལ་བ་ཁོ་ན་ཡིས།།བསླད་དེ་བོན་ཆོས་ཕྱོགས་འཛིན་གྱི།།ཉེས་པ་བསལ་ཕྱིར་འདི་བཤད་བྱ།།འཛམ་གླིང་སྐད་རིགས་མི་འདྲ་བ།།སུན་བརྒྱ་དྲུག་ཅུ་ཡོད་པ་ལས།།བོན་ཆོས་བསྒྱུར་བཏུབ་སྐད་ཆེན་དྲུག།དེ་ཡང་སྟག་གཟིག་ཞང་ཞུང་བོད།།རྒྱ་གར་རྒྱ་ནག་ཕྲོམ་དྲུག་ལ།།འཛམ་གླིང་བསྟན་པའི་རྒྱན་དྲུག་གིས།།སོ་སོར་རང་རང་སྐད་དུ་བསྒྱུར།།རྩོམ་ཡིག་འདིའི་འཕྲོ་ཀློག | ||
用于预训练的单语数据集 | 公开数据集 | སྤྱི་ཟླ་༠༦ཚེས་༢༤ཉིན་ཁོ་བོའི་ངོ་ཤེས་ཤིག་ནས་གློག་འཕྲིན་བརྒྱུད་མི་མགོ་བརྗེ་སྤོར་གྱི་བཤགས་བཅོས་ནང་དོན་དུ་བྱས་པའི་རྩོམ་ཡིག་བཀོད་པའི་དྲ་བའི་འབྲེལ་ཐག་ཅིག་བསྐུར་འདུག་ཅིང་།རྩོམ་ཡིག་དེ་བཀླགས་ནས་བསམ་ཚུལ་ཇི་བྱུང་གསལ་སྟོན་དགོས་པའི་རེ་འདུན་བཏོན་འདུགརྩོམ་ཡིག་དེ་འབྲི་མཁན་ནི་ཝར་ཝིཀ་གཙུག་ལག་སློབ་གྲྭ་ཆེན་མོའི་ལྟ་གྲུབ་རིག་པའི་མཁས་དབང་ཁེ་སམ་ཟེར་བ་ཞིག་ཡིན་པ་དང་།རྩོམ་ཡིག་དེ་སྤྱི་ཚེས་༢༣ཉིན་དང་ཞེས་པའི་དྲ་རྒྱའི་ནང་བཏོན་འདུགརྩོམ་ཡིག་འདིའི་འཕྲོ་ཀློག | ||
用于预训练的单语数据集 | 公开数据集 | ཆེས་མཐོ་བའི་རི་སྒང་དེ་མེ་རུ་འབར་བའི་ལོ་རྒྱུས་དང་ཆེས་དཀར་བའི་གངས་རི་དེ་དྲག་ཆར་གྱིས་བཅོམ་པའི་ན་ཟུག་ཅིག་གིས་ང་གཉིད་མེད།ནམ་མཁའ་དང་དུས་ཚོད་གར་ཁྱབ་ཀྱིས་འཛམ་གླིང་ཧྲིལ་པོ་འདིའི་ཐོག་ན་དེ་རིང་གཉིད་མི་ཁུག་པའི་མྱི་ཧ་ཅང་མང་པོ་ཡོད་པ་ཡིད་ཆེས་དང་གདིང་སྤོབས་ཡོད།ཅི་ཞིག་བོར་ཟིན་པའམ།ཅི་ཞིག་ལེན་དགོས་པ་དེའི་ཆེད་དུ་རེ་སྨོན་གྱི་དབྱངས་རྟ་ཡང་ཡང་མཆེད།དམར་ཆུང་གི་སེམས་པ་ཡང་ཡང་འགུལ། | ||
用于预训练的单语数据集 | 公开数据集 | རེད་ཡ།སྙིང་ཉེ་ཚོ།ལྷགས་རླུང་གི་སོ་ཁ་ནས་ཕམ་མི་རུང་བའི་ང་ཚོས་བོར་ཟིན་པའི་རྩྭ་ཐང་དེའི་ཆེད་དུ།བཞུད་ཟིན་པའི་གཙང་པོ་དེའི་ཆེད་དུ།འཕྲོག་སོང་བའི་ནོར་བུ་དེའི་ཆེད་དུ་ཟླ་བ་བཞིན་འཚེར་དགོས་ལ་གངས་རི་བཞིན་འགྱིང་དགོས།ད་དུང་སུ་ལ་ཡང་མགོ་བོ་མི་སྒུར་བའི་ཇོ་མོ་གླང་མོའི་རི་རྩེ་བཞིན་ང་ཚོས་མགོ་བོ་གནམ་ལ་བཀྱགས་ནས་བརྩོན་འགྲུས་ཀྱི་གོམ་སྟབས་ཆེས་ཆེ་བསྒྱུར་ན་ཕམ་པ་ནས་རྒྱལ་བ་ཡོད་པ་འཇིག་རྟེན་འདིའི་ཆོས་ཉིད་རེད།ད་དུང་རེ་སྨོན་དང་ནུས་པའི་བར་ནས་ཆིག་སྒྲིལ་གྱི་མགོ་བོ་མཐོ་ས་དགྱེ་སྟེ་དུས་རབས་འདིའི་མཁའ་དབྱིངས་ལ་ལྟོས་དང་བདེན་པ་ནི་བདེན་པ་ཡིན་པའི་རྒྱལ་ཆོག་པ་དང་རྫུན་པ་ནི་རྫུན་པ་ཡིན་པའི་ཕམ་ཆོག་པའི་དུས་རབས་ཡིན།སུ་ཞིག་གིས་ལྷིང་འཇགས་དང་རྨི་ལམ་དཀྲོགས་དཀའ།སུ་ཞིག་གིས་དམིགས་ཡུལ་དང་བཞུད་ལམ་བཀག་དཀའ།དེས་ཕྱིར་རེ་ལྟོས་ཀྱིས་བཞེངས་པའི་འཇིག་རྟེན་དེ་ལ་ཇེ་ཉེ་དང་ཡུན་རིང་དུ་རྨིས་མྱོང་བའི་རྨི་ལམ་དེ་མངོན་སུམ་དུ་གྲུབ་པར་བར་ཐག་ཧ་ཅང་ཉེ། | ||
用于预训练的单语数据集 | 公开数据集 | ཕྱི་རོལ་ཏུ་དྲག་རླུང་དང་དྲག་ཆར་ཇི་འདྲའི་རྒོད་རུང་།མུན་པ་དང་སྨག་རུམ་ཇི་ལྟར་སྟུག་རུང་།དཔའ་གདེང་མི་ཉམས་པའི་རེ་བ་དང་སྤོབས་པ་ཇེ་ཆེ་ནས་ཇེ་ཆེ་དང་ཇེ་མཐོ་ནས་ཇེ་མཐོ་དགོས་་་་་་་ | ||
用于预训练的单语数据集 | 公开数据集 | བོད་མདོ་ཁམས་ཉག་ཆུའི་ཉེ་འགྲམ་དུ་རབས་དགུ་པ་ཙམ་ནས་དར་བའི་བོན་རྒྱལ་གྱི་གནའ་རྫས་སུ་ངོས་འཛིན་བྱས་ཡོད་འདུག༢༠༡༣ལོར་ཟླ་བ་བརྒྱད་པའི་ནང་ཆོས་ལུགས་གནས་རྫས་རྟོག་ཞིབ་པ་གྲགས་ཅན་དཀར་མཛེས་ཁུལ་གྱི་ཉག་ཆུ་རྫོང་དུ་གནའ་རྫས་རྟོག་ཞིབ་གནང་སྐབས་གུར་གུམ་སྟེང་གི་གནའ་ཤུལ་རྙིང་པ་ཞིག་ལས་བུད་པའི་རྫ་བཟོས་འདྲ་འབག་འབོར་ཆེན་ལ་རྟོག་ཞིབ་ནན་པོ་གནང་རྗེས་གནའ་རྫས་དེ་དག་ནི་དུས་རབས་དགུ་པ་ཙམ་ནས་བོན་རྒྱལ་གྱི་གནའ་རྫས་སུ་ངོས་འཛིན་བྱས། | ||
用于预训练的单语数据集 | 公开数据集 | ཕྱུར་ཞིབ་སུམ་ཆ་གཉིས་ལོངས་ཙམ་ལ་སྦྲང་དང་ཡང་ན་ཕྱེ་མ་ཀ་ར་རན་པར་བསྲེས་པའི་ནང་མར་གསར་གྱི་མར་ཁུ་ནུབ་ངེས་སུ་བླུགས་ནས་དཀྲུག་དཀྲུག་བྱས་ཏེ་སྐག་ཏུ་གཞུག།སྐག་ཐག་མ་ཆོད་ཙམ་ཏུ་མར་ཁུའི་སྟེང་ནས་མར་ཚོན་གྱི་སྐུད་པས་རི་མོ་གང་འདོད་འཐེན་ཏེ་སྐག་པའི་ཟས་རིགས་རྩ་ཆེན་ཞིག་ཡིན།རྩམ་ཞུན་ནི།གྲོ་མ་བཏག་ཕྱེའི་ཚབ་ཏུ་རྩམ་པ་རྩིང་པོས་བྱ་ལ་གཞན་རྣམས་གོང་དང་འདྲ་བར་བུ་རམ་ཧྲོབ་བརྡུངས་དང་སྟར་སྙིང་མང་ཙམ་བསྲེ་བ་སྟེ།ཞུན་གྱི་ནང་དུ་ཆུ་མི་འདྲེས་པས་རུལ་སྐྱོན་མེད།འོན་ཀྱང་ཉར་ཡུན་རིང་ན་མར་རྙིང་ནས་རོ་ཁ་བ་ཡིན། | ||
用于预训练的单语数据集 | 公开数据集 | རྒྱུ་གྲོ་མའི་བཏག་ཕྱེ་སྟེང་དུ་དབྱར་རྩྭ་དགུན་འབུ་བསྲེ།སྟོན་གྱི་འབྲི་མར་གསར་པའི་མར་ཁུ་ལ་འབུ་སྦྲང་ཉུང་ཙམ་བླུགས་ནས་བཟོས་པའི་ཞུན་ནི་སྨན་ཞུན་སྟེ།རྙིང་པ་མ་ཡིན་པའི་ཞུན་ཞོགས་པར་ཁེམ་བུ་གང་རེ་ཟོས་ན་ལུས་སྟོབས་རྒྱས།རོ་ཙ་གསོ་བའི་མཆོག་ཡིན་པས་སྨན་ཞུན་ཞེས་ཟེར།ཕྱུར་ཐུད་ནི།ཕྱུར་བ་སྤུས་ལེགས་གཙང་མ་རྒྱ་མ་བཞི་རེ་ལ་ཆུ་གྲང་རྒྱ་མ་གང་རེ་བརྒྱབ་ནས་མཚན་གཅིག་བསྙལ།དེ་ནས་སྦང་ཟིན་པའི་ཕྱུར་བ་རྒྱ་མ་གསུམ་རེ་ལ་མར་གསར་རྒྱ་མ་གང་རེ་བསྲེ་སྟེ།ཤིང་གཞོང་གི་ནང་ལེགས་པར་བརྫིས་ནས་འདག་ཏུ་གྱུར་པ་དེ་སྲབ་མཐུག་སོར་དོ།། | ||
用于预训练的单语数据集 | 公开数据集 | དབྱིབས་སྒོར་མོ་ངོས་སྙོམས་ལ་ཞེང་དུ་མཐོ་དོ་བ།ངོས་སུ་མཛུབ་གུས་གཡུང་དྲུང་སོགས་ཀྱི་རི་མོ་གཤོང་ཅན་དུ་གཏོད་པ་དེ།མགྲོན་པོ་ལ་འབུལ་བྱ་དང༌།ཆོས་ཚོགས་ཆེན་མོ་སོགས་ཀྱི་སྐབས་གྲྭ་ཚོགས་ལ་འགྱེད་གཏོང་བྱ་ཞིག་སྟེ།ཐུད་ཧྲིལ་པོ་ཞིག་ལ་ཐུད་གོར་གཅིག།དེའི་ཕྱེད་ཀར་ཐུད་ཕྱེད།བཞི་ཆ་ལ་བཞི་ཐུད་ཅེས་ཟེར་སྲོལ་ཡོད།ཐུད་མཆོག་གམ་ཚོ་ཐུད་ནི།ཕྱུར་བ་གསར་པ་སྐམ་པོ་མར་གྱིས་བརྫིས་པའི་ཐོག་རྒུན་འབྲུམ་དང་གྲོ་མ་བརྔོས་མ།སྟར་གའི་སྙིང་པོ།བུ་རམ་གོར་མོ་དང་ཤེལ་ཀ་ར་ཧྲོབ་བརྡུངས།སྦྲང་རྩི་ཉུང་ཙམ་བཅས་བསྲེ་བརྫིས་ཀྱིས་བཟོས་པས་དཀར་གསུམ་མངར་གསུམ་འཛོམས་པའི་རྟེན་འབྲེལ་གྱི་ཟ་མ་རྩ་ཆེན་ཞིག་སྟེ།མཆོད་པའི་ཟས་མཆོག་དང༌།བག་སྟོན།ཁང་སྟོན།ཆོས་སྟོན་སོགས་སུ་ཟས་ཀྱི་ཐོག་མར་བཤམ་བྱའི་རྟེན་འབྲེལ་གྱི་མཆོག་ཡིན་པས་ཐུད་མཆོག་དང༌།མར་སོགས་རྫས་ཕུན་སུམ་ཚོགས་པ་འདུས་པའི་དབང་གིས་ཚོ་ཐུད་ཞེས་ཀྱང་འབོད་དོ།། | ||
用于预训练的单语数据集 | 公开数据集 | ཞུན་དང་ཐུད་ཀྱི་རིགས་ལས་གྲོ་མའི་ཞུན་དང་རྩམ་ཞུན་གཉིས་འབྲོག་ཕྱོགས་སུ་དར་ཞིང༌།སྨན་ཞུན་ནི་དེང་གི་ཆ་རྐྱེན་ཡོད་པའི་རྒན་གྲས་ཀྱི་ལུས་པོ་གསོ་བྱེད་དུ་བཟོ་བ་ཞིག་ཡིན་ལ།ཕྱུར་ཐུད་ནི་ཁམས་ཉག་རོང་ཕྱོགས་སུ་དར་ཁྱབ་ཆེ་བ་དང༌།ཐུད་མཆོག་ནི་མདོ་ཁམས་ཀྱི་འབྲོག་ཁུལ་གཙོ་བོར་གྱུར་པའི་ས་ཆ་དུ་མར་ཁྱབ་པ་དང༌།གཞན་ཡང་ཕྱུར་ཐུད་ཀྱི་སྟེང་དུ་གོ་རེ་བཙོས་མ་བསྲེ་བརྫིས་ཀྱིས་བཟོས་པས་མར་དང་མངར་ཆ་ཐུད་གཞན་དག་ལས་ཉུང་བའི་རྗེན་ཐུད་སོགས་ཀྱང་ཡོད་དོ།། | ||
用于预训练的单语数据集 | 公开数据集 | གུར་གུམ་སྟེང་གི་ཉག་ཆུ་རྫོང་གི་མགོ་ལོག་ཤང་གི་ས་པདྨ་འདབ་བརྒྱད་འདྲ་བའི་ས་དབྱིབས་ཐོག་ཆགས་ཡོད་ཅིང་རྒྱ་ཁྱོན་སྨིཙམ་ཡོད།དེའི་ཐོག་མཁར་ཤུལ་ཞིག་རལཙམ་ཡོད་ཅིང་ས་གནས་དེའི་མི་ཚོས་ཀྱང་དེའི་དུས་རབས་དང་ལོ་རྒྱས་ཤེས་བཞིན་མེད།ལོ་ཤས་སྔོན་དུ་ཚོང་པ་ཞིག་གིས་མཁར་ཤུལ་དེའི་དགོན་ཤུལ་ཞིག་བརྐོས་པས་དེ་ལས་རྫ་ལས་བཟོས་པའི་མིའི་འདྲ་གཟུགས་མང་དག་ཐོན།རྗེས་སུ་དངོས་པོ་དེ་རྣམས་དགོན་གསར་དགོན་དུ་བཞག་པས་དགོན་པས་ཉར་ཚགས་ལེགས་པོར་གནང་།དགེ་རྒན་ཆེན་མོ་ཝུན་ཡུས་ཁྲེང་ལགས་ཀྱིས་ས་གནས་དེ་གར་རྟོག་ཞིབ་གནང་སྐབས་དངོས་པོ་དེ་རྣམས་ལ་བརྟག་དཔྱད་ནན་པོར་གནང་།གནའ་རྫས་བུད་སའི་དགོན་ཤུལ་དུ་ད་དུང་རྫ་བཟོས་གནའ་རྫས་ཐོར་པོ་ཁ་ཤས་མཐོང་ཐུབ་པ་དང་།མཁར་ཤུལ་དེ་དག་ནང་ལ་གསོམ་སྡོང་མཐོ་ཚད་སྨིཙམ་དང་ཞེང་ཁ་སྨིཙམ་ཡོད་པ་རྣམས་སྐམ་ནས་ལོག་འདུག་པ་ཁོ་ན་ལ་དཔྱད་ན་མ་མཐའ་ཡང་ལོ་ལྔ་བརྒྱ་དྲུག་བརྒྱ་སོང་ཡོད་པ་ཤེས་སླ། | ||
用于预训练的单语数据集 | 公开数据集 | དགེ་རྒན་ཆེན་མོ་ཝུན་ཡུས་ཁྲེང་ལགས་ཀྱིས་ངོ་སྤྲོད་གནང་རྒྱུར།སྤྱིར་བོན་ནག་ཅེས་པའི་ཚོ་པ་དེ་གནའ་བོའི་ཚོ་པ་ཞིག་ཡིན།རྒྱ་ཡིག་གི་ཧན་རྒྱལ་རབས་ཀྱི་ལོ་རྒྱུས་ནང་བཀོད་པ་ལྟར་ན།དེང་མཚོ་སྔོན་མགོ་ལོག་གི་བ་ཡན་རི་བོའི་ཕྱོགས་ནས་དར་བ་ཞིག་རེད།ཏུང་ཧན་དུས་ནས་ཁོ་ཚོ་ལྷོ་ཕྱོགས་སུ་སྤོས་ཏེ་ད་ལྟའི་འབའ་ཐང་སོགས་སུ་སླེབས།བོན་ནག་དང་རྒྱ་ནག་བར་ཏུང་ཧན་ནས་བཟུང་ཕན་ཚུན་ཇ་ཚྭ་དར་གོས་སོགས་བརྗེ་རེས་བྱེད་པའི་ལོ་རྒྱུས་ཡོད་ལ་ད་དུང་བོན་ནག་གི་ཕོ་ཉས་རྒྱ་ནག་རྒྱལ་པོར་སྙན་རྩོམ་ཞིག་ཀྱང་ཕུལ་བའི་ལོ་རྒྱུས་རྒྱ་ནག་ཡིག་ཚང་ནང་བཀོད་ཡོད། | ||
用于预训练的单语数据集 | 公开数据集 | ཉག་ཆུ་རྫོང་གི་མགོ་ལོག་ཀྱང་བོན་ནག་ཚོ་པ་སྡོད་སའི་ས་གནས་གཙོ་བོར་གྱུར།ད་ལྟ་ལའང་ས་གནས་དེ་ལ་མགོ་ལོག་ཟེར།བོད་བཙན་པོའི་བོན་ནག་རྒྱལ་ཁབ་དབང་དུ་བསྡུས་རྗེས་བོན་བོད་འདྲེས་ནས་འགྱུར་བ་ཆེན་པོ་བྱུང་ཞིང་དུས་རབསཔ་ནས་བོན་ནག་གི་ལོ་རྒྱུས་ཁ་གསལ་པོ་ཞིག་མཐོང་རྒྱུ་མེད་པར་གྱུར།ད་ཐེངས་ས་འོག་ནས་བུད་པའི་གནའ་རྫས་ནི་དུས་རབསཔ་ཙམ་གྱི་བོན་ནག་མིའི་འཚོ་བ་དངོས་མཚོན་པའི་རྫ་བཟོས་མིའི་འདྲ་འབག་དང་རུས་ཆས།རིན་པོ་ཆེའི་རིགས་སོགས་ཡོད།ཁོ་ཚོའི་སྐྲ་འཇོག་སྟངས་ཀྱང་སྔོན་གྱི་བོད་བཙན་པོའི་དུས་སྐབས་ཀྱི་སྐྲ་འཇོག་སྟངས་དང་ཧ་ཅང་འདྲའོ།། | ||
用于预训练的单语数据集 | 公开数据集 | ཉག་ཆུ་རྫོང་གི་ལོ་རྒྱུས་ནང་དུའང་ཏུང་ཧན་དུས་སུ་ཉག་ཆུའི་ཤར་ལྷོ་ཕྱོགས་ནི་ནོར་ཕྱུགས་རྒྱལ་པོའི་ད་ལྟའི་གཡག་རྔའི་ཧན་ཡོན་དང་ཞི་ཁྲང་སོགས་ལ་ཟེར།ས་གནས་ཡིན་ཞིང་ཉག་ཆུའི་ལྷོ་ཕྱོགས་ནི་བོན་ནག་རྒྱལ་པོའི་ས་གནས་ཡིན།ཐང་རྒྱལ་རབསསྤྱི་ལོལོརཉག་ཆུའི་ཤར་ལྷོའི་ས་ཆ་ཚང་མ་བོད་བཙན་པོའི་ས་གནས་སུ་གྱུར་ཞེས་བཀོད་ཡོད།། | ||
用于预训练的单语数据集 | 公开数据集 | བརྒྱད་ནི་མི་ཁོམས་པའི་གནས་བརྒྱད་དང་བྲལ་བ་སྟེ།མི་ཁོམས་པའི་གནས་བརྒྱད་ནི་ཕྱི་ཡི་མི་ཁོམས་པ་བཞི་དང་ནང་གི་མི་ཁོམས་པ་བཞི་སྟེ་བརྒྱད་དོ།དང་པོ་ཕྱི་ཡི་མི་ཁོམས་པ་བཞི་ནི།དམྱལ་བ་ཚ་གྲང་གིས་གཟེར་བས་བོན་བྱེད་མི་ཁོམས་པ་དང་།ཡི་དྭཌ་བཀྲེས་སྐོམ་གྱིས་གདུངས་བས་བོན་བྱེད་མི་ཁོམས་པ་དང་།བྱོལ་སོང་གླེན་ལྐུགས་དང་བཀོལ་སྤྱོད་ཀྱི་སྡུག་བསྔལ་དབང་གིས་བོན་བྱེད་མི་ཁོམས་དང་།ལྷ་ཚེ་རིང་པོ་དགེ་སྡིག་གི་འདུ་ཤེས་མེད་པས་བོན་བྱེད་མི་ཁོམས་པ་དང་བཞིའོ།ནང་གི་མི་ཁོམས་པ་བཞི་ནི།འོན་ལོང་གཉིས་འཛོམས་དང་དིག་པ་དང་ལྐུགས་པ་རྣམས་རྣམ་ཤེས་ལས་མ་རུང་བས་བོན་བྱེད་མི་ཁོམས་པ་དང།སྒྲ་མི་སྙན་ལ་སོགས་གླིང་གསུམ་གླིང་ཕྲན་དང་བཅས་པ་བསྟན་པ་རྣམ་གསུམ་མ་འཛོམས་པས་བོན་བྱེད་མི་ཁོམས་པ་དང།འཛམ་བུ་གླིང་དུ་སྐྱེས་ཀྱང་གླ་གློ་༼བཟང་ངན་བླང་དོར་མི་ཤེས་མཁན་ | ||
用于预训练的单语数据集 | 公开数据集 | ལ་ཟེར་༽མོན་སོགས་སངས་རྒྱས་ཀྱི་བསྟན་པ་མེད་པས་བོན་བྱེད་མི་ཁོམས་པ་དང་བཞི་དང་བརྒྱད་ཡིན་ནོ།དེའི་སྐྱོན་བརྒྱད་དང་བྲལ་བའི་ཁོམས་པ་བརྒྱད་ལ་་དལ་བ་བརྒྱད་ཞེས་བྱའོ།འབྱོར་བ་བཅུ་ནི།རང་འབྱོར་ལྔ་དང་གཞན་འབྱོར་ལྔ་སྟེ་བཅུའོ།རང་འབྱོར་ལྔ་ནི།མི་ལུས་ཁྱད་པར་ཅན་དང་ལྷ་ལུས་གཡེངས་བ་མེད་པའི་རྟེན་མ་ཐོབ་ན་སངས་རྒྱས་སྒྲུབ་པའི་རྟེན་དུ་མི་རུང་བས།ད་རེས་ཐོབ་པར་དཀའ་བ་མིའི་ལུས་རྟེན་རྙེད་པ་ནི་རྟེན་གྱི་འབྱོར་བ་༡།བསྟན་པ་མེད་པའི་ཡུལ་མཐའ་ཁོབས་ཏུ་སྐྱེས་ན་བོན་དང་མི་འཇལ་ནའང།ད་རེས་སྐྱེ་དཀའ་བ་འཛམ་བུ་གླིང་གི་དབུས་སུ་སྐྱེས་པ་ནི་གནས་གཙང་ཡུལ་གྱི་འབྱོར་བ་དང་༢།མི་ལུས་ཐོབ་ཀྱང་དབང་པོ་མ་ཚང་ན་བོན་སྤྱོད་པ་ལ་གེགས་སུ་འགྱུར་ནའང།ད་རེས་དབང་པོ་སྒོ་ལྔ་ཚང་ཞིང་གླེག་ལྐུགས་སོགས་མ་ཡིན་པ་ནི་དབང་པོ་ཡོན་ཏན་གྱི་འབྱོར་བ་དང་༣།གནས་ཀྱིས་བསྐལ་ན་ཡོན་ཏན་གྱི་གནས་སངས་རྒྱས་ཀྱི་བསྟན་པ་ལ་མི་དད་ཅིང་བོན་ལ་ཡིད་མི་ཕྱོགས་ནའང།ད་རེས་བློ་ཁ་བོན་ལ་ཕྱོགས་པ་ནི་རང་འབྱོར་ལྔ་ཡི་གཙོ་བོ་དད་པ་མོས་འདུན་གྱི་འབྱོར་བ་དང་༤།དུས་ཀྱི་མཐའ་ལོག་ན་མཚམས་མེད་ལྔ་ལ་སོགས་མི་དགེ་བ་སྤྱོད་ཅིང་བོན་ལ་རྒྱབ་ཀྱིས་ཕྱོགས་ནའང།ད་རེས་དགེ་བ་ལ་མོས་པའི་བསམ་པ་སྐྱེས་པ་ནི་ཁྱད་པར་བློ་སྟོབས་ཀྱི་འབྱོར་བ་དང་༥ལྔའོ།འདི་དག་ཐམས་ཅད་རང་ངོ་ལ་ལྟོས་ནས་ཚང་དགོས་པས་རང་འབྱོར་རམ་རང་རྒྱུད་སྐལ་པའི་འབྱོར་བ་ཞེས་བྱ་བ་ཡིན་ནོ།གཞན་འབྱོར་ལྔ་ནི།སྟོན་པ་འཇིག་རྟེན་དུ་བྱོན་པའི་སྒྲོན་སྐལ་ལ་མ་བྱོན་ན་བོན་ཞེས་སྒྲ་ཙམ་ཡང་མི་གྲགས་ནའང།ད་རེས་འཕྲོད་པར་དཀའ་བ་སངས་རྒྱས་འཇིག་རྟེན་དུ་བྱོན་པའི་བསྐལ་བ་དང་འཕྲོད་པ་ནི་སྟོན་སངས་རྒྱས་ཀྱི་འབྱོར་བ་དང་༡།སྟོན་པ་བྱོན་ཀྱང་དེས་བོན་མ་གསུངས་ན་སྟོན་པ་མ་བྱོན་པ་དང་ཁྱད་མེད་ནའང།ད་རེས་བོན་གྱི་འཁོར་ལོ་རིམ་པ་གསུམ་མམ་སྒོ་བཞི་མཛོད་ལྔ་ཐེག་པ་རིམ་དགུ་སོགས་གསུངས་པ་ནི་སྡེ་སྣོད་བཀའ་ཡི་འབྱོར་བ་དང་༢།བོན་བསྟན་པ་དེ་ནུབ་ན་མུན་བསྐལ་དང་ཁྱད་མེད་ནའང།ད་རེས་བསྟན་པའི་གནས་ཚད་ཀྱི་ཡུན་མ་རྫོགས་པ་དང་ད་ལྟའི་བར་སྲུང་སྐྱོབས་ཐུབ་པ་ནི་དུས་ཀྱི་འབྱོར་བ་དང་༣།བསྟན་པ་གནས་ནའང་དེ་ཉིད་རང་གི་བསྒྲུབས་ཤིང་གཞན་ལ་སྟོན་པའི་དཔོན་གསས་མེད་ན་བསྟན་པ་ཡོད་པ་ཙམ་གྱིས་མི་ཕན་ནའང་།ད་རེས་དེ་སྟོན་པའི་བཤེས་གཉེན་བླ་མ་ཡང་བཞུགས་པ་དང་རང་ལ་དེའི་རྗེས་སུ་འཇུག་པའི་སྟོབས་ཡོད་པ་ནི་རང་གི་སྐལ་པའི་འབྱོར་བ་དང་༤།དེ་ཉིད་སྟོན་པ་པོ་ཡོད་ནའང་དེའི་ཐུགས་བརྩེ་བ་ཆེན་པོས་རྗེས་སུ་མ་ཟིན་ན་བསྟན་པའི་སྒོར་འཇུག་པའི་ཐབས་མེད་པ་ལས།ད་རེས་བོན་བསྟན་པའི་བླ་མ་དེ་ཉིད་སེམས་ཅན་གྱི་དོན་ལ་ཐུགས་བརྩེ་བ་ | ||
用于预训练的单语数据集 | 公开数据集 | དང་ལྡན་པ་ནི་ལྷག་པ་ཐུགས་རྗེའི་འབྱོར་བ་དང་ལྔ་སྟེ་བཅུའོ་༽སངས་རྒྱས་གཡུང་དྲུང་བོན་གྱི་བསྟན་པ་དང་འཕྲད་ལུགས།དགེ་སྡིག་གང་བྱས་རང་དབང་ཡོད་ལུགས་ལ་བསམ་ན།ཚེ་སྔོན་རྣམ་དཀར་བསགས་པའི་འབྲས་བུ་ནི་ལོས་ཡིན།རྟེན་བཟང་འདི་འདྲ་རྙེད་པ་ད་རེས་ཙམ་ཡིན་པས།ད་ནས་རྣམ་གཡེངས་མི་ཚེ་སྟོང་ཟད་དུ་མ་ཤོར།ཡང་དག་རྣམ་དཀར་དགེ་ལ་རྒྱུན་དུ་ནི་བརྩོན་དང་།དལ་འབྱོར་དོན་ཡོད་མཛོད་ཅིག་ལས་ལྡན་གྱི་གྲོགས་རྣམས།ཐར་པ་བྱང་ཆུབ་སྒྲུབ་ལ་དམ་བཅའ་ཞིག་མེད་ན།དགེ་སེམས་མི་འབྲལ་ཡོད་ཀྱང་འགྲུབ་དུས་ནི་མི་ཡོང་།དལ་འབྱོར་སྟོང་ལོག་བྱས་ཚེ་དུད་འགྲོ་དང་ཅི་ཁྱད།ལུས་འདི་ཡུན་རིང་མི་རྟག་ལས་ལྡན་གྱི་གྲོགས་རྣམས།ཐམས་ཅད་མི་རྟག་འཆི་བའི་རང་བཞིན་ཅན་ཡིན་པས།རང་ཡང་དེ་བཞིན་མི་འཆི་རྟག་ཐབས་ནི་ཨི་ཡོད།དེ་རིང་མི་འཆི་བསམ་པའི་གདེངས་ཚོད་ནི་མེད་པས།འཆི་བ་ཕྱི་འཇོག་མ་བྱེད་ལས་ལྡན་གྱི་གྲོགས་རྣམས།རང་ཉིད་ན་ཚོད་ཆུང་ལ་ཡིད་བརྟན་ནི་མ་བྱེད།རང་བའི་རྒན་དང་ན་མཉམ་ཆུང་བ་སོགས་འཆི་ལུགས།གཟིགས་དང་དེ་བཞིན་ཚེ་ལ་ངེས་པ་ནི་མེད་པས།ནམ་འཆི་ངེས་མེད་སོམས་ཤིག་ལས་ལྡན་གྱི་གྲོགས་རྣམས།ད་ལྟ་ན་ཞིང་རྒས་པའི་སྡུག་བསྔལ་གྱིས་མ་གཏུབ།ཅི་བྱས་རང་ལག་ཡོད་པའི་དུས་ཚོད་འདིའི་ཐོག་ལ།རྣམ་དཀར་དགེ་བ་ཡང་དག་སྒྲུབ་པ་རེ་མེད་ན།འཆི་ཁ་འགྱོད་ཀྱང་མི་ཕན་ལས་ལྡན་གྱི་གྲོགས་རྣམས།དེའི་ཕྱིར་ཕ་མ་བུ་ཚ་ཁྱིམ་གཞི་དང་ཉེ་འབྲེལ།བརྩེ་གདུང་ཞན་ཆགས་བྱས་ཀྱང་སོ་སོ་རུ་འབྲལ་ནས།འཆི་དུས་རོགས་མེད་གཅིག་པུར་ཕ་རོལ་དུ་འགྲོ་དགོས།གཉེན་ལ་ཆགས་སེམས་མ་བྱེད་ལས་ལྡན་གྱི་བུ་རྣམས།སྡིག་སྡུག་དུ་མས་བསགས་པའི་ནོར་རྫས་ཞིག་ཡོད་ཀྱང་།ཐ་མ་ཁབ་རྐུད་ཙམ་ཞིག་ཁྱེར་དབང་ནི་ཨེ་འདུགགཞན་དག་རྣམས་ལ་གཟིགས་དང་གོ་རྒྱུ་ཞིག་ལུས་ཡོད།ནོར་ལ་ཆགས་ཞེན་མ་བྱེད་ལས་ལྡན་གྱི་བུ་རྣམས།འདི་སྡུག་ཕྱི་སྡུག་སྦྱར་བའི་ཕུང་རྒན་གྱི་བུད་མེད།འགྲོགས་པ་ཙམ་གྱིས་ཐར་པའི་སྲོག་རྩ་དེ་བཅད་ནས།ཐར་མེད་དམྱལ་གནས་འཕེན་པའི་སྔོན་ལས་ཀྱི་དགྲ་དང།ནམ་ཡང་འགྲོགས་དགོས་མེད་དོ་ལས་ལྡན་གྱི་བུ་རྣམས།ཚེ་འདིའི་བྱ་བཞག་སྒྲུབ་པ་ཅི་ལྟར་དུ་མཁས་ཀྱང།ཅི་ནས་ཕན་པ་མེད་པ་སྡུག་བསྔལ་གྱི་རྒྱུ་ཡིན།རང་སྡུག་རང་གིས་སྦྱང་བ་འཁོར་ངན་གྱི་བྱ་བཞགད་ནས་སྒྲུབ་དགོས་མེད་དོ་ལས་ལྡན་གྱི་བུ་རྣམས།སྔོན་བྱོན་གྲུབ་ཐོབ་བླ་མ་གོང་མ་དག་རྣམས་ཀྱང།འདི་དོན་རྒྱབ་བསྐྱུར་ཕྱི་མ་དང་ལེན་ཞིག་མ་ | ||
用于预训练的单语数据集 | 公开数据集 | བའི་མི་སྲུན་༼མཆན་་རྩིང་སྤྱོད་དམ་ཞི་དུལ་མེད་པའི་༽གྱི་གླིང་འདིར།རྣམ་གཡེངས་འཁྲུལ་པའི་བྱ་བ་ཟིན་དུས་༼མཆན་་རྫོགས་དུས་༽ནི་མེད་པས།འཁོར་ངན་འབྲེལ་ཐག་ཆོད་ཅིག་ལས་ལྡན་གྱི་བུ་རྣམས།ཚེ་འདིའི་ཁོ་ནའིི་དོན་ལ་བསམ་པ་རུ་ཤོར་ན།འདུག་ས་རི་ལ་བྱས་ཀྱང་ཕན་པ་མི་འདུག།ལག་ལེན་དགེ་ལ་བྱས་ཀྱང་བཟང་པོ་ནི་དཀའ་བས།དེ་བས་ཚེ་འདིར་མ་བསམ་ལས་ལྡན་གྱི་བུ་རྣམས།དང་པོ་ཆོས་པ་ཡིན་ཟེར་རི་ཁྲོད་ཞིག་བརྟེན་ལོ།བར་དུ་རང་རྒྱུད་ཉོན་མོངས་ཇེ་རྒྱས་ལ་སོང་ནས།ཐ་མ་ངོ་ཚ་མེད་པ་གྲོང་ནག་ཏུ་འཁྱམས་པའི།དེ་འདྲའི་ཆོས་པ་མ་བྱེད་ལས་ལྡན་གྱི་བུ་རྣམས།དང་པོ་བླ་མ་བསྟེན་ནས་དད་ | ||
用于预训练的单语数据集 | 公开数据集 | བསྐྱེད་རྫོགས་མཚན་ཉིད་པ་ནི་གང་ཟག་སོ་སོའི་ཉམས་སུ་ལེན་སྐབས་རང་རྒྱུད་ཀྱི་བསྐྱེད་རིམ་ནི་རང་རྒྱུད་རྫོགས་རིམ་སྨིན་བྱེད་ཀྱི་རྒྱུ་ཡིན་ཕྱིར་རྒྱུ་འབྲས་ཚུལ་དུ་ཉམས་སུ་ལེན་དགོས་པས་ན་ཚེ་གཅིག་ལ་དེ་གཉིས་ཉམས་སུ་བླངས་པའམ་རྒྱུད་གཅིག་ལ་དེ་གཉིས་ཉམས་སུ་བླངས་པ་ལ་ཟུང་འཇུག་ཞེས་འཇོག་ན་མ་གཏོགས་གཞན་དུས་གཅིག་ལ་རིམ་པ་གཉིས་པོ་ཟུང་དུ་འཇུག་ཚུལ་དཀའ་བས་སོ།རྒྱུ་མཚན་ནི་དེ་གཉིས་རྒྱུ་འབྲས་ཡིན་པས་དུས་མཉམ་མི་སྲིད་པས་ནའོ།༽ནི་མ་རྟོགས།དེ་འདྲའི་གཉིས་མགོ་མ་བསྐོར་ལས་ལྡན་གྱི་བུ་རྣམས།རང་ངོ་མ་འཕྲོད་རོ་ལ་ངོ་སྤྲོད་ཞིག་འདོན་མདོག།རང་མགོ་མི་ཐོན་རོ་མགོ་འཕོ་བ་ཞིག་འཕེན་མདོགསེམས་བསྐྱེད་མེད་པ་འབུལ་བ་ཆེ་ཆུང་ལ་བསམ་པ།དེ་འདྲའི་འདྲེན་སྟོན་མ་བྱེད་ལས་ལྡན་གྱི་བུ་རྣམས།འདྲེ་རྟོག་ནང་ནས་མ་ཆོད་གཉིས་འཛིན་གྱི་གཅོད་པ།ལྷ་འདྲེ་རང་སྣང་མ་ཤེས་འདྲེ་ཉུག་གི་གཉེན་ས།ཕཊཿསྒྲས་གནམ་ས་འགེངས་ཀྱང་ངར་འཛིན་ནི་མི་ཆོད།དེ་འདྲའི་གཅོད་མཁན་མི་དགོས་ལས་ལྡན་གྱི་བུ་རྣམས།སྐུ་ཚེ་བཀོར་ལ་འབགས་ཀྱང་ཚོགས་བསགས་ནི་མི་བྲ།བཀོར་ཟས་གང་བྱུང་ཁྱིམ་དང་བུད་མེད་ཀྱི་ཁ་གསོ།ད་དུང་རང་མཚང་མི་ཤེས་འགྲོ་དོན་ཞིག་ཡིན་སྐད།དེ་འདྲའི་རང་བླ་མ་བཙོང་ལས་ལྡན་གྱི་བུ་རྣམས།བདུད་སྲིན་དམག་ལ་ཆས་འདྲའི་དམར་ཆོག་གི་མཁན་པོ།ཤ་ཆང་ཟས་ལ་རྔམས་པ་གཅན་སྤྱང་ལྟར་འཚོཌ་ནས།ཉེས་མེད་སྲོག་ལ་འཚེ་བའི་ཤན་པ་དང་ཅི་ཁྱད།དེ་འདྲའི་གྲོང་ཆོག་མ་བྱེད་ལས་ལྡན་གྱི་བུ་རྣམས།དབང་ལུང་བསྙེན་སྒྲུབ་མེད་པའི་གསང་སྔགས་འདི་གྲོང་ཁྱེར།ལག་ལེན་ཞལ་ཁྲིད་མེད་པའི་ཕོ་ཚོད་ཀྱི་བཅའ་འདོན།སྙིང་རྗེས་གཞི་བཟུང་མེད་པའི་ང་རྒྱལ་གྱི་དྲག་ལས།དེ་འདྲའི་གཏོར་སྒྲུབ་མི་དགོས་ལས་ལྡན་གྱི་བུ་རྣམས།ད་ནི་སུ་དང་འགྲོགས་ཀྱང་ཡང་དག་དང་རྒྱབ་འགལ།སུ་ལ་བློ་སྣ་བསྟུན་ཀྱང་དགེ་བ་ཡི་གེགས་ཤིང།དུས་ངན་མི་དང་འགྲོགས་ཚེ་བཟང་པོ་ནི་འོང་དཀའ།ཀུན་ཀྱང་འབྲེལ་ཐག་གཅད་དགོས་ལས་ལྡན་གྱི་བུ་རྣམས།གོང་མར་བསྟོད་ཀྱང་ཐུགས་ངོ་ཟིན་དུས་ནི་མི་འོང།དམན་པ་སྐྱོང་ཡང་དེ་དག་མགུ་དུས་ནི་མི་འོང།ཕ་མའི་ངག་ལ་ཉན་ཀྱང་ཡང་དག་དང་རྒྱབ་འགལ།འཇིག་རྟེན་མི་ངོ་མ་བསྲུང་ལས་ལྡན་གྱི་བུ་རྣམས།ཕ་མའི་དྲིན་ལན་རང་གིས་སོད་པ་ཞིག་བསམ་ན།ཡང་དག་དགེ་བ་མ་གཏོགས་གང་གིས་ཀྱང་མི་སོད།དེའི་ཕྱིར་ཕ་མའི་གཙོར་བྱས་སེམས་ཅན་གྱི་དོན་དུ།དམིེཊ་ནས་དགེ་ལ་བརྩོན་དགོས་ལས་ལྡན་གྱི་བུ་རྣམས།དེང་སང་སྙིགས་མའི་སྐྱ་སེར་སུ་ཞིག་དང་འགྲོགས་ཀྱང།ངོ་དགའ་ལྐོག་གཤེ་དགེ་བའི་གགས་ཤིང་ཞིག་མ་གཏོགས།ཡང་དག་བོན་ལ་མོས་པའི་གྲོགས་པོ་ནི་དཀོན་པས།གྲོགས་ངན་འབྲེལ་ཐག་གཅད་དགོས་ལས་ལྡན་གྱི་བུ་རྣམས།རང་གི་བླ་མར་གཤེ་ལ་ལྟ་ལོག་གི་གྲོགས་དང།ཅི་བྱེད་སྡིག་ལ་དགའ་བ་སྡིག་ཅན་གྱི་གྲོགས་དང།སྡོམ་པ་དམ་ཚིག་འཆལ་བའི་དམ་ཉམས་ཀྱི་གྲོགས་དང།ནམ་ཡང་འགྲོགས་དགོས་མེད་དོ་ལས་ལྡན་གྱི་བུ་རྣམས།བསམ་བསམ་འགྲུབ་དུས་མི་འོང་འཁྲུལ་པ་ཡི་གཞི་ཡིན།བསམ་ཚད་དོན་དུ་མི་ཁེལ་སྡུག་བསྔལ་གྱི་རྒྱུ་ཡིན།མདོ་ཤོར་དྲན་བསམ་མང་བ་དོན་དམ་དང་རྒྱང་རིང།བསམ་པའི་བློ་སྣ་མ་མང་ལས་ལྡན་གྱི་བུ་རྣམས།སྙིང་ནས་ཡང་དག་དགེ་ལ་འདུན་པ་ཞིག་ཡོད་ཚེ།རང་ཐག་རང་གི་ཆོད་པ་ཅི་ནས་ཀྱང་མཛོད་དང།རང་ལས་གཞན་པའི་དབང་ཆེན་སུ་ཞིག་ཀྱང་མེད་པས།དེ་ཕྱིར་རང་ཐག་ཆོད་དགོས་ལས་ལྡན་གྱི་བུ་རྣམས།ཕྱི་མར་ཕན་པའི་དགེ་བ་རྣམ་དག་ཞིག་སྒྲུབ་ཚེ།གཞན་དག་སུ་མ་མགུ་ཡང་རང་ཉིད་ནི་བློ་བདེ།མདོ་མེད་ཤེས་མེད་ཟེར་ཡང་ནམ་ཕུག་གི་དོན་འགྲུབ།བློ་ཕུག་དགེ་ལ་གཏོད་མཛོད་ལས་ལྡན་གྱི་བུ་རྣམས།རྒྱལ་བ་གོང་མ་རྣམས་ཀྱི་བསྔགས་བསྟོད་ཀྱི་གནས་མཆོག།གྲུབ་དབང་བླ་མ་དམ་པ་གཤེགས་ཤུལ་གྱི་གྲུབ་གནས།རྟག་ཏུ་དབེན་པའི་རི་ཁྲོད་ཁོ་ན་རུ་བཟུངས་ནས།ན་ཤི་དུར་ས་གྱིས་ཤིག་ལས་ལྡན་གྱི་བུ་རྣམས།བློ་ཡི་གཏད་སོ་དྲིན་ཅན་བླ་མ་དེ་གྱིས་དང།རང་གི་བྱུང་ན་སངས་རྒྱས་དངོས་དང་ནི་མཚུངས་པས།འདི་དང་ཕྱི་མའི་བདེ་བ་ཁོང་གིས་ནི་མཛད་འོང།རང་དབང་བླ་མར་འབུལ་དགོས་ལས་ལྡན་གྱི་བུ་རྣམས།བླ་མར་བསྟེན་ནས་སངས་རྒྱས་དངོས་མཐོང་གི་སྒོ་ནས།ཅི་མཛད་ལེགས་པར་མཐོང་བའི་དད་མོས་ཀྱི་གདུང་བའི།ངོས་ལྐོག་མེད་པར་ཅི་གསུང་ཚད་མ་རུ་འཛིན་ནས།བླ་མ་ཚུལ་བཞིན་བསྟེན་དགོས་ལས་ལྡན་གྱི་བུ་རྣམས།དེས་ན་སྤྲང་ལུས་ཆོས་པའི་གཏད་སོ་ནི་ཡིན་ལ།ལས་ལྡན་བུ་སློབ་ཁྱེད་རྣམས་མི་ཡུལ་དང་རང་ཡུལ།གར་བྱོན་གར་བཞུགས་སྤྲང་པོ་ཁོ་ནའི་ཚུལ་བཟུང་ནས།རང་མཐོང་ང་རྒྱལ་སྤང་དགོས་ལས་ལྡན་གྱི་བུ་རྣམས།དབེན་པའི་རི་ལ་ཉལ་བའི་ཡང་དག་གི་དགེ་བྱེད།ལུས་ལ་མཛེས་འདོད་གོས་རྒྱན་བཟང་པོ་ཡི་ཅི་བྱ།བཟང་སྡུག་མེད་པ་རབ་ཏུ་བྱུང་བ་ཡི་ན་བཟའ།གང་བྱུང་དུག་པོ་གོན་དང་ལས་ལྡན་གྱི་བུ་རྣམས།བཟའ་བའི་ཟས་ལ་བསོད་སྙོམས་ཁོ་ན་ལ་གྱིས་དང།སྡིག་པས་མི་གོས་སྔོན་བྱོན་གོང་མ་ཡི་ཕྱག་ལེན།ངོ་བསྲུང་སེར་སྣ་མི་དགོས་བསླང་བས་ན་ཆོག་པའི།དགེ་པའི་འཚོ་བ་བསྟེན་དགོས་ལས་ལྡན་གྱི་བུ་རྣམས།བསགས་པའི་ནོར་ལ་འཕགས་པའི་ནོར་བདུན་འདི་མཆོག་ཡིན།༼མཆན་་་འཕགས་པའི་ནོར་བདུན་ནི།༡༽མི་རྟག་པ་རྒྱུད་ལ་བསམ་ཞིང་བླ་མ་ཡི་དམ་མཁའ་འགྲོ་སོགས་ལ་མཁྱེན་པ་གསོལ་བ་དང་།༢༽གཞན་དོན་དུ་བྱང་ཆུབ་མཆོག་ཏུ་སེམས་བསྐྱེད་པ།༣༽རང་གཞན་འཁོར་བའི་གདུང་བ་ལས་སྐྱོབས་ཕྱིར་ཡུལ་མཆོག་བཞི་ལ་སྐྱབས་སུ་འགྲོ་བ།༤༽ཚེ་རབས་ནས་བསགས་པའི་སྡིིག་སྒྲིབ་ཐམས་ཅད་ཡུལ་མཆོག་གནས་བཞིའི་དྲུང་དུ་བཤགས་པ།༥༽སྲི་ཞུ་མགྲོན་ལ་དངོས་འབྱོར་ཡིད་ལས་སྤྲུལ་པའི་ཕྱི་ནང་གསང་བའི་མཆོད་པ་འབུལ་བ།༦༽བྱིན་རླབས་འཇུག་ཕྱིར་བླ་མ་ལ་གསོལ་བ་འདེབས་པ།༧༽འཇུག་བསྔོ་སྨོན་རྣམ་པར་དག་པའི་མཚམས་སྦྱར་བ་བཅས་སོ།༼ཡང་གསུང་ཚུལ་གཞན་ཞིག་ལ་འདི་ལྟར།༽༼༡ལས་འབྲས་ལ་ཡིད་ཆེས་པའི་༼དད་པ་༽སྟེ།ཉིན་མཚན་དགེ་བའི་ལམ་ལ་འདྲེན་པར་བྱེད་པས་འཁོར་ལོ་རིན་པོ་ཆེ་དང་མཚུངས་པའོ།༢༽སྒོ་གསུམ་གྱི་ཉེས་སྤྱོད་སྡོམ་པ་ཚུལ་ཁྲིམས་ཏེ།ཡོན་ཏན་གྱི་རྒྱན་གྱིས་ཀུན་ཡིད་འཕྲོག་པས་བཙུན་མོ་རིན་པོ་ཆེ་དང་མཚུངས་པའོ།༣༽གཞུང་ལུགས་རབ་འབྱམས་གསན་བསམ་མཛད་པའི་ཐོས་བསམ་སྟེ།ལོག་རྟོག་གི་གཡུལ་ངོ་བཟློག་པས་དམག་དཔོན་རིན་པོ་ཆེ་དང་མཚུངས་པའོ། | ||
用于预训练的单语数据集 | 公开数据集 | ཟེར་ཕྱི་ཚུལ་ནང་ཁྲིམས་ནི་མི་སྲུང།བྱང་སེམས་ཁུར་ལེན་རང་བདེ་གཞན་ཕམ་གྱི་ལས་བསགས།གསང་སྔགས་རྟོགས་སྐད་བསྐྱེད་རྫོགས་ཟུང་འཇུག་༼མཆན་་་་བསྐྱེད་རྫོགས་ཞེས་པ་བསྐྱེད་རིམ་དང་རྫོགས་རིམ་གཉིས་ཀྱི་བསྡུས་མིང་ཡིན་པས།དང་པོ་བསྐྱེད་རིམ་གྱི་དོན་ནི།སྐྱེ་ཤི་བར་དོ་གསུམ་ཅི་རིགས་སྦྱོང་བྱེད་ཀྱི་བོན་མཐུན་ཁྱད་པར་ཅན་གྱི་ལམ་གྱི་དངོས་གཞི་སྒྲུབ་པ་གང་ཞིག།ཡི་དམ་རྫོགས་བྱེད་དང་བརྙེས་པར་བྱེད་པ་གཉིས་ལས་ཕྱི་མའི་མིང་ཅན་དུ་གྱུར་པའི་རྣལ་འབྱོར་དང།༽༼རྫོགས་རིམ་ | ||
用于预训练的单语数据集 | 公开数据集 | གྱི་དོན་ནི།རང་རྒྱུ་བསྐྱེད་རིམ་སྨིན་ཚོད་ཀྱི་ལམ་རྫོགས་རྗེས་སུ་བྱུང་བའི་མ་བཅོས་ཐབས་ཀྱིས་སྒྲུབ་པའི་ཡི་དམ་རྗོགས་བྱེད་ཀྱི་རིམ་པ་དེའོ།༽༼འདིའི་སྐབས་བསྐྱོདརྫོགས་ཟུང་འཇུག་ནི་མ་རྟོགས་ཞེས་པའི་དོན་གསང་སྔགས་ཀྱི་བསྐྱེད་ཆོག་ལ་བརྟེན་ནས་ལྷ་དང་ལྷ་མོ་གང་སྒོམ་ཐམས་ཅད་སྟོང་ཉིད་སྙིང་རྗེའི་སྙིང་པོ་ཅན་གྱི་ལྷ་སྐུའི་རྣམ་པ་མ་རྟོགས་པ་ལ་གོ་དགོས་སྙམ།རྒྱུ་མཚན་ནི་གོང་གི་རིམ་པ་གཉིས་ཀྱི་ཉམས་ལེན་ | ||
用于预训练的单语数据集 | 公开数据集 | མ་ཐོ་བ་༼ཁ་ནས་བརྗོད་ཀྱང་མི་རུང་བའི་ཉེས་ལྟུང་ངམ་སྡིག་པ་༽འཛེམ་པའི་ཁྲེལ་སྟེ།དགེ་བའི་བོན་རྣམས་སྲུང་ཞིང་ཉེས་པའི་ཚོགས་བཟློག་པར་བྱེད་པས་བློན་པོ་རིན་ཆེ་དང་མཚུངས་པའོ།༧༽བོན་རབ་ཏུ་རྣམ་པར་འབྱེད་པའི་ཤེས་རབ་སྟེ།རང་གཞན་གྱི་རེ་བ་སྐོང་བས་ནོར་བུ་རིན་པོ་ཆེ་དང་མཚུངས་པའོ།༽ཉོན་མོངས་དུག་ལྔའི་དགྲ་ལ་མ་ཤོར་ཞིག་བྱས་ན།བྱང་ཆུབ་བར་ཏུ་མི་མཛད་ཇེ་འཕེལ་དུ་འགྲོ་བའི།ཕུགས་ནོར་དགེ་བཅུ་བསགས་དགོས་ལས་ལྡན་གྱི་བུ་རྣམས།མདོ་མེད་༼མཆན་་་ཕྱི་མ་ལས་འདི་དོན་སྒྲུབ་པ་དོན་མེད་པ་༽ངས་ཀྱང་ཕྱི་མ་ཁོ་ན་ཞིག་མ་གཏོགས།ཚེ་འདིར་མི་སྒྲུབ་བསམ་པའི་དམ་བཅའ་རུ་ཡོད་པས།དེ་བཞིན་ཚེ་འདིའི་བྱ་བཞག་བློ་ཡིས་ནི་ཐོངས་དང།ཕྱི་མ་ཁོ་ནར་བསྒྲུབ་དགོས་ལས་ལྡན་གྱི་བུ་རྣམས།ཕྱི་མ་སྒྲུབ་ཐབས་དག་ལ་དུ་བ་ཞིག་གསུངས་ཀྱང།བསྡུ་ན་སྤང་བསྒྱུར་གྲོལ་༼མཆན་་་་མདོ་སྔགས་རྫོགས་༽གསུམ་འདིའི་ཁོངས་སུ་འདུས་ཏེ།དུག་ལྔ་སྤང་དང་བསྒྱུར་དང་རང་ས་རུ་གྲོལ་ | ||
用于预训练的单语数据集 | 公开数据集 | ༤༽ཟང་ཟིང་གི་དངོས་པོ་སོགས་གཞན་ལ་གཏེར་བའི་སྦྱིན་པ་སྟེ།བསོད་ནམས་དང་ཡེ་ཤེས་ཀྱི་ཚོགས་ཆེན་འགྲུབ་པས་གླང་པོ་རིན་པོ་ཆེ་དང་མཚུངས་པའོ།༥༽རང་ངོར་ལྟོས་པའི་ཁ་ན་མ་ཐོ་བ་༼ཁ་ནས་བརྗོད་ཀྱང་མི་རུང་བའི་ཉེས་ལྟུང་ངམ་སྡིག་པ་༽འཛེམ་པའི་ངོ་ཚ་སྟེ།ཉོན་མོངས་པ་བདག་མེད་རྟོགས་པའི་ཤེས་རབ་ཀྱི་སྦུབས་སུ་སྦ་བས་རྟ་མཆོག་རིན་པོ་ཆེ་དང་མཚུངས་པའོ།༦༽གཞན་ངོར་ལྟོས་ཏེ་ཁ་ན་ | ||
用于预训练的单语数据集 | 公开数据集 | དགོས།ལམ་གྱི་དངོས་གཞི་ཡིན་ནོ་ལས་ལྡན་གྱི་བུ་རྣམས།དེ་ལས་ངེས་འབྱུང་༼མཆན་་་་རང་རྒྱུད་ཀྱི་སྡུག་བསྔལ་ལ་སུན་ནས་འདི་མེད་པ་བྱུང་ན་ཅི་མ་རུང་སྙམ་པ་༽བློ་དང་གཞན་ཕན་གྱི་སེམས་བསྐྱེད།སྟོང་ཉིད་ཟབ་མོ་གསུམ་གྱིས་ཟིན་པ་ཞིག་མེད་ན།ཐར་པའི་ལམ་ལ་འགྲོ་བ་གཅིག་ཀྱང་ནི་མེད་གསུངས།དེ་དག་རྒྱུད་ལ་སྐྱེ་དགོས་ལས་ལྡན་གྱི་བུ་རྣམས།དེ་ཕྱིར་དང་པོ་བློ་ལྡོག་རྣམ་པ་བཞིའི་༼མཆན་་་་དལ་འབྱོར་རྙེད་དཀའ་བ།ཚེ་མི་རྟགལས་རྒྱུ་འབྲས།འཁོར་བའི་ཉེས་དམིཌ་ཏེ་ཐུན་མོང་གི་སྔོན་འགྲོ་བཞིའོ་༽སྒོ་ནས།སྔོན་འགྲོའིི་ཁྲིད་རྣམས་བློ་སྦྱོང་ཞིབ་མོ་རུ་བཏང་ནས།རང་རྒྱུད་རྐོ་རྒོག་༼མཆན་་་་མ་མཉེད་པའི་ཀོ་བ་སྐམ་པོ་༽ལྟ་བུ་གྱོང་ཁེངས་༼མཆན་་་འབོལ་པོ་མེད་པ་༽འདི་འདུལ་ལ།སེམས་གཏིང་འཁུལ་ངེས་༼མཆན་་་སེམས་གཏིང་ནས་འདུལ་བའམ་ཐུལ་བ་ངེས་པར་དུ་དགོས་༽དགོས་སོ་ལས་ལྡན་ | ||
用于预训练的单语数据集 | 公开数据集 | སྒྱུ་མ་ཙམ་ལས་བདེན་པ་ནི་མེད་པས།སྤྱོད་ལམ་གང་ཡང་རང་ཁར་༼མཆན་་་ཐ་མལ་དུ་༽མི་ཤོར་བའི་ངང་ནས།སྟོང་ཉིད་ཟབ་མོས་ཟིན་དགོས་ལས་ལྡན་གྱི་བུ་རྣམས།དུས་གསུམ་བསགས་པའི་རྣམ་དཀར་དགེ་བའི་ཚོགས་གང་བགྱིས།ཕྱོགས་གཅིག་བསྡུས་ནས་མཁའ་མཉམ་འགྲོ་དྲུག་གི་སེམས་ཅན།མྱུར་དུ་སངས་རྒྱས་ཐོབ་ཕྱིར་དམིགས་མེད་ཀྱི་བསྔོ་སྨོན།རྒྱུན་དུ་མ་ཆག་བྱ་དགོས་ལས་ལྡན་གྱི་བུ་རྣམས།སྡུག་བསྔལ་ཀུན་གྱི་གཞི་མ་འཁོར་ངན་གྱི་ཞིང་འདིར།འཇིགས་རུང་སྡུག་བསྔལ་དུ་མས་ཡང་ཡང་དུ་ | ||
用于预训练的单语数据集 | 公开数据集 | མནར་ཚུལ།འདི་ལ་བསམ་ནས་དད་ལྡན་མོས་གུས་ཀྱི་སྒོ་ནས།གནས་བཞིར་༼མཆན་་་་བླ་མ་སངས་རྒྱས་བོན་དང་གཤེན་རབ་བཞི་ལ་༽སྐྱབས་སུ་བཟུང་དགོས་ལས་ལྡན་གྱི་བུ་རྣམས།དགེ་སྡིག་ལས་སྤྱོད་འབྲས་བུ་བདེ་སྡུག་ཏུ་སྨིན་ཚུལ།ཡིད་ཆུད་༼མཆན་་་ཤོང་བའམ་ཤེས་པ་༽ངེས་པར་བླང་དོར་ཚུལ་བཞིན་དུ་གཟོབ་ནས།སྔོན་བསགས་ལས་དང་བག་ཆགས་སྒྲིབ་གཉིས་དང་བཅས་པ།སྟོབས་བཞིས་༼མཆན་་་་སྔར་བྱས་ལ་འགྱོད་པའི་སྟོབས།ཕྱིས་མི་བྱེད་པ་དམ་བཅའི་སྟོབས།གཉེན་པོ་དགེ་བའི་སྟོབས།དཔང་པོ་རྟེན་ཀྱི་སྟོབས་བཅས་བཞིའོ་༽བཤགས་སྦྱངས་བྱ་དགོས་ལས་ལྡན་གྱི་བུ་རྣམས།བསོད་ཚོགས་༼མཆན་་་་་ཀུན་རྫོབ་བྱང་ཆུབ་མཆོག་ཏུ་སེམས་བསྐྱེད་པ་དང་བརྩེ་བ་སྙིང་རྗེ་ཆེན་པོ་སོགས་མཚན་བཅས་ཀྱི་དགེ་བ་༽མ་བསགས་ཡེ་ཤེས་ཚོཌ་ཆེན་༼མཆན་་་མཚན་མེད་ཀྱི་དགེ་བ་སྟོང་ཉིད་རྟོགས་པའི་ཤེས་རབ་༽ནི་མི་རྫོཌ།དེའི་ཕྱིར་སྟོང་གསུམ་༼མཆན་་་སྟོང་དང་པོ་སྤྱི་ཕུད་གྱི་འཇིག་རྟེན།སྟོང་གཉིས་པ་བར་མའི་འཇིག་རྟེན།སྟོང་གསུམ་མཐར་ཐུག་གི་འཇིག་རྟེན་ཏེ་གསུམ་ལ་ཚངས་རྒྱུང་བྱེ་བ་ཕྲག་བརྒྱ་༼༽དེ་འདྲ་སྟོང་ལ་བཀོད་པ་དང་པོ།བཀོད་པ་དང་པོ་སྟོང་ལ་བཀོད་པ་གཉིས་པ།གཉིས་པ་སྟོང་ལ་བཀོད་པ་གསུམ་པ།བཀོད་པ་གསུམ་པ་སྟོང་ལ་མུ་ཁྱུད་དང་པོ།མུ་ཁྱུད་དང་པོ་སྟོང་ལ་མུ་ཁྱུད་གཉིས་པ།མུ་ཁྱུད་གཉིས་པ་སྟོང་ལ་མུ་ཁྱུད་གསུམ་པ།མུ་ཁྱུད་གསུམ་པ་སྟོང་ལ་དོག་གདལ་དང་པོ།དོག་གདལ་དང་པོ་སྟོང་ལ་དོག་གདལ་གཉིས་པ།དོག་གདལ་གཉིས་པ་སྟོང་ལ་དོག་གདལ་གསུམ་པ།དོག་གདལ་གསུམ་པ་སྟོང་ལ་མེ་ཏོག་བརྒྱན་པའི་འཇིག་རྟེན།མེ་ཏོག་བརྒྱན་པའི་འཇིག་རྟེན་སྟོང་ལ་གངྒའི་ཀླུང་གི་འཇིག་རྟེན།དེ་དག་བསྡོམས་པའི་མིང་ལ་འཐུག་པོ་བཀོད་པའི་ཞིང་ཁམས་ཞེས་བྱའོ་༽སྣོད་བཅུད་བདག་ལུས་དང་ལོངས་སྤྱོད།མཎྜལ་དམིགས་ནས་རྒྱལ་བའི་ཞིང་མཆོག་ལ་འབུལ་ནས།ཚོགས་བསགས་རྒྱུན་དུ་མ་ཆགས་ལས་ལྡན་གྱི་བུ་རྣམས།སངས་རྒྱས་བསྟན་པའི་རྩ་བ་ཚུལ་ཁྲིམས་ལ་ | ||
用于预训练的单语数据集 | 公开数据集 | བླ་མས་རང་ངོ་སྤྲད་པའི་རང་སེམས་ཀྱི་གནས་ལུགས།ཡེངས་མེད་རྒྱུན་དུ་སྐྱོང་དགོས་ལས་ལྡན་གྱི་བུ་རྣམས།བསམ་རྒྱུ་བླ་མ་མིན་པས་ཡིད་ལ་ནི་མེད་པ།སྒྲུབ་རྒྱུ་དགེ་བ་མ་གཏོགས་སེམས་ལ་ནི་མེད་པ།སྒོམ་རྒྱུ་རང་སེམས་མིན་པས་གཞན་མེད་གཅིག་མཛོད་དང།སངས་རྒྱས་འགྲུབ་ལ་མི་རིང་ལས་ལྡན་གྱི་བུ་ | ||
用于预训练的单语数据集 | 公开数据集 | ཐུག་སྟེ།ཚུལ་ཁྲིམས་༼མཆན་་་་ཕྱི་ཡི་ཚུལ་དང་ནང་གི་ཁྲིམས་གཉིས་༽མེད་ན་བསྟན་པ་མེད་ཅེས་ནི་གསུངས་པས།དེའི་ཕྱིར་ཕྱི་ཚུལ་ནང་ཁྲིམས་འབྲལ་བ་ནི་མེད་པ།མིག་འབྲས་བཞིན་དུ་བསྲུང་དགོས་ལས་ལྡན་གྱི་བུ་རྣམས།རྟོགས་པའི་ཀློང་སྒོམ་༼མཆན་་་ཀློང་སྒོམ་ནས་དྲན་པ་ཉིད་ཀྱང་མེད་པ་སྟེ།དྲན་པའི་ཐག་པ་ཆད།སྒོམ་པའི་རྟོད་ཕུར་ཐོན་ཞེས་པ།དཔེར་ན་བུད་ཤིང་མེད་ན་མེ་ཡང་ཡལ་ནས་འགྲོ་བ་བཞིན་འཁྲུལ་པ་ཟད་པ་དང་གཉེན་པོ་རང་ཡལ་དུ་འགྲོ་བ་བཞིན་ཞེས་ཀྱང་གསུངས་ལ།དེའང་ཀློང་སྒོམ་དང་པོའི་དུས་སུ་སྒོམ་མེད་ཆུང་ངུའི་ཉམས་འཆར་བས།བསྒོམ་བྱ་སྒོམ་བྱེད་ཀྱི་རྩོལ་བ་ཟད་ནས་སྒོམ་མེད་ཡེང་མེད་ཀྱི་ངང་ལ་དྲན་པ་རྒྱུན་ཆགས་སུ་གནས་པའོ།ཀློང་སྒོམ་གཉིས་པའི་དུས་སུ་སྒོམ་མེད་འབྲིང་གི་ཉམས་འཆར་བས་གོང་གི་དྲན་པའི་ཐག་པ་ཆད།རིག་པའི་སོ་བ་འགྱེལ་ཉིན་མཚན་དབྱེར་མེད་དུ་འབྱོངས་བའི་དུས་སོ།ཀློང་སྒོམ་གསུམ་པའིི་དུས་སུ་སྒོམ་མེད་ཆེན་མོ་ཞེས་སྒོམ་བྱ་བ་ཐ་སྙད་ཙམ་དུ་ཟད་ནས་བོན་ཉིད་ཀྱི་དབྱིངས་ལ་རང་བཞིན་གྱིས་གཡོ་བ་མེད་པར་གནས་ཏེ།རྟོགས་པ་མཐར་ཕྱིན་པའང་མངོན་དུ་གྱུར་པ་ཞེས་བྱ་ལ།རང་འབྱུང་ཡེ་ཤེས་ཡུལ་མེད་ཟང་ཐལ་མངོན་དུ་གྱུར་པ་ལ་རྟོགས་པའི་ཡེ་ཤེས་ཞེས་བཏགས་པས་དེའི་ཚེ་ལྟ་སྒོམ་སྤྱོད་པའི་ཞེ་འདོད་ཐམས་ཅད་ཟད་ནས་རིག་པའི་རང་སར་ཟིན་པའོ།༽མངོན་དུ་མ་ཤར་དུ་བར་དུ།མཚན་བཅས་མཚན་མེད་དགེ་ལ་བརྩོན་པ་ཞིག་མ་གཏོགས།དངོས་སུ་འགྲོ་དོན་བྱེད་པའི་དུས་ཚོད་ནི་མ་ཡིན།ད་དུང་རང་དོན་སྒྲུབ་དགོས་ལས་ལྡན་གྱི་བུ་རྣམས།དེང་སང་ང་འདྲའི་ཐུན་སྒོམ་༼མཆན་་་་དྲན་ཀྱང་དགོས་ལ་སྒོམ་ཀྱང་དགོས་པས།འདིའི་ཐུན་སྒོམ་དང་པོའི་དུས་སུ་རྩེ་ཅིག་ཆུང་ངུའི་ཉམས་འཆར་པས་དྲན་པ་འབའ་ཞིག་མ་ཐོབ་པས།རེས་འཆར་ལ་རེས་མི་འཆར་བ་དགེ་སྦྱོར་ལ་ཐེ་ཚོམ་ཟ་བ་དང་ཡ་ང་བ་ལ་སོཌ་འབྱུང་བའི་དུས་ཏེ་བརྩོན་འགྲུས་བསྐྱེད་ཅིང་མ་བསྐྱུར་བ་གལ་ཆེ།ཐུན་སྒོམ་གཉིས་པའི་དུས་སུ་རྩེ་གཅིག་འབྲིང་གི་ཉམས་འཆར་ཏེ།སྔ་བས་གསལ་ངེས་ཆེ་ཞིང་ཤེས་པ་ཡུལ་ལ་འཁྱམས་ནས་རྟོག་པ་རྒྱུད་མར་གྱུར་པའི་དུས་ཏེ།ཐབས་ཀྱི་རིག་པ་གཅུན་ལ་མི་ཡེང་རྒྱུན་ཆགས་སུ་བསྒོམ་པ་གལ་ཆེ།ཐུན་གསུམ་པའི་དུས་སུ་རྩེ་གཅིག་ཆེེན་པོའི་ཉམས་འཆར་བས།རྟོགས་པ་ལྷག་གི་ཤར་ནས་དགེ་སྦྱོར་ལ་བྲོད་པ་སྐྱེ་བའི་དུས་ཏེ།རྣམ་རྟོག་གི་དུམ་བུར་ཆད་པའི་ཚུལ་དུ་འོང་བས་དུམ་བུ་རྒྱུན་འཐུད་ལ་འབད་ཅིང་ང་འོ་དང་རློམ་སེམས་མེད་པ་གལ་ཆེ།༽༼ངང་སྒོམ་ལའང་གསུམ་སྟེ།ངང་སྒོམ་དང་པོའི་དུས་སུ་སྤྲོས་བྲལ་ཆུང་ངུའི་ཉམས་འཆར་བས།སྔར་གྱི་དེ་དག་བློས་ | ||
用于预训练的单语数据集 | 公开数据集 | བྱས་སུ་སོང་བར་ཤེས་ནས་སེམས་ཀྱི་དྭངས་སྙིགས་ཕྱེད་པའི་དུས་ཏེ།སྒོམ་བློའི་རྩོལ་བ་བཤིག་ཅིང་ངང་གི་དྲན་པའི་རྒྱུན་ཐག་འཐུད་པ་གལ་ཆེ།ངང་སྒོམ་གཉིས་པའི་དུས་སུ་སྤྲོས་བྲལ་འབྲིང་གི་ཉམས་འཆར་བས།རིག་པའི་རྒྱ་ཕྱོཌ་མེད་ནས་རལ་ནས་རྣམ་རྟོག་ཡེ་ཤེས་སུ་འཆར་བའི་དུས་ཏེ།རིག་པའི་གསལ་ངར་ཕྱུང་ལ་ཡུལ་སྣ་ཕྱོགས་ལ་རྩལ་སྦྱང་བ་གལ་ཆེ།ངང་སྒོམ་གསུམ་པའི་དུས་སུ་སྤྲོས་བྲལ་ཆེན་པོའི་ཉམས་ | ||
用于预训练的单语数据集 | 公开数据集 | འཆར་བས།ཐམས་ཅད་སེམས་སུ་གྲོལ་ནས་དབྱེར་མེད་རོ་གཅིག་ཏུ་རྟོགས་པའི་དུས་ཏེ།སྣང་སྲིད་རྒྱས་འདེབས་སུ་ཉམས་སུ་བླངས་ལ་དྲན་པའི་རྒྱུན་མི་བཅད་པ་གལ་ཆེའོ།༽ཙམ་ཡང་ནི་མི་ཤེས།བསྙེན་སྒྲུབ་ཟླ་མཚམས་ཙམ་ལ་ཡིད་བརྟན་རེ་བྱས་ནས།འགྲོ་དོན་བྱ་ཆོག་བསམ་ནས་ཟ་འདོད་ཀྱི་བློ་དེ།བདུད་༼མཆན་་་སྤྱིར་བདུད་ཞེས་པ་སེམས་ཅན་ལ་གནོད་འཚེ་གཏོང་མཁན་གྱི་གང་ཟག་བདུད་ཞེས་པ་ཞིག་ཡོད་ཀྱང།དོན་དངོས་ཐོག་དགེ་བ་ལ་བར་ཆོད་བྱེད་པ་ལ་བདུད་ཞེས་བྱ་སྟེ།དེ་ལ་བཞི་སྟེ།འདོད་ཆགས་དང་ཞེ་སྡང་སོགས་ཤས་ཆེ་བའི་དབང་གིས་དགེ་བ་ལ་བར་ཆོད་བྱེད་པ་ཉོན་མོངས་པའི་བདུད་དང།ལས་དང་ཉོན་མོངས་པའི་བསྐྱེད་པའི་ཕུང་པོ་འདི་གྲུབ་ན་རང་དབང་མེད་པ་ན་བ་དང་རྒས་པ་ལ་སོགས་པས་དགེ་བ་ལ་བར་ཆོད་བྱེད་པ་ཕུང་པོའི་བདུད།ཚེའི་འདུ་བྱེད་ཞིག་ནས་སྲོག་དང་བྲལ་ཞིང་དགེ་བ་བྱེད་པའི་རྒྱུན་བཅད་པའི་འཆི་བདག་ལས་བཙན་ཀྱི་བདུད།ལྷ་ཡི་བུ་རྣམས་ཕྲག་དོག་གི་དབང་གིས་དགེ་བར་བར་ཆོད་བྱེད་པ་ལྷའི་བུ་ཡི་བདུད་བཅས་བཞིའོ།༽ཀྱིས་བསླུ་བ་ཡིན་ནོ་ལས་ལྡན་གྱི་བུ་རྣམས།རང་འདོད་རྐྱང་པ་འདི་ལ་ཡིད་གཏད་ཙམ་བྱེད་ནས།ངོམས་མེད་དཀོར་ནག་ཟ་བ་འགྲོ་དོན་ནི་མ་ཡིན།འགྲོ་དོན་འདོད་ན་དབེན་པའི་རི་ཁྲོད་དུ་བཞུགས་ནས།བྱང་ཆུབ་སེམས་ཉིད་སྒོམ་དགོས་ལས་ལྡན་གྱི་བུ་རྣམས།མདོར་ན་ཅི་བསམ་ཅི་སྒྲུབ་གཞན་དོན་དུ་དམིགས་ནས།རྣམ་དཀར་དགེ་བཅུ་དང་ལེན་ཚུལ་བཞིན་དུ་སྒྲུབས་དགོས།སྡིག་པ་མི་དགེ་བཅུ་པོ་དུག་བཞིན་དུ་སྤངས་ནས།བསམ་སྤྱད་དགེ་ལ་འབད་དགོས་ལས་ལྡན་གྱི་བུ་རྣམས།དགེ་བའི་གཞི་མ་དད་པ་རང་རྒྱུད་ལ་སྐྱེ་དགོས།དེ་ཡི་གྲོགས་སུ་ཡེངས་མེད་བརྩོན་འགྲུས་འདི་དགོས་ཀྱི།དེ་དག་བསྐྱེད་བྱེད་ནམ་འཆི་ངེས་མེད་ནི་སྒོམ་དགོས།འདི་དག་ཚུལ་བཞིན་སློབ་མཛོད་ལས་ལྡན་གྱི་བུ་རྣམས། |